
Miestai yra tam, kad žmonės juose gyven- 
tų sveiki ir laimingi — šie Aristotelio žodžiai, 
manau, geriausiai išreiškia urbanizmo tikslą. 
Graikų filosofas jau tuomet suprato, kad urba- 
nizmas didele dalimi yra sociologinė problema, 
kuri buvo tokia visuotinai pripažinta tik XX a. 


angoje. 
Apskritai žmogus nori turėti sveiką bei jau- 
kų šeimos židinį — butą, sveiką darbovietę, 


galimai arčiau to židinio ir pagaliau galimybę 
patenkinti savo kultūrinius bei dvasinius po- 
reikius. 

Urbanizacija tikrai buvo civilizacijos sino- 
nimu, kolei tų pagrindinių urbanizmo tikslų bu- 
vo paisoma. Kai XIX a. pramonė išugdė ne- 
aprėžtą kapitalizmą, kurio tikslas buvo pelno 


siekimas, daugiausia darbo žmonių sąskaita, 
urbanizacija jau nereiškė civilizacijos, nes iš 
tų laikų mes turime didžiųjų miestų vad. “slum" 


kvartalus, kuriuose tie darbo žmonės buvo ap- 
gyvendinami. Ryšium su tuo kyla epidemijos, 
ypač vaikų tarpe, nes jie visai buvo atitraukti 
nuo gamtos, gyvendami daugiaaugščiuose mūri- 
niuose namuose—dėžėse. Miestai tapo lyg sma- 
kais, ryjančiais sveiką kaimo prieauglį. 

Bet XIX a. gale buvo pagaliau susirūpinta 
grąžinti urbanizmui seną paskirtį. Atsiranda 
specialūs įstatymai, tvarką miestų statybą. Pio- 
nierių tarpe buvo Švedija ir Prūsija, nes ten 
jau 1875-78 m. buvo išleistas pirmas panašus 
įstatymas. Urbanizmas iš meno virsta jau moks- 
lu, tačiau su didele meno įtaka. Tais laikais 

atsiranda ir pats terminas, kilęs iš lotynų urbs, 
miestas, apimąs ne tik patį planavimą, bet 
aplamai viską, kas liečia miestą, pvz. net ir 
administraciją. 

Periodiškai, dažniausiai kas dveji metai, bu- 
vo šaukiami urbanizmo darbuotojų tarptauti- 
niai kongresai, kuriuose buvo svarstomi visiems 
svarbūs klausimai. Nutarimai buvo vykdomi to- 
se šalyse, kurios buvo tuose kongresuose atsto- 
vaujamos. Ilgainiui atsiranda tarptautinė orga- 
nizacija — Corporation Internationale d'Archi- 
tecture Moderne — trumpai — C.L.A.M. Ji iš- 
dirbo specialią programą, pagal kurią turėtų 
būti miestai tvarkomi, kad civilizacijos laimė- 
jimai taptų prieinami ir labiausiai nepasiturin- 
tiems miestų gyventojams. Nors tos taisyklės 
nėra privalomos, bet vis dėlto jos turėjo ir 
turi įtakos miestų tvarkymui įvairiose šalyse. 


Nuo to laiko urbanizacija vėl tampa civi- 
lizacijos sinonimu. 1898 m. atsiranda Anglijo- 
je Howardo miestų sodų idėja, kuri, nežiūrint 
savo radikalumo, greit laimi visuotinį pripaži- 
mą. Jau 1902 m. atsiranda pirmas panašiais pa- 
grindais tvarkomas miestas — Lethworth, gar- 
saus urbanisto Raymond UŪnwino suprojektuo- 
tas. 

Idėja greit persimeta į kontinentą, kur vie- 
nas po kito dygsta panašiais principais tvar- 
komi miestai. i 

Toji idėja, galima sakyti, yra “vox popu- 
li", nes jos kūrėju buvo anglų parlamento ste- 
nografas Ebenetzer Howard. Tos idėjos principai 
yra šie: 


1. Sudarymas palankių sąlygų gyventojų e- 
migracijai iš perpildytų miestų į artimesnius 
miestelius bei kaimus, t.y. aprūpinus juos pa- 
togiu ir pigiu susisiekimu su miestu. 

2. Naujai kurti pagal racionaliai sudarytą 
projektą miestus su iš anksto fiksuotu gyven- 
tojų skaičiumi (Howard siūlo 30,000 gyv.). To- 
kius miestus turi supti žemės ūkio juosta, ku- 
rios negalima užleisti miestinio pobūdžio staty- 
boms. Naujas miestas gali būti įkurtas tik už 
dvigubo platumo juostos nuo pirmojo. 

3. Žemė priklauso savivaldybei, kad išven- 
gus spekuliacijos jąja; ji tik nuomojama miesto 
gyventojams, kurie gali joje statytis pagal zo- 
nas priimtus namų tipus. Jiems grąžinamos iš- 
laidos, jei dėl kurios nors priežasties: savival- 
dybė atsiims sklypą. 

Urbanizmas, virtęs mokslu, nenustoja, kaip 
jau buvo nurodyta, kartu būti ir menu. Todėl 
pagrindiniu urbanizmo dėsniu yra vadinamasis 
prisitaikymo dėsnis: urbanistas savo darbe turi 
prisitaikyti prie vietos, o ne vietą pritaikyti 
prie savo plano, kaip dažnai dar esti, ypač Ame- 
rikoje, nes tuomet bus laimėtas ne tik grynai 
utilitarinis planavimo tikslas, bet bus patenkin- 
tas ir estetinis momentas — žmogaus kūrinio 
sujungimas su gamta į vieną darnų ansamblį. 
Kas galioja visumai, tas privaloma ir detalėms, 
t.y. kiekvienas miesto pastatas turi būti taip 
suprojektuotas, kad sudarytų su vietos gamtos 
elementais darnų vienetą. Kitaip sakant, kiek- 
vienas pastatas mieste turi būti viso miesto, 
o ne sklypo, elementu, kuris harmoningai būtų 
įjungtas į bendrą ansamblį su kitais miesto tro- 
besiais ir su vietos gamtovaizdžiu. 

Todėl architektūros pastatas kaip toks tik 
tuomet bus vertingas, kai jis su gamta ir ap- 
linkiniais trobesiais sudarys darnų vienetą, va- 
dinamą urbanistiniu ansambliu. Visas miestas 
turėtų susidaryti iš eilės panašių ansamblių. 
Urbanistinį ansamblį gali sudaryti ir gerai tvar- 
komi parkai, kuriuose atskiros medžių grupės 
gali būti natūralios ar dirbtinės (landscaping). 
Tačiau, dirbtinai sudarant tokius ansamblius, 
reikia atsižvelgti į visas vietos sąlygas, kad, 
kaip dirbtinį elementą, nepadarius jį nuobodų. 

Urbanistinio ansamblio sudaryme didelės 
reikšmės turi vadinamasis lyginamasis maste- 
lis, kai žiūrovas gali palyginti pastatą su jam 
gerai pažįstamo dydžio daiktais — medžiais ar 
net ir su žmogaus figūra. Pvz., gotinė katedra 
atrodo didingai, kai ji stovi tarp kitų trobesių, 
ir nustoja žymios savo didingumo dalies, kai 
atsiduria visai atviroje vietoje, sakysime, po ap- 
linkinių kvartalų gaisro ar subombardavimo, 
kaip Ulmo katedra pietų Vokietijoje. To nerei- 
kia pamiršti, kuriant naujus urbanistinius an- 
samblius, ar užstatant kokio nors esamo mo- 

numentalaus trobesio apylinkę, ar parenkant 
vietą paminklui jau užstatytoje vietoje. Čia kaip 
neigiamą pavyzdį galima nurodyti Kauno Ro- 
tušės aikštės užstatymą Nepriklausomybės lai- 
kais. 

Todėl urbanizme egoistiškai siauri priva- 
tūs interesai turi nusilenkti prieš altruistinius 
visuomeninius interesus, kitaip sakant, čia nega- 
li viešpatauti neaprėžtos nuosavybės teisė, kaip 
tai yra tokio kapitalizmo kraštuose, kaip Ame- 
rika. Tuo galima paaiškinti, kodėl konservaty- 
viame krašte, kaip Anglija, radikali Howardo i- 
dėja taip greit laimi sau pripažinimą. 

Lietuvis esmėje yra didelis individualistas, 
bet tas jo individualumas turės būti susiaurin- 
tas, jei mes norėsime matyti mūsų miestus tik- 
rai vertus savo vardo ir tikslo. 

Nors Lietuva ir yra žemės ūkio kraštas ir 
labai didelių miestų kaip ir neturi, bet esamie- 
ji, palyginti, nedideli miestai turėtų būti atei- 
tyje tvarkomi pagal kituose kultūringuose 
kraštuose naudojamus pavyzdžius. Tačiau daž- 
nai teks į tuos pavyzdžius žiūrėti kritiškai, tai- 
kant juos specifinėms Lietuvos sąlygoms, turint 
galvoje skirtingus materialinius išteklius. 

Spaudoje ir specialistų tarpe buvo nagrinė- 
jamas grupinių sodybų kaime klausimas. Kai 
kurių nuomone, tokia apgyventa vietovė ga- 
lėtų tapti gan didele ir pasidaryti panašia į mies- 
tą. Todėl, jau kalbant apie urbanizmą, re- 
jučiomis ateina į galvą klausimas: kas yra 
miestas ir koks gi iš tikrųjų yra skirtumas 
tarp miesto ir kaimo? Iš daugybės tuo klausi- 
mu nuomonių, kaip tinkamiausią, tenka pasi- 
rinkti vadinamąjį sociologinį miesto ir kaimo 
apibrėžimą, kurį pasiūlė du sociologai — Jean 
Brunhes ir Deffontaines, būtent: “Miestu bus 
kiekviena apgyventa vietovė, neatsižvelgiant į 
jos dydį, kurios gyventojų daugumos darbovietė 
bus pačioje vietovėje, tuo tarpu kai kaime gy- 
ventojų daugumos darbovietė yra lauke". 

Iš tikrųjų miestas yra labai sudėtingas or- 
ganizmas, sudarytas iš įvairių socialinių gru- 
pių, kurios įvairiai santykiauja tarp savęs. Ang- 
lai, pvz., net turi specialų savotišką miesto api- 
brėžimą, atitinkantį jų tradicijas: “Miestu va- 
dinasi apgyventa vietovė, turinti specialų juri- 
dinį statutą“, pvz., viduramžiais tik miestams 
priklausė teisė turėti rinką. Tuo jie pagrindinai 
ir skyrėsi nuo kaimo, ypač tuomet, kai jie pa- 
sistatė sienas tai rinkai apsaugoti, nes jau griež- 
ip atskyrė savo teritoriją nuo kitos krašto da- 
ies. 

Pagal Marcel Poete miestas yra gyvas or- 
ganizmas ir kaipo toks gali gimti, augti ir mir- 


ti. Kiekvienas miestas, panašiai kaip gyvas or- 
ganizmas, turi turėti savo funkcijas, vieną ar 
daug. Jei miestas nustoja savo funkcijų, jis ir- 
gi nyksta ir galų gale gali net ir mirti. 

Istorija mums pateikia apsčiai panašių pa- 
vyzdžių. Kaip klasiškas pavyzdys yra Ronos žio- 
tyse Aigues-Mortes miestelis, Liudviko IX Šven- 
tojo įkurtas kaip uostas, iš kurio jis pradėjo 
savo nelaimingą kryžiaus žygį į Tunisą. Dabar 
tas miestas yra visai mažas, nes jūra pasitrau- 
kė nuo jo per 5 km. Jis galutinai neišnyko, 
nes turi šiokias tokias žemės ūkio funkcijas. 
Lietuvoje pavyzdžiais gali būti K.Naumiestis 
ir Šakiai. Kai apskrities centras buvo pirma- 
jame, jis augo, kai centras buvo perkeltas į 
Šakius, jis nustojo augęs, o Šakiai per tą lai- 
ką išaugo trigubai. 

Tos miestų funkcijos būna įvairaus pobū- 
džio: politinės, religinės, militarinės, ekonomi- 
nės ir k. Svarbiausiomis tenka laikyti ekono- 
mines funkcijas, kurių dėka miestas iš mažo kai- 
mo išauga kartais į milijoninį, pvz. Čikaga. 


Von Below ir Sombarto nuomone, svarbiau- 
sioji miestų atsiradimo priežastis buvo žemės 


ūkio produktų perprodukcija, nes ji iššaukia 
reikalą padidinti jų suvartojimą, kartu padidi- 
nus gamybą tokių prekių ar daiktų, kurių rei- 
kia žemės ūkio produktų gamintojams. Rezul- 
tate ir atsiranda pramonė, o kartu su ja ir 
miestas, kuris duoda darbą kaimo gyventojų 
prieaugliui. Tuo būdu darosi suprantamas vie- 
nas iš pagrindinių urbanizmo dėsnių, būtent: 
negalima dirbtinai kelti miesto gerovės, kartu 
nekeliant ir kaimo gyventojų gerovės, t.y. vi- 
suomet tarp miesto ir kaimo turi būti ekono- 
minė pusiausvyra. Jei to nebus, ilgainiui atei- 
na katastrofa depresijos pavidale. To nereikia 
pamiršti, dabar nagrinėjant Lietuvos urbaniza- 
cijos klausimą, nustatant pagrindines jo gaires 
bei principus, pagal kuriuos turės vykti jau 
konkretus planavimo darbas ateityje, Nepriklau- 
somybę atstačius. 

Antras klausimas, kuris kyla, mums nagri- 
nėjant Lietuvos urbanizmą, yra štai koks: ko- 

dėl mūsų miestai kitaip atrodo, negu panašūs 
miestai Vakarų Europoje? Ar lietuviai čia kal- 
ti? Kas darytina, kad Lietuvos miestų išvaizda 
pasikeistų? Daugeliui gal iš karto atrodo, kad 
atsakyti į tuos klausimus yra lengva. Pavyz- 
džiui, tokia mūsų miestų išvaizda yra dėl to, 
kad Lietuva neturtinga, ar kad lietuviai iš vi- 
so yra mažesnės kultūros žmonės, ar pan. Bet 
toks atsakymas būtų paviršutiniškas ir mažai 
ką įtikintų. 


Atsakymo tenka jieškoti po ilgesnės Lie- 
tuvos miestų atsiradimo ir vystymosi sąlygų 
studijos. Toms studijoms medžiagos galima ras- 
ti įvairiuose istoriniuose archyvuose. 


Iš archyvuose rastųjų dokumentų nusiaty- 
ta, kad pirmieji miestai Lietuvoje atsirado tik 
XII amžiaus gale, t.y. tais laikais, kai Vakarų 
Europoje jau buvo susidaręs stiprus miestie- 
čių luomas, kuris ne tik kad sugebėjo išsiko- 
voti sau plačių teisių, bet ir duoti žmonijos 
kultūros istorijai nemažą įnašą, pvz. didelės 
meno vertės architektūrinių pastatų, kurie ir 
dabar savo didingumu mus stebina. Juk Die- 
vo Motinos katedra jau stovėjo Paryžiuje tais 
laikais. 


Lietuvoje pirmieji miestai atsiranda dau- 
giausia dėl militarinių tikslų, kad pastojus ke- 
lią į rytus besiveržiantiems teutonams. Ir tik 
tada, kai ĖIV ir net EV amžiuje tam verži- 
muisi buvo padarytas galas, pradėta galvoti apie 
Lietuvos miestų vystymąsi jau taikos metu. 


Tam vystimuisi pagreitinti didieji Lietuvos 
kunigaikščiai kviečiasi iš užsienio miestiečių luo- 
mo atstovų, pirklių bei amatininkų, suteikdami 
jiems plačių teisių. Daugiausia tai buvo žydai, 
kurie plačiai tuo kvietimu pasinaudojo ir greit 
visiškai įsisvyravo ekonominiame Lietuvos gy- 
venime. Mat, žydai, turėdami plačių privilegi- 
jų, buvo nenugalimi konkurentai iš vietos žmo- 
nių kilusiems miestiečiams. Pastarieji pradėjo 
iš miestų keltis į kaimą, tapdami žemdirbiais 
ir, iš dalies, už paskutinius savo pinigus steng- 
damiesi patekti į privilegijuotą bajorų luomą. 
Miestai tuo būdu pasidarė kraštui visiškai sve- 
timi, tuo tarpu kai Vakarų Europoje mies- 
tiečių luomą sudarė tos pačios tautybės žmonės. 


Ilgainiui toji spraga tarp kaimo ir miesto 
pasidarė dar didesnė, nes svetimtaučių skaičius 
dar padidėjo, lietuviai vertėsi vien tik žemės 
darbu, o bajorų luomas visiškai sulenkėjo ir 
nesirūpino tiesiogine savo pareiga pakelti vals- 
tiečių kultūrą ir gerovę. 


Rusijai pavergus Lietuvą, Lietuvos gyven- 
tojus matome susiskaldžiusius į vienas kitam 
priešingus luomus, būtent: į sulenkėjusią ba- 
joriją, į svetimtaučius-miestiečius ir į pilką vals- 

tiečių masę, kuri didelės įtakos gyvenimui ne- 
galėjo padaryti, nes buvo bemokslė. Tuo tarpu 
Vakarų Europoje ekonominiame gyvenime se- 
niai jau buvo pereita nuo autarkinio atskirų 
miestų ūkio prie pažangesnio viso krašto ūkio, 
kai vienas ir kitas išsivysto savo ekonominį gy- 
venimą iki augščiausio laipsnio ir, galima sa- 
kyti, vienas kitą papildo. 

Rusai visai nesirūpino normaliomis mūsų 
miestų augimo sąlygomis, t.y. ekonomine pu- 
siausvyra tarp miesto ir kaimo. Jie žiūrėjo vien 
tik savo interesų, ką galima matyti nors ir iš 
to fakto, kad geležinkeliai ir šiaip magistra- 
linės reikšmės keliai per Lietuvos teritoriją bu- 
vo vedami vien tik tranzito reikalams, statant 
stotis per keletą ar net keliolika kilometrų 
nuo pakelės miestų. 

Miestuose svetimtaučių tais laikais atsiran- 
da dar daugiau, nes žydams buvo įsakyta per- 
sikelti iš kaimų į miestus; likusieji negausūs 
amatininkai ir prekybininkai-lietuviai galutinai 
buvo tų svetmtaučių užguiti; negausūs ir silp- 
ni amatų cechai išnyko; susidomėjimas amatais 
bei prekyba galutinai buvo pakirstas, ir jie bu- 
vo laikomi visai nenaudingu darbu. Iš tų lai- 
kų yra užsilikęs įdomus rusų generalguberna- 
toriaus Frezelio pranešimas, kuriame jis skun- 
džiasi, kad žydai esą blogi amatininkai ir kon- 
kuriuoja su kitų tautybių amatininkais tik pi- 
gia kaina, bet prastu darbu. Taip žydai daryti 
galėjo, nes, turėdami privilegijų, organizuotai 
supirkinėdavo vietos žaliavą, mokėdami už ją 
brangesnes kainas. 

Lietuvos tautinio atgimimo laikotarpyje 
kai kurie veikėjai, steigdami miestuose įvai- 
rias įmones, pvz. inž. P. Vileišis “ Neries" b-vę, 
stengėsi sudaryti ir lietuviams palankesnes są- 
lygas tapti gerais amatininkais. 

Tokia padėtis miestuose buvo viena iš pa- 
grindinių priežaščių gausios tais laikais lietu- 
vių emigracijos, kai kaimo prieauglis tik užjū- 
ryje galėjo susirasti darbo. 

1918 m. atstačius Nepriklausomybę, val- 
džios programon buvo įrašytas ir aktualusis 
krašto miestų atstatymo bei atlietuvinimo klau- 
simas. Taip dar 1921 m. su plačiomis teisėmis 
buvo sudarytas Atstatymo Komisariatas, kurio 
uždavinys buvo “planingas ir kultūringas Lie- 
tuvos miestų bei kaimų atstatymas". Tačiau bu- 
vo sutikta nepaprastai daug sunkumų, būtent: 
trūko specialistų, nebuvo atitinkamo statybos 
įstatymo ir pagaliau lėšų trūkumas ypač sun- 
kino tą klausimą spręsti platesniu mastu. Teko 
jau 1925 m. komisariatą pakeisti Statybos In- 
spekcija su daug kuklesniais uždaviniais. 

1923 m. Žaliojo Kalno parceliacijos tiks- 
las buvo padidinti Kauno lietuviškąjį elementą, 


tačiau, nors tai iš dalies ir pavyko, amatai bei 
prekyba liko ir toliau svetimtaučių rankose. 
Vėliau, padidinus amatų mokyklų tinklą, pavy- 
ko ir lietuvius nors šiek tiek sudominti ama- 
tais bei prekyba, o įsteigus eilę stambių koope- 
ratyvų ar akcinių bendrovių, kaip Pienocentras, 
Lietūkis, Lietuvos Cukrus ir pan., pavyko pa- 
veržti iš svetimtaučių kai kurias pramonės bei 
prekybos šakas. 


Antrasis pasaulinis karas sutrukdė tolimes- 
nę miestų atlietuvinimo eigą. Bet reikia tikė- 
tis, kad visokių rūšių okupacijoms praėjus, tik- 
rieji krašto šeimininkai-lietuviai paims pzag:'iju 
į savo rankas savo tėvynės ekonominio bei ūki- 
nio gyvenimo vairą, pakels krašto gerovę ir su- 
lygins jį su Vakarų Europos kraštais. Bet tam 
reikalinga iš pagrindų pakeisti gyventojų nu- 
sistatymą amatų bei verslų atžvilgiu, reikia vi- 
sais galimais būdais padėti norintiems jais vers- 
tis, kolei jie sustiprės pakankamai, kad galė- 
tų konkuruoti su senaisiais. Tas pasiekiama, 
pvz. mokesčių mažinimu, ar ilgalaikių paskolų 
suteikimu. Urbanistų pareiga būtų išvystyti tuo 
reikalu propagandą, o pats vykdymas tektų or- 
ganizuoti jau to klausimo specialistams — eko- 
nomistams bei finansininkams. Tik tuo keliu 
eidami, galėsime žymiai palengvinti Lietuvos 
urbanizacijos klausimo sprendimą, galėsime pa- 
galiau įstatyti jį į tinkamas vėžes. Kaip mato- 
te, čia pasitvirtina jau anksčiau minėta ak- 
sioma — pusiausvyros tarp kaimo ir miesto 
reikalingumas tinkamam urbanizacijos klausimo 
sprendimui. 


Kitas svarbus veiksnys, kuris turės neabe- 
jotinos įtakos Lietuvos urbanizmui, yra spėlio- 
jimas, kad po trečiojo pasaulinio karo bus pri- 
eita prie šiokio tokio atskirų valstybių suvere- 
numo suvaržymo, ypač ūkinius klausimus spren- 
džiant, kas jau daroma Vakarų Europoje. Tas 
faktas, aišku, gali pakeisti ir Lietuvos ūkinę 
struktūrą. Todėl nežinant, kokia toji struktū- 
ra bus, yra labai sunku dabartiniu momentu 
kalbėti ir apie konkretų Lietuvos urbanizacijos 
darbą, pvz. jau dabar ruošti atskirų vietovių 
planus, net ir turint jų dabartinio stovio duo- 
menis, ko irgi nėra. 

Visiems yra žinoma atskirų vietovių planų 
priklausomybė nuo bendro krašto planavimo, 
kurio uždaviniu yra krašto natūralių turtų 
maksimalus išnaudojimas viso krašto labui. 
Tas krašto planavimas prieš antrąjį karą bu- 
vo tik užuomazgoje, todėl pirmuoju uždaviniu 
ateityje bus kaip galima greičiau ir tinkamiau 
tą planavimą išvystyti, įsteigus tam reikalui 
specialų organą, kuris savo darbe turi palaiky- 
ti nuolatinį kontaktą su mokslo įstaigomis, kaip 
universitetas, bei atitinkamomis kitomis įstai- 


gomis, kurios to planavimo tam tikrą dalį 
"ex officio" jau atlieka, pvz. žemės ūkio mi- 
nisterija, Susisiekimo min. (mano nuomone, tu- 
rėtų būti įsteigta vieton pastarosios speciali 
Technikos min., kuri apimtų visus technikinius 
klausimus krašte) ir kt. Planavimo įstaigos už- 
davinys, tarp kita ko, ir bus rinkti atskirų įs- 
taigų planavimo medžiagą, klasifikuoti ją ir ga- 
lutinai apdirbti, sudarant jau pilną krašto pla- 
navimo projektą. Tik tuomet galės būti vykdo- 
mas rimtas atskirų vietovių planavimas, kuris 
galutinai atbaigs krašto planavimą. Nors Nepri- 
kl-usomybės metu ir buvo iš dalies atitaisyta 
žala, padaryta rusų bei vokiečių okupacijų me- 
tu, vedant netinkamą krašto reikalams kelių 
tinklą, bet toli gražu tas darbas nebuvo baig- 
tas. Kad nuo kelio krypties priklauso miestų 
augimo kryptis, galima jau buvo pastebėti iš 
kai kurių miestelių. Kai nepriklausomybės lai- 
kais buvo išvesti nauji keliai priešinga kryp- 
timi, miestelis savaime pradėjo tąja kryptimi 
augti, pvz. Tryškiai. Tą patį rodo tyrinėjimas 
senų miestų augimo Vakarų Europoje. Taigi ne- 
žinant naujų kelių krypties, negalima tinkamai 
miestelio planuoti. 

Krašto planavimo išdavoje kai kurie mies- 
teliai galės išnykti, virsti kaimais, kai kurie 
turės pakeisti savo vietą, kai kurie galės at- 
sirasti, kad išnaudojus vietoje esamus natūra- 
lius turtus. Tokių pavyzdžių mes galime aps- 
čiai rasti, ypač Amerikoje. Visa tai rodo, ko- 
kia paini yra urbanizmo problema, kai ji tin- 
kamai sprendžiama . 


Apskritai reikia pasakyti, kad nebūnant 
vietoje pačiam, iš viso negalima visais atžvil- 
giais sudaryti tinkamo miesto plano, o ypač ne- 
galima tinkamai išspręsti jo užstatymo klausimo 
meniškumo žvilgsniu, nes tai yra jau trijų ma- 
tavimų uždavinys ir kaip toks gali būti spren- 
džiamas tik akivaizdiniu būdu, t.y. autoriui pa- 
čiam gerai susipažinus su vieta ir jos gamto- 
vaizdžiu. Juk pati urbanistinio ansamblio sąvo- 
ka, kaip jau buvo nurodyta, yra žmogaus kū- 
rinio darnumas su gamta. Abu tie elementai 
turi vienas kitą papildyti, o ne nustelbti vie- 
nas kitą, kaip tai dažnai atsitinka, nors ir čia 
Amerikoje — šioje, galima sakyti, absoliutaus 
praktiškumo šalyje, kur planavime atsižvelgia- 
ma dažniausiai vien tik į utilitarinę pusę, visai 
užmirštant meninę. Dėl to Amerikoje miestai 
daugiausia žiūrovo akies nepatraukia, 0 gyve- 
nant juose, greit nusibosta dėl jų pastatų mono- 
toniškumo ir daugumoje nesuderinimo su ap- 
linkos gamtovaizdžiu. Išimtį sudaro tik nedau- 
gelis miestų, pvz. Vašingtonas, ir tai tik pats 
jo centras, ir iš dalies Bostonas. 


Mano nuomone, Lietuvoje to neturėtų būti, 
juo labiau, kad lietuvis, sprendžiant iš liaudies 
meno pavyzdžių, iš prigimties yra nežemos me- 
no kultūros. Ne jo kaltė buvo, kad mūsų ur- 
banistika daugiausia yra tokios menkos vertės. 
Išimtį sudaro Vilnius ir iš dalies Kaunas. 


Kad taip yra, galima matyti iš nedaugelio 
dar užsilikusiųjų kaimų užstatymo būdų, kai 

gyvenamasis trobesys statomas galu prie gatvės, 
o kiti trobesiai sudaro keturkampį kiemą. Juk 
tai yra moderninio anglų garden city planavi- 
mo idėja, kai panašiai sugrupuojami gyvenamie- 
ji namai aplink vidurinį kiemą-skverą, jo galą 
prie gatvės paliekant atvirą. Dar įdomiau atro- 
do tokių senų kaimų gatvės pasisukimo užsta- 
tymo “moderniškumas". Tikrai nuostabu, kad 


daugiausia bemokslis lietuvis valstietis jau tuo- 
met turėjo intuityvinį urbanizmo dėsnių supra- 
timą, vėliau miestų ir blogai suprasto moder- 
nizmo bei materializmo įtakos nustelbtą. 

Kitu teigiamu pavyzdžiu gali būti jau ne- 
daug kur užsilikusių senų medinių bažnytėlių 
su atskirai stovinčia varpine tikrieji urbanisti- 
niai, nors ir primityvūs, ansambliai — vėl to 
paties intuityviai suprasto grožio supratimo iš- 
dava. Ir liūdna darėsi, kai matydavome, kad 
panašūs mažieji šedevrai vienas po kito ding- 
davo, užleisdami savo vietą "moderniems" kū- 
riniams, dažniausiai imponuojantiems tik savo 
dydžiu ir betiksliu puošnumu. O kiek žalos bu- 
vo padaryta panašiems ansambliams, neva pri- 
taikant senų kelių vingius moderniško susisie- 
kimo tikslams, tuos vingius be atodairos nai- 
kinant, nusileidžiant neteisingam principui, kad 
modernus susisiekimas būtinai reikalauja tie- 
saus kelio, be to, visai ir nepagalvojus apie to 
susisiekimo menką intensyvumą mūsų krašte. 
Tuo tarpu kitur net moderniškose autostrado- 
se vingių nevengiama, kai tai reikalinga gam- 
tos grožiui pabrėžti. 

O štai ir vėl, kiek meninės nuovokos buvo, 
kai buvo parenkama vieta nors ir koplytstu!- 
piui ar kryžiui prie senos sodybos. Čia irgi ga- 
lima konstatuoti nuostabų kryžiaus darnumą su 
gamtovaizdžiu bei pastatais. 

Taigi, semkime sau įkvėpimo liaudies meno 
pavyzdžiuose, urbanistinius klausimus meniniu 
požiūriu spręsdami. Tuo mes ir toliau palaiky- 
sime sveiką meninę tradiciją, išaugusią tautos 
gelmėse. Ta pati tradicija, manau, padės mums 
nusikratyti blogais statybos pavyzdžiais, atneš- 
tais iš kitur, nors ir kaip jie atrodytų “moder- 
niški bei madingi", pvz. kaip svetimas mūsų kraš- 
tui yra Amerikoje taip dažnai naudojamas plokš- 
čias stogas. Juk jis įneštų disharmoniją į mūsų 
krašto statybos tradicijas, nekalbant jau apie 
jo netinkamumą mūsų klimato sąlygoms. Api- 
pavidalinant atskirų trobesių fasadus, atrodo, 
nereikėtų užmiršti savotiškos mūsų miestelių 
“romantikos'?, kai beveik visi prie gatvės na- 
mai turi frontonus. 

Taisyklingas stačiakampinis planas, kaip tai 
mes matome Amerikoje, tinka tik tuomet, kai 
vietos reljefas yra lygus, be didesnių iškėlimų. 
Jeigu pasitaiko didesnės kalvos, tai ir planavi- 
mas turės būti netaisyklingas, arba taisyklingas 
radialis, jei kalvos tinka viešiems pastatams sta- 
tyti, pvz. Vašingtonas. Manau, kad šis dėsnis 
neturi būti užmirštas Lietuvos urbanizme. 

Iš viso galima padaryti šias išvadas: 
1. Dabartiniu metu galima išdirbti tik bend- 
rus planavimo principus schemų pavidalu, ne- 


taikant tuo tarpu tų principų kokiam nors kon- 
krečiam atskiro miestelio planavimo projektui, 
nors ir turint jo dabartinio stovio duomenis. 

2. Kol nėra išdirbto bent bendrais bruo- 
žais krašto planavimo projekto, planavime tek- 
tų pasitenkinti tik profilaktika, apie kurią bus 
kalbama vėliau. 

3. Bendrieji urbanizmo dėsniai tinka ir Lie- 
tuvai. 

4. Dar tremtyje turi būti sudarytas staty- 
bos įstatymo projektas, kuris galės būti patai- 
sytas vėliau, jau savo krašte, jei paaiškėtų ko- 
kios nors specifinės vietos sąlygos, kurios da- 
bar nežinomos (žiūr. L.U.A.S.Komisijos sąs. N. 
5,-1952): 

J. Sudaryti Technikos (ar kitaip pavadin- 
tos) ministerijos struktūros projektą. Tos mi- 
nisterijos žinioje turės būti visas technikinio 
inžinierinio darbo dalinis organizavimas bei pil- 
na jo priežiūra, nes, kaip parodė praktika, be 
tokios įstaigos negali būti tinkamai organizuo- 
tas krašto atstatymas. 

6. Propaguoti būtinumą jau dabar ruošti 
būsimuosius planavimo specialistus iš tremties 
įaunimo tarpo. 

Kaip suprasti antrame punkte minėtą pro- 
Žilaktiką? Ks=i bus paaiškėję, kad koks nors esan- 
tis miestelis tikrai pasiliks ir augs ateityje, ga- 
lima bus jo teritorijoje tąają profilaktiką vyk- 
dyti. Profilaktiniai klausimai yra šie: 

1. Jei prie miestelio yra koks nors dvaras, 
piliakalnis, milžinkapis, pilies griuvėsiai ar pa- 
našiai, tai reikia juos išimti iš privačios nuo- 
savybės arba, kol tai bus padaryta, bent ap- 
saugoti juos nuo sunaikinimo. 

2. Stengtis kaip galima didesnius plotus per- 
imti savivaldybės nuosavybėn, sustabdyti čin- 
šinės žemės išpirkimą, sutvarkyti činšinės že- 
mės perdavimą kitam asmeniui. Žymią pelno 
dali nuo to perdavimo turi gauti savivaldybė, 
o ne dabartinis nuomotojas, kaip buvo iki šiol. 
Tuo būdu sustabdoma nepagrįsta sklypais spe- 
kuliacija ir žymiai palengvinamas ateityje pla- 
navimo klausimas. Mat, atpuola brangus žemės 
išpirkimas viešam reikalui, kada tai tampa bū- 
tinu dalyku planavimo procese. Gauti iš pelno 
pinigai duos galimybę savivaldybei panaudoti 
juos viešųjų plotų sutvarkymui, ar savivaldy- 
binės žemės rezervui padidinti. Reikia pagalvo- 
ti ir apie kai kurių naujų mokesčių įvedimą, 
kurie jau seniai įvesti kitur, pvz. padidėjusios 
vertės mokestis ir neužstatytų sklypų mokes- 
tis, nors pastarąjį galima bus įvesti tik kraš- 
to planavimą baigus. 

3. Visokios rūšies vandens plotų krantus 
miestų ribose, kaip upių, upelių, ežerų, kūdrų 
ir t.t. paimti iš privačios nuosavybės, ar bent 
Isikinai juos apsaugoti nuo užteršimo. Vėliau 

tie plotai įjungiami į miestelio planą kaip vie- 
šas žaliasis plotas. Tie vandens plotai, kurių 
nuo užteršimo negalima bus apsaugoti, arba jei 
tai neapsimokės dėl jo brangumo, reikia panai- 
kinti, juos užpylus arba sukanalizavus, pvz. la- 
bai nešvarius upelius, pačius plotus irgi įjun- 
gus į planą kaip viešą žaliąjį plotą. Tas reika- 
las buvo iki šiol užmirštas (Vilkaviškis, Šakiai, 
Panevėžys ir k.). Mažuose upeliuose naudinga 
daryti užtvankėles, kad padidinus vandens re- 
zervą juose. Tos juostos platumas neturi būti 


mažesnis kaip 50 metrų, geriau — apie 100m., 
atsižvelgiant į vietovės dydį. 
4. Tikrinti visokios rūšies melioracinius 


projektus, vykdomus miestų ribose, nes, kaip 
praktika parodė, nors ir tobuli technišku at- 
žvilgiu projektai nepaprastai kliudo tinkamai 
suplanuoti tuos rajonus. Mat, melioracinius pro- 
jektus sudarant, dažniausiai pamirštama meni- 
nė pusė, pvz. tiesinant upelį, į planą įvedama 
negražiai atrodanti tiesioji linija, dažnai dirb- 
tinai sudaryta, kas darko vietos gamtovaizdį. 
Jei vieton to būtų padaryta šiek tiek išlenkta 
linija, jos dirbtinumas išnyktų, nemažinant to- 
bulumo laipsnio. 

5. Tikrinti miestelių rajone statomų ar, ge- 
riau pasakius, numatomų statyti tiltų projektus 
vietos ar net ir konstrukcijos parinkimo žvilgs- 
niu. Retai kuris Lietuvos tiltas atitiko gamto- 
vaizdį. Užsienyje jau seniai prie tilto projekto 
sudarymo, be konstruktoriaus, kviečiami ir ar- 
chitektai, ypač miestuose. Nevisuomet čia nu- 
sveria ekonominis veiksnys. Klaidų buvo padary- 
ta daug (Kaune, Prienuose ir ypač Panevėžyje). 

6. Stengtis daryti esamos padėties nuotrau- 
kas, geriausia 2000 ar 2500 mastelyje, neven- 
giant ir nuotraukų iš lėktuvų. 

7. Vengti statyti kapitalinius viešus pasta- 
tus, kolei krašto planavimo projekto dar nėra. 

Štai ir visi svarbesnieji profilaktiniai klau- 
simai. 

Kai krašto planavimas, bent bendrais bruo- 
žais, bus baigtas, jau galima bus prieiti prie 
galutinio vietovių planavimo. To planavimo pa- 
grindinės gairės yra šios: 

1. Nustatyti miestų bei miestelių teritori- 
jos tikslias, ekonomiškai pagrįstas ribas, lygiai 
kaip ir jų įtakos zonų ribas. Tai yra vadina- 
mieji ekonominiai ir demografiniai tyrinėjimai, 
kurie pas mus ypač buvo apleisti. Niekuomet 
tos ribos neturi eiti viduriu kelio ar gatvės. 
Įtakos zona užtikrina miesto maitinimąsi pigiau- 
siu būdu. Valsčių savivaldybių teisės toje zono- 
je turi būti susiaurintos — jos neturi nieko 
daryti ten, neatsiklausus miesto savivaldybės. 
Nesusipratimams spręsti turi būti numatyta ne- 
sudėtinga procedūra, kad klausimo neužvilki- 
nus. 

2. Tranzitinis judėjimas turi būti pašalin- 
tas iš miestelio ribų, jei jis yra mažesnis kaip 
2000 gyv., ir nukreiptas į pakraštį, jei mies- 
telis yra didesnis. Į tai ypač reikia atsižvelgti, 
tiesiant naujus kelius. 

3. Sudaryti esamo ar ateityje numatomo 
gatvių tinklo projektą, atsižvelgiant į vietovės 
ekonominį pajėgumą, nes ekonomiškai nepa- 
grįstas projektas vistiek nebus įvykdytas, ar 
bus įvykdytas tik iš dalies, kas net yra blo- 
giau. Pvz. Kauno Žaliajam Kalne gatvių turi buū- 
ti kaip galima mažiau, bet gerai sutvarkytų, 
ypač magistralinių. Iki 2000-2500 gyv. mieste- 
liuose pakanka tik vienos aikštės, bet gerai su- 
tvarkytos, pagal jos dvejopas funkcijas — ad- 
ministracijos ir rinkos. Didesniuose miestuose 
turi būti rinkai speciali aikštė, parenkant jai 
centrinę padėtį tarp gyvenamųjų kvartalų, ta- 
čiau to rajono pakraštyje ir ne prie upės, pa- 
darant jai aptarnauti specialią magistralę, kad 
nebūtų apsunkinta miesto svarbioji gatvė. Upės 
krantų reikia vengti, nes utilitarinės rinkos 
funkcijos visai nesiderina su tos vietos funkci- 


jomis — būti miesto papuošalu. 
Parenkant gatvių plotį tarp reguliacinių li- 
nijų, griežtai reikia laikytis principo — geriau 


siauresnė gatvė, bet geriau sutvarkyta, negu 
platesnė, bet blogai sutvarkyta, geriau didinti 
gatvės plotį tarp statybos linijų. Tarptautinės 
gatvėms nustatytos normos (2,5 m. stovėjimo 
ir 3 m. judėjimo juostoms) turi būti privalo- 
mos tik magistralinės reikšmės gatvėms, gyve- 
namųjų gatvių platumą darant minimalų, ne- 
vengiant kai kur daryti net ir vienos judėji- 
mo juostos gatvių su prasilenkimo aikštele vi- 
duryje. Plačiai naudotini ir žalieji takai pės- 
tiems per ilguosius kvartalus. Net kai kurios 
esamos be ypatingo judėjimo gatvės turėtų bū- 
ti paverstos tokiais žaliais takais, nes jų už- 
laikymas daug pigesnis, pvz. Šilutės gatvė Kau- 
ne, prie Gardino gatvės. Tiesiant naujas, ar 
tiesinant senas gatves kreiptinas dėmesys į es- 
tetinę pusę, darant perspektyvas į esančius ar 
naujus pastatus, ar į vietoje esančius gražiuo- 
sius gamtos elementus, pvz. medžių grupes ar 
vandenis ir pan. Apskritai vengtina be ypatin- 
go reikalo naikinti medžius, net ir tuomet, kai 
koks vertingas medis atsidurtų gatvės vidury- 
je. Jam įrengtinos specialios aikštelės, kaip tai 
Aaroma kitur, ypač Vokietijoje. 

4. Tinkamiau panaudoti miesto teritoriją, 
ją suskirsčius į kvartalus, o pastaruosius į skly- 
pus. Šį darbą nepaprastai palengvintų anksčiau 
minėtas savivaldybinės žemės rezervas. Sklypų 
didumas bei jų užstatymas turi būti nustatomas, 
atsižvelgiant į visų gyventojų interesus. Papras- 
tai, kai yra nustatoma butų statybos programa, 
reikia sudaryti palankių sąlygų, kad visi tikrie- 


ji miesto gyventojai galėtų įsigyti savo butą, 
ir tik miesto centre turėtų būti tam tikras 
skaičius namų su nuomojamais butais, kurie ski- 
riami nenuolatiniams miesto gyventojams, pvz. 
valdininkams ir šiaip įvairių firmų bei įstaigų 
tarnautojams, kurie mažai tesuinteresuoti turėti 
nuosavybę tame mieste, kur jie gyvena tik lai- 
kinai. 

Parenkant namų tipus, tenka atsižvelgti į 
Lietuvos sąlygas, t.y. klimatą, tradicijas, papro- 
čius ir t.t. Dėl to, atrodo, tenka sustoti prie 
šių tipų: a) eilinio užstatymo vieno ir dviejų 
augštų tipu (anglų cottege); b) dvigubų na- 
mų, su bendra siena, vieno ir dviejų augštų 
tipu; c) atskirai stovinčių namų — saunamio 
vieno ar dviejų augštų, bet su atskirais butais 
kiekviename augšte. Mūsų krašto mažiems mies- 
tams yra svetimas tipas, kai butas eina per 
du, ar net per tris augštus, todėl jis naudoti- 
nas tik dideliuose miestuose: 


Nustatant sklypų didumą, reikia atsižvelg- 
ti į lietuvių pamėgimą turėti prie namų daržą. 
Praktika parodė, kad reikia turėti po 100 m. 
vienam žmogui, norint išauginti pakankamą 
kiekį daržovių (neskaitant bulvių, kurioms rei- 
kia turėti apie 280 kv.m. vienam centneriui). 
Tuo būdu nuosavų namų sklypai išeitų viduti- 
niškai 600-800 kv. m. dydžio, esant vidutinei 
šeimai iš 4-5 žmonių, kartu su viengungiais. 
Čia dar reikia tolimesnių tyrinėjimų. Eilinio už- 
statymo sklypai galėtų būti daug mažesni, nes 
čia jau daržo gali ir nebūti. 

Parenkant namų tipus ir skirstant kvarta- 
lus į sklypus, reikia miestelio branduolio tanku- 
mą daryti ne mažesnį kaip 100 žmonių vienam 
ha, arba po 100 kv. m. vienam gyventojui. Vi- 
dutinis miestelio gyventojų tankumas neturėtų 
būti mažesnis už 50 žmonių vienam ha, nes tik 
toks tankumas leidžia be sunkumų apsirūpinti 
miestiškais patogumais, ypač kanalizacija. Kau- 
ne tankumas buvo tik 26 gyventojai, nors se- 
namiestyje kai kur buvo net iki 400 žmonių, 
todėl sunku buvo aprūpinti priemiesčius kana- 
lizacija. 

Atskirų sklypų maksimalus užstatymas ne- 
turėtų būti didesnis kaip 50 nuošimčių ar net 
40 nuošimčių, ir tai tik pačiame miesto centre. 
Užstatymo intensyvumas neturėtų viršyti 1,5- 
1,6, t.y. maksimumas turi būti tik 4 aukštai. 


Visa tai turint galvoje, atskirų sklypų dy- 
dis išeitų toks: 

a) Eilinio užst. 1 augšto—9-10 x 50-60m*. 

b) Eilinio užst. 2 augštų—11-12 x 50-60 m“. 

c) Dvynių tipui — 15-16 x 40-50 mž. 

d) Saunamio tipui—20-25 x 40-50 m“. 


Tuo būdu kvartalo plotis išeitų lygus 80- 
100 metrų, t.y. pakankamo rentabiliškumo. Ei- 
linio užstatymo kvartaluose turi būti prie to 
pridėta 3 m. gatvelei kvartalo viduryje, t.y. 
privažiavimui prie sklypų. 


Užstatymo projektas turi būti lankstus, nes 
jis sudaromas 20-30 m. priekin. Todėl Lietuvos 
sąlygose normalaus platumo kvartalai gali bū- 
ti tik pačiame centre, o toliau tuo tarpu tenka 
daryti dvigubo platumo (plius gatvės plotis) 
kvartalus, užstatymui naudojant tuo tarpu tik 
dali prie gatvių, o vidurį naudojant daržams. 
Ateiyje, miestui zugant, jie galės būti susk2l- 
dyti į normalaus platumo kvartalus, išvedus vi- 
durinę gatvę. 


Miestelio pakraščiuose, kur, reikia manyti, 
gyvens ūkininkai ar smulkūs amatininkai, tu- 
rės tuo tarpu būti planuojami dar platesni, jau 
keturgubo platumo (plius 3 gatvės pločiai) kvar- 
talai, kuriuos ateity nebus sunku paversti į 
miestiško pobūdžio kvartalus, jei atrodys, kad 
miestas augs. Reikia tik žiūrėti, kad dabarti- 
nis užstatymas tam nekliudytų, t.y. reikia da- 
bar užstatyti tik ketvirtą sklypo dalį arba jo 
kampą. Tuo būdu sklypo plotis būtų 50 m., o 
vėliau — jau normalus 25 m. 


Labai yra svarbu užpakalinę sklypo dalį 
turėti neužstatytą, todėl projektuose turėtų bū- 
ti nurodomos ir priešakinė ir užpakalinė staty- 
bos linijos. Tai apsaugos nuo užstatymo chaotiš- 
kumo, tačiau tos linijos neturėtų būti laikomos 
nepažeidžiamomis, jei būtų tikro reikalo 
pagražinti vietą. Nutarimai turi būti daromi 
kelių asmenų komisijos, kad išvengus šališku- 
mo. Viešųjų trobesių projektams peržiūrėti tu- 
ri būti įkurtas specialus organas — meno ko- 
misija. Toji pat komisija galėtų kontroliuoti, 
kad įvairūs mūsų miestuose esantieji architek- 
tūriniai ir negausūs urbanistiniai ansambliai 
nebūtų darkomi, ar netinkamai užstatant greti- 
mus sklypus bei kvartalus, ar “moderninat"' ap- 
linkinių namų fasadus, pvz. padarant dirbtinio 
granito tinklą, kaip kad buvo atsitikę Kauno 
Rotušės aikštėje. Be to, komisija, ar kas nors 
kitas, pvz. miesto architektas, turėtų turėti tei- 
sę Kauno bei Vilniaus, o eventualiai ir Gar- 
dino senamiesčiuose įsakyti sugriauti netinka- 
mos architektūros namus, kurie darko istorinių 
gatvių vaizdą. 

Baigiant pabrėžiu, kad urbanistas savo dar- 
be turi būti visiškai apolitinis ir nešališkas, 
turi atsižvelgti į visų miesto gyventojų, o ne 
kokios nors klasės ar grupės interesus, nes tik 
tuomet tikrai galės būti suplanuotas toks mies- 
tas, kuriame, anot Aristotelio, žmonės tikrai gy- 
ventų sveiki ir laimingi, nes tam miestas ku- 
riamas. 

BA L Y | S A LEGO 


NENUGALETIEJI 


APKLOSTYTI Gerosios Žemės miline, 
Jūs miegat mano tėviškės kalneliuos ir arimuos, 
Sugulę poilsiui blindažuos juodžemio smaluoto — — 

Ant kauburių užkopę, žvalgosi dangaus line, 
Nepavargstą ir budrūs jūs saugai — mediniai kryžiai ramus. 
Ir už vijoklių ir erškėtrožių vielų spygliuotų ploto — 
Sapnuoja kario mieganti širdis. 


Už jūsų apkasų — pavasario žvalgai, 
Keliaudami laukais, aguonų žydinčių šūsnis sukrauja, 
Ir jos — liepsnodamos Gyvenimu — jums šviečia lyg raketos — — — 
Ir džiudami dienovidžio dangaus langai 
Sudrumsčia jūs sapnus — — — Tada išvystat savo karštą kraują, 
Pasruvusį žiedais, vilnijantį daubom ir dirvomis iš lėto — — 
Ir džiaugiatės brandžios Aukos grūdais — — — 
Ir jau šaltais suakmenėjusiais delnais 
Žegnojate mane — sužiedusio jus Kūno mažą sėklą — 
Ir aš jaučiu laimingo žemdirbio žemėtą saują, 
Sugrįžusią žydėt į savo žemę pelenais — — — 
Jūs vėl sapnuojate brangius žaislus: skylėtą šalmą, ir šaudyklę, 
Ir arklą, ir trimitų — — — Kvepiančioj vagoj kariaujat 
Ir mirštate kasnakt už žydinčius laukus. 


Jūs nieks nenugalės! Ir laiko pusnyse 
Joks priešas nepaims tvirtovės jūsų ir tranšėjų! — 
Tai vakaro saulėlydžių įkaitę kalavijai 

Ruūdija luždami kareivių širdyse — 
Nei niekas niekada jų Dvasios dar nenugalėjo — 
Ir ji šviesi skraidys, kaip mėnesienos naktį vėjai, 
O tie Nežinomi. Kariai sapnuos — — — 


VIENATVĖS OBUOLIAI 


Ir taip praeis Didžioji mano nebaigtų darbų Diena: — 
Su sambrėškio melsva skara ant kaulėtų pečių, 
Artėjanti Naktis — lyg Motina — užklos pavargusias blakstienas — 
Kurčiu balsu ji man dainuos nutilusią Lopšinę, 
Ir mano vizijų sapne raudos vaškinė šiaurės saulė — — — 


Ir mano akyse miegos šios Žemės abejingi sodai, 


Ir mylimų veidai — nublukę, tolimi ir brangus obeliskai — — 
Tuščia našlaujanti namų širdis 
Žėruos nuodėguliu — lyg tyrumoj sušalęs laužas, 


Ir auksaplaukę galvą verkiančios purienos apkabinę, 
Užsnūs suplėšytais sparnais 
Manų svajonių mėlyni drugiai — — — 


Ir vėl dundės per Žemę Amžinybės Žingsniai — 

Skubės aušros rožinės pėdos per pavasario aksomą. 

Auksiniai vasaros paveikslai švies viliojančiais miražais — — 
Ir kruvinais rudens varsų natiurmortais 

Viendieniai žemės vabalai nerūpestingai lėbaus ir puotaus. 

Ir vėl žiemos speiguos įšals jų gyvos viltys, 

Ir žalią paukščio giesmę užpustys 

Baltų žarijų pusnys — — — 


Ir aš gulėsiu šnabždančių žiedų šilkiniam guoly — 

Ramybės smiltys —lyg geltonas šydas — dengs akių išsekusį šaltinį, 
Iš mano pėdų paukštės troškulį ramins — — 

Ir tik keliaujančių bastūnų vėjų besidriekiantys skvernai 

Nutrins kadais ant vieškelio žydėjusį žmogaus likimą. 


Ir ant nutilusios širdies, 

Padėjęs kvepiantį sakais ir vėju skruostą — 

Sapnuos apverks ir savo nukirstą jaunystę karsto medis — — 
Ir mūs — nerūpestingai miegančių ir pamirštų — 

Atbėgusi atkalnėn aplankyt laukinė obelis — 

Numes ant vienišos krūtinės saują išnokintų obuolių — — — 


AKMENĖJANTI ŽEMĖ 


Ruduo dainuoja skynime 

Ir vėjo kirviais tašo skroblo virpančias lentas. 

Banguojančios raudonos skiedros — vaiduokliški laivai — 
Nusiiria vaidentis į mirties ledinį uostą — — 

Rytoj bus mūsų žemės šermenys: — 

Ji merdi lūpom suaižėjusiom — išdžiūvus upių šnaranti vaga. 
Dumblėtose jos akyse įšalę gervių tirpstantys šešėliai, 

Nublukę ir suplyšę skiautės debesų drėgnų, | 

Ir paskutinis lašas saulės — lyg saulėgrąžos nuvytęs žiedas — — — 
Laukų voratinklių šilkai 

Skausmingu šydu akmenėjantį jos veidą dengia. 

Tik medžiai — tarsi šonkauliai kančios atodūsy sustyrę — 
Nebealsuoja dvelkdami žaliais garais gyvybės — — 

Ir tuščiose šaltų arimų įsčiose, 

Rudens žudiko pirštų nužudyti — 

Sustingeė miega neužgimę vaisiai — — — 

ŽMOGUS PASKALIO DIALEKTIKOJE 


KELTK SAS JUCEVICIUS 


I 


Sakoma, kad originalios asmenybės sunkiai 
leidžiasi įspraudžiamos į rėmus. Paskalis yra 
viena iš tokių. Negalima jo laikyti nei filoso- 
fu, nei teologu. Netinka jam ir rašytojo vardas. 
Gal tiksliausiai būtų jį vadinti moralistu bei 
mąstytoju, ir tai genialiu. Kad Paskalis buvo 
genijus, niekas neabejoja. Štai ką rašo apie šį 
nuostabų savo tautietį Chateaubriand: “Buvo 
žmogus, kuris dvylikos metų sukūrė matema- 
tiką bežaisdamas; šešiolikos metų parašė apie 
konusus tokį mokslo veikalą, kokio nebuvo nuo 
antikinių laikų; septynioliktaisiais metais tik 
protu suvokiamą mokslą suvedė į mašiną (t. 
y. išrado skaičiavimo mašiną - F.J.); dvide- 
šimt trejų metų įrodė oro sunkumo apraiškas 
ir atitaisė vieną iš pagrindinių senosios fizikos 
klaidų; amžiuje, kai kiti tik pradeda gimti, 
apibėgęs visą pažinimo lauką, pamatė jojo nie- 
kingumą ir nukreipė savo mintis į religiją. Nuo 
to meto iki mirties, sulaukęs trisdešimt devin- 
tuosius metus, silpnas ir sirguliuodamas, išdir- 
bo kalbą, kuria kalbėjo Bossuet ir Rasinas, da- 
vė tobuliausios satyros ir aiškiausio galvojimo 
pavyzdį. Pagaliau, nežiūrint visų negalavimų, 
abstrakcijos pagalba išsprendė pačias komplikuo- 
čiausias geometrijos problemas ir paliko popie- 
riuje mintis, liečiančias Dievą ir žmogų. Ši- 
tas pasibaisėtinas genijus vadinosi Blaise Pas- 
kalis.??! 


Tikrai yra reikšmingi Paskalio nuveik- 
ti darbai. Tačiau tai nepadaro jo antlaikine as- 
menybe. Kaip visi mirtingieji, taip ir jis yra 
susietas su savo epocha bei aplinka, ir taip glau- 
džiai, kad kai kas jį net vadina “aplinkybių 
žmogumi". 


Paskalis yra kūdikis septynioliktojo šimt- 
mečio, gimusio renesanso sukeltos intelektuali- 
nės ir moralinės revoliucijos sūkuryje. Tai lai- 
kotarpis, kada žmogus pirmą kartą istorijoje 
pradėjo jaustis lyg ir laisvas nuo gamtos jė- 
gų. Nebegąsdino jojo daugiau ir moralinis fata- 
lizmas. Naujųjų išradimų bei atradimų akivaiz- 
doje gyvenimas jam atrodė ne tiek kelionė į 
amžinybę, bet menas, nuostabiai viliojantis me- 
nas, išmokąs mirtinguosius pasinaudoti proga 
į pasisekimą ir garbę. Žmogus ėmė šalintis 

vienuolynų. Vietoj katedrų ir pilių statė 
įmones ir laivus. Kontempliacija pasirodė ne- 
bereikalinga. Jį bežavėjo kūryba ir akcija. Kaip 
tik apie tą laiką viduramžių Teofilio legendą, 
kur niekingas nusidėjėlis išgelbstimas Dievo 
Motinos gailestingu užtarimu, jis pakeitė “Faus- 
tu". Asmenybė nerami, bet patraukianti, nebe- 
pažįstanti priešingybės tarp dorybės ir nuodė- 
mės. Šičia jau viskas vyksta ant žemės, kur 
nebėra nei blogio, nei gėrio, bet tik kvailųjų 
nepasisekimai ir gudriųjų laimėjimai. 


Naujasis laikotarpis iškėlė svarbių proble- 
mų ir krikščioniui. Ką daryti: priešintis rene- 
sanso sukeltam pagoniškam antplūdžiui, kad 
sustabdžius jojo plitimą, ar įsijungti jo veik- 
lon, mėginant ją sukrikščioninti? Abu metodai 
turėjo savo šalininkų. Dar nuo Bažnyčios ga- 
lutinai neatsiskyrę protestantai ir augustiniško- 
sios krypties katalikai pasisakė už pirmąjį. 
Atmesdami griežtai visus kompromisus, jie no- 
rėjo atstatyti primityvinės Bažnyčios praktiką, 
atsiremiant į Tėvų, ypač šv. Augustino teolo- 
giją. O jėzuitai ir jų įtakoje esą teologai lai- 
kėsi antrojo metodo. Nors ir neabejodami re- 
formos būtinybe, pastarieji mėgino ją praves- 
ti, atsižvelgdami į religinės minties evoliuci- 
ją ir naujojo žmogaus psichologiją. 


Žinoma, metodo pasirinkimas neišsprendė 
pačios problemos. Kaip vieni, taip ir kiti su- 
sidūrė su naujai iškilusiu klausimu apie žmo- 
gaus vertę bei jo vaidmenį dvasinėje plotmėje. 
Pirmieji atsakymo jieškojo pas šv. Povilą ir 
šv. Augustiną. Ir lengva suprasti kodėl. Juk 
jie abu pirmutiniai kovojo. prieš pagoniškąją 
dvasią, besiskverbiančią į ką tik užgimusią 
krikščionybę. Šitai atsispindi ir juodviejų raštuo- 
se, kur nuolatos pabrėžiamas iš gimtosios nuo- 
dėmės išplaukiantis žmogaus sugedimas bei jo 
bejėgiškumas prisikelti. Taip pat ten dažnai 
kalbama ir apie reikalingumą malonės, į ku- 
rią niekas neturi teisės, bet kurią gauna pre- 
destinuotieji. Renesanso priešininkai su pasigė- 
rėjimu cituodavo panašias vietas, kad pateisin- 
tų savo bekompromisinę laikyseną. Jėzuitai į 
minėtą klausimą žiūrėjo kitaip. Jie nesibaimi- 
no iškelti žmogaus vertės. Žmogiškoji prigim- 
tis yra nuodėmės pažeista, bet ne visiškai su- 


gadinta. Skirtingai interpretavo ir predestina- 
ciją. Jų manymu, Dievas duoda malonės vi- 
siems, bet kartu atsižvelgia ir į asmens nuo- 
pelnus. Anot Molinos, jei Dievas yra savo do- 
vanų viešpats, tai jis kartu nori, kad žmo- 
gus būtų šeimininkas savo likimo. 


Prieš šitokį predestinacijos “suliberalini- 
mą" griežtai pasisakė jansenistai. Iš pradžių jan- 
senizmas buvo tik augustinizmo kryptis teolo- 
gijoje, o moralėje — rigorizmo šalininkas. Sro- 
ve tapo tik vėliau, po to, kai Port Royal vie- 
nuolyną pasirinko savo tvirtove ir Jansenijaus 
"Augustiną" priėmė kaip savo doktriną. Maž- 
daug tuo pačiu metu vėl perėjo į puolimą su 
partijom įprastu kovingumu prieš jėzuitus ir 
jų draugus Sorbonoje. Kova buvo arši, ir Ro- 
ma net rado reikalą oficialiai įsikišti: Buvo 
pasmerktos kelios Jansenijaus tezės, tačiau pa- 
tys jansenistai išliko nepaliesti. Taika buvo at- 
statyta, bet neilgam. Septynioliktojo šimtme- 
čio pabaigoje vėl užvirė ginčai ir išaugo iki 
tikro “karo", kuris tęsėsi net iki Prancūzų Re- 
voliucijos (1789). Jansenizmas tapo heretiška 
sekta. Kaip kiekviena nuo kamieno atplyšusi 
šaka, taip ir jis, atskirtas nuo Bažnyčios, buvo 
pasmerktas mirčiai. Šiandien gal iš viso apie jį 
nebekalbėtume, jei su juo nebūtų susietas Pas- 
kalio vardas. 


Krikščionis tiktai iš vardo, Paskalis jau- 
nystėje perdaug nesidomėjo religinėmis prob- 
lemomis. Save laikė tikinčių, bet dvasiniu gy- 
venimu nesidomėjo. Buvo įsitikinęs, kad savo 
genijumi anksčiau ar vėliau užčiuops Absoliu- 
tą. Gal vieną dieną būtų Jį ir suradęs. Aplin- 
kybės tačiau nuvedė jį prie Dievo staiga, grei- 
čiau, negu tikėjosi. 

Kartą Paskalis užtiko savo tėvo bibliote- 
koje Jansenijaus “Discours de la reformation 
de Yhomme interieur". Autoriaus tezės apie 
žmogaus niekingumą Dievo akyse privertė jį 
susimąstyti. Kas yra Dievas? Begalybė, belai- 
kiškumas, viskas. O žmogus? Tuštybė ir page- 
dimas. Jis suprato, kad skaičių ir aksijomų pa- 
galba nesučiuops Absoliuto. Tam pasiekti rei- 
kia pasirinkti kitą kelią. Kokį? Kurį nurodo 
jansenistai. Taip pat ir jų moralė, kuri atme- 
ta bet kokį bičiuliavimąsi su pasauliu, pasiro- 
dė jam priimtina. Jis pakeitė savo gyvenimą, 
pasidarė uolesniu krikščionimi. Bet ar tai bu- 
vo tikras atsivertimas? Ar iš tikrųjų jis bu- 
vo jau suradęs Dievą? Ne. Tai buvo tik pir- 
mas drąsesnis žingsnis į tą pusę. 

Galutinai Paskalis Dievo link pasuko daug 
vėliau, maždaug po aštuonerių metų. 
Tai įvyko 1654 m. lapkričio 23 naktį. Tą die- 
ną Bažnyčia šventė šv. Klemensą, popiežių 1r 


P-as kalis 


(pomirtinė kaukė) 


kankinį. Paskalis skaitė Jono evangelijos 17 
skirsnelį. Ir štai staiga jis buvo pagautas lyg 
ekstazėn. Dievo atsitolinimas, kuriuo jis taip 
dažnai skundėsi, staiga pasibaigė. Savo širdies 
gilumoje paslaptingąjį Slėpinį jis jautė realiai 
ir nepaneigiamai. Tą pačią naktį suredagavo ši- 
to įvykio memorialą, kurio nuorašas yra Bib- 
liothegue Nationale Paryžiuje. 

Neotfito įkarštyje Paskalis nutarė parašyti 
krikščioniškosios religijos apologetiką. Jos tiks- 
las būtų padėti netikintiesiems surasti Dievą. 
Greitai įsijungė ir į Port-Royal religinę veik- 
lą. Savo draugus rado žūtbūtinėje kovoje su 
jėzuitais. Nieko nelaukdamas, išėjo ginti savųjų. 
Be technikinio pasiruošimo įsileidžia į nesibai- 
giančias diskusijas apie malonę. Koks jų tiks- 
las? Tai demaskuoti priešą, kuris mėgina Evan- 
gelijos moralę pakeisti sugedusios žmonijos 
mentalitetui pritaikytu pseudomoralizmu. Nėra 
reikalo sakyti, kad šito sąmokslo pagrindiniai 
organizatoriai yra jėzuitai. Jo manymu, pasta- 
rieji, norėdami užsitikrinti pasaulio viešpatavi- 
mą, stengiasi patraukti į savo pusę žmoniją, 
siūlydami jai veidmainišką krikščionybę. Porą 
šimtmečių vėliau Dostojevskis tą patį kaltini- 
mą metė visai Romos Bažnyčiai. 

Šitame ginče Paskalis parodė daug iškal- 
bingumo, bet dar daugiau kandžios ironijos. Gi- 
męs polemistu, jis “tvarkė? savo priešus be 
pasigailėjimo. Laiškų formoje  suredaguotieji 
pamiletai, kuriems duotas bendras “Provincia- 
les" vardas, liko pavyzdžiu net šios rūšies spe- 
cialistams — Volterui ir Courier. Jų įtaka bu- 
vo milžiniška ir pragaištinga. Paskališkoji ka- 
zuistikos ir probabilizmo kritika, laikydamasi 
principo: viskas arba nieko, suniekina leisti- 
nus ir būtinus metodus, kurie yra neišvengia- 
mi praktikoje susidūrus su moraliniais klausi- 
mais. Juk kazuistika ir probabilizmas yra sa- 
votiškas menas gyventi, kur absoliutinės tiesos 
turi būti suderinamos su gyvenimo aplinkybė- 
mis, kurios yra pripuolamos. Be to, “Provin- 
ciales'' užkirto kelią ilgokam laikui katalikiš- 
kosios moralės vystimuisi. 

Ilgainiui ir pats Paskalis pamatė diskusijų 
beprasmiškumą. Būdamas nuoširdus tiesos jieš- 
kotojas, jis suprato, kad ginčydamasis jos ne- 
suras. Todėl metė polemiką ir atsidėjo krikš- 
čioniškosios apologetikos rašymui. Aišku, jis ir 
čia vadovavosi jansenistinėmis tezėmis. Jis nė 
galvote negalvojo atsižadėti tos doktrinos, ku- 
ri jį priartino prie Dievo. Tačiau Paskalis, nors 
ir likdamas jansenistu, išvengė klaidų. Jis mi- 
rė kaip ištikimas Bažnyčios sūnus, aprūpintas 
paskutiniais sakramentais. O jo tik fragmen- 
tuose išlikusios “Pansees" yra statomos šian- 
dien šalia “Kristaus Sekimo“ bei kitų didžių- 
jų mistikų raštų. Krikščioniškoje literatūroje 
jos užima neabejotinai vieną iš garbingiausių 
vietų. 

“Pansees"' autorius stengiasi netikintiesiems 
nurodyti kelią, kuris veda prie Dievo. Bet jis 
tuojau pastebi, kad religinis klausimas iš es- 
mės skiriasi nuo kitų. Religija užangažuoja vi- 
są žmogų. Tikėti, tai nežinoti. Šičia, be proto, 
taip pat valia ir jausmas turi didelį vaidme- 
nį. Jo manymu, žmogaus problema gali būti 
išspręsta tik religinių tiesų šviesoje. Tikroji re- 
ligija turi atsakyti į klausimą, kurį iškelia 
žmogiškosios menkystės ir didybės prieštaravi- 
mo dialektika. Į jį kaip tik ir atsako krikščio- 
nybė. Žmogiškoje prigimtyje glūdinčio priešta- 
ravimo paslaptį ji atskleidžia gimtcsios nuodė- 
mės dogmoje. Tikėjimo tiesa šičia virsta moks- 
line hipoteze, kuri išaiškina faktus: Žmogaus 
didybė yra rojaus laikų liek:na, o jo menkys- 
tė — gimtosios nuodėmės pasėka. 

Su šituo dvilypiu Paskalio žmogumi toliau 
ir mėginsime kiek iš arčiau susipažinti. 


II 


Kaip vieną iš esmingiausių paskališkojo 
žmogaus bruožų galime laikyti jo vidutinišku- 

mą. Žiūrint iš begalybės, jis yra niekas, bet 
viskas, kai palyginame su nieku. Vidurys tarp 
nieko ir visko. Jis nėra nei visagalis, nei vi- 
sai bejėgis. “Žmogus nėra nei angelas, nei gy- 
vylys, ir vargas moko, kad kuris jį nori pada- 
ryti angelu, padaro gyvuliu“. (358) 


Tačiau nemanykime, kad vidurys yra ide- 
ali situacija. Priešingai, ji yra tragiška ir sun- 
kiai pakeliama. Kai tik mėgina prisiartinti prie 
vienos kurios nors kraštutinybės, tuo pačiu jis 
mėgina bėgti nuo savosios buities, o bėgti nuo 
jos reiškia artintis prie bedugnės. Vienintelė 
vieta, kur žmogus galėtų rasti laimę ir ramy- 
bę, yra ne viduryje ir ne vienoje kurioje kraš- 
tutinybėje, bet abiejų kraštutinybių susilietimo 
taške bei jų unijoje. Bet jis ten patekti nega- 
li. Likimas verčia jį pasilikti stagnacijos sto- 
vyje, kurio negalima vadinti pusiausvyra, bet 
amžina įtampa, nejudamu judesiu tarp dviejų 
kraštutinybių. 

Kur glūdi dabar šito žmogiškojo tragizmo 
šaknys? (Gimtosios nuodėmės tikrovėje, atsako 
Paskalis. Daugelis laiko šitą tikėjimo dogmą 
kvailu dalyku, bet ji yra viena iš tų kvailys- 
čių, kuri yra išmintingesnė už visą žmonių iš- 
mintį. Ji išaiškina blogio atsiradimą ir žmo- 
giškosios prigimties pagedimą. 

Prieš nupuolimą žmogus išlaikė pusiausvy- 
rą. Tačiau nuo to momento, kai panoro pasi- 
daryti “kaip Dievas“ ir geidė pažinti ne tik 
gėrį, bet ir blogi, jis užsitraukė nendrės liki- 
mą. Puolusiojo žmogaus tragikai nusakyti Pas- 
kalis nebesuranda žodžių. Jis leidžia tad kalbė- 
ti pačiai Dievo išminčiai: “Jis norėjo save pa- 
daryti centru ir nepriklausomu nuo mano pa- 
galbos. Mėgino išvengti mano viešpatavimo, 
bet susilyginus jam su manimi troškimu rasti 
savo laimę savyje, aš apleidau jį, ir sukėlęs 
po jo valdžia buvusius tvarinius, juos pada- 
riau jo priešais. Tokiu būdu šiandien žmogus 
tapo panašus į gyvulį ir yra tiek atsitolinęs 
nuo manęs, jog vos beliko jame jo autoriaus 
neaiški šviesa: štai kaip buvo užslopinti ar su- 
drumsti jo pažinimai. Nuo proto nepriklausą 
ir protą dominuoją pojūčiai pastūmėjo jį jieš- 
koti malonumų. Visi tvariniai arba jį skaudina 
arba gundo, ir viešpatauja ant jo, ar tai pri- 
versdami savo jėga, ar tai užburdami savo 
švelnumu. O šitas viešpatavimas yra dar baises- 
nis ir įsakmingesnis“. (430) | 


Kad yra praradęs rojų ir paklydęs, tai ži- 
no ir pats žmogus. Kur beeina ir ką bedaro, 
jis jaučiasi svetimas pasaulyje. Nerimastingu 
ilgesiu jieško jis visur savo prarastųjų namų, 
bet be sėkmės. Viršum jo ir aplink jį tik klai- 
ki ir nepermatoma tamsuma. Tiesa, ten ruse- 


na liepsna, tačiau tai ne tėviškės viltingas ži- 
burys, bet pageidimo ugnis. Raštai jį vadina 
"blogiu", “priešu", “papiktinimu", “akmens šir- 
dimi", “šiauriu". Vardai nors ir skirtingi, bet 
jie nusako tą patį žmogaus širdyje paslėptą 
geidulį. Jis įskiepijamas į mūsų prigimtį dar 
pradėjimo metu. Kaip koks užkrečiantis rau- 
gas, jis apima visą žmoniją nuo Adomo iki 
paskutiniojo mirtingojo amžių pabaigoje. “Vi- 
sa tai, kas yra pasaulyje, nėra kas kita, kaip 
kūno pageidimas, pageidimas akių ar gyveni- 
mo puikybė... Vargšė prakeikimo žemė, kad ši- 
tos trys ugnies upės labiau ją uždega, negu su- 
drėkina". (458) 

Fragmentuose “Žmogaus menkystė" Paska- 
lis analizuoja pageidimo pasireiškimo formas. 
Dvi iš jų, savimeilė ir pramogų aistra, išsiski- 
ria iš kitų, iškalbingiausiai paliudydamos žmo- 
gaus sugedimą ir jo pasibaisėtiną menkystę. 

Kad paskališkoji savimeilės kritika yra pa- 
ti negailestingiausia, su tuo sutinka visi komen- 
tatoriai. Ji yra neatskiriama nuo ano amžiaus 
galvosenos, kur nuo Jansenijaus iki Bossuet ir 
Fenelono pačiu didžiausiu žmogaus priešu bu- 
vo laikomas pageidimas. Savo esmėje juk 
savimeilė yra jojo kūdikis. Mylėti save 
ir nevertinti kitų, tai josios kasdieninė duona. 
Paskališkoji savimeilė yra gimininga Nietzschės 
“Wille zur Macht“. Tačiau Paskalis piktinasi 
ne tiek tuo noru dominuoti, bet mėginimu nu- 
slėpti savąją menkystę. Tikrovę pakeisti iliu- 
zija, melą padaryti tiesa, štai kur glūdi savi- 
meilės blogis: “...jis nori būti didelis, bet sa- 
ve mato mažą; jis trokšta būti laimingu, bet 
žinosi esąs vargšelis; nori būti tobulas, bet ati- 
dengia savyje begales ydų; nori būti žmonių 
meilės ir įvertinimo objektu, tačiau pastebi, kad 
jo netobulumai užtraukia kitų pasibaisėjimą ir 
neapykantą. Šita jį supančioji painiava pagimdo 
jame pačią neteisingiausią ir kriminališkiausią 
galimą aistrą — įsivaizdavimą. Nes jis turi mir- 
tingą neapykantą šitai tiesai, kuri jį sunieki- 
na ir įtikina esant ydingu. Norėtų ją sunai- 
kinti, bet negalėdamas to padaryti, jis ją su- 
darko, kiek išgali, savo ir kitų žmonių pažini- 
me. O tai reiškia, kad jis mėgina visais bū- 
dais nuslėpti savo ydas sau pačiam ir kitiems, 
ir negali pakelti, kai jos parodomos jam, ar 
kai pats jas išvysta“. (100) 

Kodėl žmogus taip bijo savo ydų? Kadan- 
gi jos yra pagrindinė kliūtis į garbę ir savo 
paties įvertinimą. Savimeilė jam sako, kad ne- 
pakanka susidaryti gerą nuomonę aple save, bet 
turi ir kiti apie jį gerai galvoti. Savo paties 
sukurtoji iliuzija yra bereikšmė, jei kiti ne su- 
sikuria panašios iliuzijos apie jį. Štai kodėl jis 


„AS : S 0 
taip aistringai jieško savo fiktyvinio “aš", ku- 


ris yra kitų vaizduotėje ir į kurį jis labiau ti- 
ki, negu į savo tikrąjį “aš. Ir toliau Paskalis 
priduria: “Aišku, būti pilnam ydų yra negera, 
bet dar blogiau jas turėti ir nenorėti jų ma- 
tyti, kadangi tai reiškia pridėti prie jų dar vie- 
ną, būtent, valingą iliuziją. Mes nemėgstame, 
kai kiti mus apgauna; nelaikome teisingu da- 
lyku, kai kiti nori būti daugiau įvertinti, ne- 
gu užsitarnauja. Todėl nėra gera, kai mes juos 
apgaudinėjame ir norime, kad jie mus įvertintų 
daugiau, negu esame verti“".(100) 

Paskalis užmiršta tiktai mums pasakyti, ar 
žmogus yra laisvas nusikratyti ta yda, kuri “tu- 
ri natūralinę šaknį širdyje“. Įžūlus kaltinimo 
tonas lyg ir sakytų tai. Tačiau kitoje vietoje, 
kalbėdamas apie savimeilę, šį klausimą palieka 
abejojime: “Tai yra aiški neteisybė, kurioje 
esame gimę, nes mes negalime išsilaisvinti, nors 
tačiau reikia tai padaryti.''(492) 

Bet kiekvienu atveju, laisvas ar ne, žmo- 
gus yra konflikto situacijoje. Gi kiekvienas kon- 
fliktas praktiškai suranda išeitį, blogą ar gerą. 
Paskalis piktinasi bendrąja žmonių laikysena: 
kai užmerkiamos akys tiesai ir atsisakoma save 
matyti tokį, koks esi. Nes tuomet kiekvienas pa- 
sidaro “iškamša, melu ir veidmainyste savo ir 
kitų atžvilgiu". Pasisakęs prieš tokios išeities 
jieškojimą, jis siūlo herojišką laikyseną: žiūrė- 
ti tiesai į akis ir savimeilę pakeisti savęs ne- 
apykanta. Kadangi mūsų prigimtis sugedusi, 
tai reikia ją “suniekinti", sakydavo jansenistai. 
Paskalis galvoja panašiai ir sako, kad manasis 
"aš" yra neapkęstinas. Kaip tik dėl to jis ža- 
visi ir katalikų tikėjimu, kuris vienintelis skel- 
bia savęs neapykantą. 

Tačiau kiek bebūtų neteisingas noras bū- 
ti įvertintam, jis yra žmogiškosios didybės liu- 
dininkas. Žmogus neabejoja savo sielos nuos- 
tabumu ir nepalyginamumu Kaip tik dėl to jis 
jieško įvertinimo ir neapkenčia paniekinimų. 
Tai jį padaro skirtingą nuo gyvulių. Šitai Pas- 
kalis pabrėžia, nors ir ne be ironijos: “Gyvu- 
liai nesižavi vieni kitais. Arklys nesižavi savo 
bendru, nors, tiesa, ir rungtyniauja lenktynėse, 
bet tai be sėkmės, nes būdamas tvarte, pats 
sunkiausias ir negražiausias, neužleidžia savo a- 
vižų kitam, kaip kad žmonės nori, kad jiems 
būtų daroma. Jų dorybė yra pasitenkinti sa- 
vim pačiu". (401) Ir užbaigia norų būti įver- 
tintam: “Pati didžiausioji žmogaus menkystė 
glūdi garbės jieškojime, bet tai kaip tik ir yra 
jo kilmingumo pagrindinė žymė; nes ką jis be- 
turėtų ant žemės, kaip sveikas ir kaip patogiai 
begyventų, jis nėra patenkintas, jei žmonės jo 
neįvertina“. (404) 

Kad noras būti vertinamu yra neatskiria- 
mas nuo žmogiškosios prigimties, tai pastebėjo 

ir Hegelis, kuriam “pripažinimo idėja“ stovi kaip 
priešingybė įvairioms individualizmo formoms 
dialektinės minties pagrinde. Kai nei pojūčiai, 
nei protinės spekuliacijos žmogaus nepaten- 
kina, tuomet kitų įvertinimas įgauna esminę 
reikšmę. 

III 


Sekantis žmogiškosios menkystės liudinin- 
kas yra pramogų aistra. Turbūt, niekas kitas 
taip nesijuokė iš to nepasotinamojo pramogau- 
tojo, kaip šis vienatvę garbinąs jansenistas. Jo 
manymu, visos žmonių nelaimės kyla iš vieno 
vienintelio dalyko — nenorėjimo ir nemokėjimo 
gyventi ramybėje. Pasilikti vienam savo kam- 
baryje žmogui reiškia mirtį. Nėra abejonės, kad 
karaliavimui ant žemės niekas negali prilygti. 
Tačiau jei karalius liks vienas, ar jis jausis 
laimingas? Anaiptol. Jis pradės mąstyti apie vi- 
sokias nelaimes, galimus sukilimus, neišvengia- 
mas: ligas, mirtį ir t:t. “Žodžiu, jei jis neturės 
to, ką vadiname pramoga, jis bus nelaimingas, 
nelaimingesnis net ir už menkiausią savo pa- 
valdinį, kuris žaidžia ir linksminasi". (139) 


Žmogus dažnai apsimeta jieškąs pelno ar 
laimikio, bet tai tėra tik savęs apgaudinėjimas. 
Iš tikrųjų jis nieko kito negeidžia, kaip tik iš- 
siblaškymo ir pramogų. “Duok jam kiekvieną 
rytą tiek pinigų, kiek jis per dieną gali laimė- 
ti su sąlyga, kad nebeloštų — tai jį padarysi 
nelaimingą. Kai kas gal sakys, kad jis jieško 
žaidimo malonumo, o ne pelno. Gerai, leisk 
jam lošti iš nieko, tai jis nesistengs ir nuobo- 
džiaus. Jis nejieško tiktai malonumo: neįdo- 
mus ir beaistris malonumas jam nerūpi. Jis 
turi save ten įkaitinti ir įdilginti, įsivaizduoda- 
mas, jog jis bus laimingas, kai laimės tai, ko 
jis nenorėtų gauti be jokio žaidimo, kad pasi- 
darytų aistringu ir sukeltų savyje troškimą, 
pykti, baimę dėl daikto, kurį įsigalvojo — kaip 
vaikai, kurie išsigąsta veido, kurį patys ką tik 
numurzino". (139) 


Bet kodėl taip žmogus jieško pramogų? Ka- 
dangi jis nori užmiršti savo niekingumą. Jis 
gėdinasi savo silpnumo bei nuodėmingumo ir 
bijo mirti. Jis jokiu būdu nenori žinoti nieko 
apie savo tragiškąją būtį. Štai kodėl jis mė- 
gina savę apsvaiginti. Ir tai jis atsiekia ne tik 
alkoholiu ir narkotikais, bet ir pramogomis. 

Paskališkoji pramogos analizė neprarado sa- 
vo vertės ir šiandien. Modernusis gyvenimas, 
kuris daugiau negu kad padvigubino šitos rū- 
šies “apsisvaiginimo" galimybes, kalba už Pas- 
kalio tezės teisingumą. Keičiasi laikai, aplin- 
ka ir žmonės, bet nesikeičia žmogiškoji prigim- 
tis. Romėnų šauksmas “duonos ir žaidimų“ sa- 
vas buvo Liudviko XIV laikų piliečiui, nesveti- 

mas jis yra ir mums. Ar mes imsime medžio- 
toją, kuris vejasi visą dieną kiškį, kurio. ne- 
valgys pats, ar žvejotoją, praleidžiantį valan- 
das prie meškerės, ar tūkstantines minias SsuU- 
sikimšusias sporto stadijonuose, visa tai daro- 
ma dėl užsimiršimo, jog esama žmogaus. O iš- 
mintingieji, kurie tiki, kad “pasaulis yra ma- 
žai protingas, visą dierą bėgdamas paskui kiš- 
kį, kurio nenorėtų pirkti, nedaug tepažįsta žmo- 
giškąją prigimtį. Kiškis gal ir negarantuotų 
mirties ir skurdo vaizdo, bet medžioklė, kuri 
mus nuo to nukreipia, garantuoja". (139) 


Tačiau apie iškeltąją pramogos problemą 
nesusidarytume pilno vaizdo, jei nepaliestumė- 
me kitų teigimų, kurie su pagrindu sukelia ne- 
rimo. Vienas iš tokių — tai apšaukimas visų 
žmogaus veiksmų beprasmiškais. Pramogų są- 
rašan Paskalis įtraukia ne tik medžioklę ir žai- 
dimus, bet ir vadinamąsias rimtas profesijas. 
Jis nemato esminio skirtumo tarp kiškio viji- 
mosi ir “buvimo viršininku, kancleriu ar pir- 
mu prezidentu“. Moksliniai tyrinėjimai bei ka- 
rinis herojizmas susilaukia to paties įvertini- 
mo: vienodai kvailas yra tas, kuris prakaituo- 
ja kabinete, kad išspręstų kokią algebros prob- 
lemą, kaip anas, kuris išstato save pavojun, 
kad užkariautų šitą ar aną tvirtovę. Savo laiš- 
ke Fermatui panašiai jis kalba ir apie savo 


"mėgstamiausią dalyką — geometriją: “Atvirai 


kalbant apie geometriją, aš ją laikau augščiau- 
sia proto lavyba, bet kartu ji man atrodo taip 
nenaudinga, kad nedarau didelio skirtumo tarp 
žmogaus geometro ir miklaus artizano'*,. 

O kaip yra su mūsų kasdieniniais užsiė- 
mimais? Duonos pelnymu? Paskalis apie tai 
nieko nesako. Bet ar yra reikalo užsiminti apie 
tuos dalykus, kurie jau nuo amžių nešioja Die- 
vo mestąjį prakeikimą? Juk šventraščio žodžiai: 
“Savo veido prakaite tu valgysi duoną, iki ne- 
sugrįši į žemę, iš kurios esi paimtas“* nesi- 
priešina jo logikos bendrosioms išvadoms. Ką 
žmogus bedarytų, jis visados jieško savo sielai 
tokios užvėjos, kur nėra tylos ir ramybės. Iš- 
skyrus maldą ir grynai asketinę artimo meilės 
praktiką, kiekvienas jo veiksmas dvelkia tušty- 
be. Žiūrėdamas į triukšmingas ir nuo ryto iki 
vidurnakčio skubančias mases, Paskalis visu pa- 
sibaisėjimu sušunka:“O, kaip žmogaus širdis 
sugedus ir pilna puvėsių“. 

Atsiremdami į Vakarų civilizacijos faustiš- 
kąją filosofiją “pradžioje buvo veiksmas“, 
mūsų dienų mąstytojai, ar jie būtų pozityvis- 
tinės, marksistinės ar krikščioniškosios minties 
šalininkai, žmogaus darbe įžiūri kūrybą. Gyve- 
nimo tiesioginis tikslas yra kurti. Paskalis tai 
laiko beprasmiškuų dalyku, nes gimtanuodėminė 
votis persunkia žmogiškąją veiklą. Žmogus juk 

yra sutvertas mąstymui, o jo minties logika 
reikalauja pradėti mąstyti apie save, savo Kūrė- 
ją, amžinybę. “Bet apie ką mąsto žmogus? — 
su pasipiktinimu klausia Paskalis. “Niekados a- 
pie tai, bet apie šokius, liūtnios žaidimą, dai- 
navimą, žiedo jieškojimą ir t.t.'(146). O kai 
žmogus nebemąsto apie save, tai jis nustoja ir 
gyventi kaip žmogus. Nenorėti žinoti, ką reiš- 
kia būti žmogumi Paskaliui yra tas pat, kaip 
atsisakyti būti žmogumi. Nenuostabu todėl, kad 
marksistai, kaip H. Lefebvre, šitai paskališkojo 
žmogaus tragikai nusakyti vartoja hegeliškąją 
suišorėjimo sąvoką. 

Perbėgus Paskalio veiklos ir pramogos dia- 
lektiką, nenorom prisimena antikinio „pasaulio 
moralistai. Jau Lukrecijus ir Seneka apverkė 
žmogaus lengvapėdiškumą bei beprasmį blašky- 
mąsi. O dar prieš juos, žvelgdamas į žmonių kū- 
rinių trapumą, Šventraščio išminčius skelbė, 
kad viskas, kas vyksta po saule, yra tuštybių 
tuštybė. Bet Paskalis eina dar toliau. Jis pa- 
niekina kiekvieną žmogaus veiksmą. Kad dar- 
bas neša kai kada vaisių, mažai tereiškia. Ko- 
kie bebūtų rezultatai, jis yra jau niekingas sa- 
vo išeities taške. Šiuo atžvilgiu Paskalio žmo- 
gus yra pirmatakas mūsų dienų egzistencialis- 
tų didvyriams, kuriuos sutinkame “The Bridge 
on the River Kwai“. Stato jie tiltus, kad pas- 
kui juos patys išsprogdintų ir tuo pačiu skelb- 
tų savojo darbo beprasmiškumą. 


IV 


Tačiau kaip niekingas ir apgailėtinas be- 
būtų Paskalio žmogus, jis vistiek, anot Lamar- 
tine, yra dievas, tiesa, puolęs, kuris nuolatos 
prisimena dangų. Bet kur jame galime užtik- 
ti dievybės pėdsakus? Minties pasaulyje. Mąs- 
tymo galia yra stebuklingiausia dangaus dova- 
na, likusi dar iš rojaus laikų. Kaip Dekartas, 
taip ir Paskalis suvokia žmogų nepriklausomai 
nuo kūno, kaip gryną mintį, bet ontologiškai 
egzistuojantį: “Aš galiu lengvai įsivaizduoti 
žmogų be rankų, kojų ir galvos... Bet negaliu 
įsivaizduoti žmogaus be minties — tai būtų ak- 
muo ar gyvulys" (339). Panašiai kalbėjo ir De- 
kartas: “Aš galėjau apsimesti, kad visai netu- 
rėjau kūno“. . 

Tačiau mintis sudaro ne tik žmogaus esmę; 
ji yra ir jo didybės pagrindas. Mintyje slypin- 
tį žmogaus nepalyginamumą Paskalis nusako 
fragmente “Mąstančioji nendrė": Žmogus tėra 
tik nendrė, viena iš silpniausių gamtoje, bet 
mąstančioji nendrė. Jam sutriuškinti, nereikia 
visos pasaulio jėgos: truputis garo, lašas van- 
dens gali jį užmušti. Bet kad pasaulis jį ir su- 
naikintų, žmogus vistiek liktų didingesnis už 

savo užmušėją, nes žino, kad miršta, ir pasau- 
lis turi persvarą ant jo: pasaulis gi to visai 
nežino"'.(347) 

Šituo gyvu ir pagaunančiu vaizdu Paska- 
lis pakartoja Šventraščio žodžius, kad žmogus 
yra tvarinijos viršūnė. O jis toks yra, nes tu- 
ri pažinimo galia apdovanotą sielą, kurios dė- 
ka jis tampa panašus į Dievą. Kokia yra da- 
bar praktiškoji šitos galios reikšmė? Šičia kaip 
tik ir susiduriame su Paskalio pažinimo kriti- 
ka. Filosofijos istorijoje ji užima atskirą vie- 
tą. Ji yra priešingybė Montaigne skepticizmui 
ir Dekarto dogmatizmui. 

Nuo Aristotelio iki Dekarto filosofijoj bu- 
vo laikomasi principo, kad tėra galimas tik 
bendrybės mokslas: kas galioja visiems tos pa- 
čios rūšies ar giminės nariams, tas galioja ir 
paskiram. Kiek vėliau Hegelis ir jo materialis- 
tiškieji interpretatoriai įvedė paskirybės dialek- 
tinį pažinimą: individą pažįstame visumoje, 
bet tik dialektiniame judesyje. Tarp šitų dvie- 
jų filosofinio pažinimo galimybių Paskalis už- 
ima vidurį. Mūsų protas turi apsiriboti dalies 
bei individualinės tikrovės pažinimu, ypač kai 
pasileidžiame į biologinį ir psichinį pasaulį. Bet 
ar galima “kūną ir kaulus turinčias būtis“ iš- 
analizuoti matematiniu tikslumu? Ar galima 
joms pritaikyti mechanistinį principą? Raciona- 
listai, kurie neigia būčių paskiriškumą, atsako 


į tai teigiamai. Taip pat ir dialektinio mate- 


rializmo šalininkai yra tos pačios nuomonės. 
Vieni ir kiti pateisina mechanistinę perspektyvą. 
Fizikos ir chemijos mokslai gali didesniu ar ma- 
žesniu tikslumu nustatyti bendruosius dėsnius, 
galiojančius ne tik negyvosios gamtos kūnams, 
bet ir organizmui. To nepaneigia ir Paskalis, 
o tik primygtinai pabrėžia, kad mechanistinės 
teorijos dogmatikai niekados nesuras bendrųjų 
dėsnių, galiojančių organizmo visumai. Šitoje 
srityje jų aiškinimai liks fragmentiški ir apytik- 
riai. 

Tačiau paskališkoji pažinimo kritika šičia 
nesibaigia. Ji taip pat paneigia pirmųjų prin- 
cipų ir visumos protu pažinimo galimybę. Ka- 
dangi negalima pažinti pirmųjų principų, ne- 
galima pažinti ir visumos, ir atvirkščiai. Pas- 
kalio epistemologinėje dialektikoje šitie du da- 
lykai yra neatskiriami. Žmogus yra linkęs ma- 
nyti, kad lengviau yra pasiekti dalykų centrą, 
kaip apglėbti jų visumą. Žvelgdamas į visatą, 
jis jaučiasi mažytis, o stebėdamas jos dalely- 
tę, įsivaizduoja esąs milžinas ir tiki galėsiąs ją 
greičiau suvokti. Tačiau yra tiek pat sunku nu- 
sileisti iki nieko, kaip apibėgti visumą. Vie- 
nu ir kitu atveju reikia begalinio pajėgumo. 
Paskalis neabejoja, kad tas, kuris “suvoktų da- 
lykų pirmuosius principus, galėtų pažinti ir be- 


galybę. Vienas priklauso nuo kito, ir vienas ve- 
da į kitą. Šitos dvi kraštutinybės susiliečia ir 
susijungia, kad atsitolintų, ir susiranda Dievu- 
je, ir tiktai Dievuje".(72) Taigi, tik Dievas 
gali pažinti visumos begalybę ir dalies mažybę, 
nes jis yra jų unija — kraštutinybių sintezės 
realizacija. 

Bet ar šitoji pirmųjų principų pažinimo 
kritika galioja kiekvienai sričiai? Atrodo, kad 
taip. Tik ji įgauna kitą reikšmę, kai ją pritai- 
kome formaliniams mokslams. Paskalis niekada 
neabejojo geometrijos pirmųjų principų galio- 
jimu, kaip vėliau Kantas sampročio (Verstand) 
kategorijomis. Tiktai vienas ir kitas pastebėjo, 
kad jų neįmanoma pateisinti teoriškai. Jie tu- 
ri nepaneigiamą galią praktikoje. 


Straipsnyje “VEsprit geometrigue", kuris 
yra parašytas maždaug tuo pačiu metu kaip ir 
“Pensees", Paskalis įrodinėja geometrijos moks- 
lo pranašumą. Tačiau tai dar nereiškia jį esant 
tobulą. Kaip kitose mokslo srityse, taip ir geo- 
metrijoje negalima visko apibrėžti ir įrodyti. 
Tai ypač galioja josios pirmiesiems principams. 
Jų apibrėžimas suponuoja išaiškinimą prieš 
juos esančiųjų, o pastarųjų — dar kitų, ir taip 
be galo. “Tokiu būdu, vis toliau ir toliau jieš- 
kant, prieinama prie primityvių žodžių, kurių 
nebegalima apibrėžti, ir prie taip akivaizdžių 
principų, kurių pagrindimui neberandama įro- 
dymų. Tai parodo, kad žmonės yra natūralinia- 
me ir nepaneigiamame bejėgiškume nagrinėti 
bet kokį mokslą absoliučiai atbaigtoje tvarko- 
je. Bet iš to neseka, kad reikia atsižadėti bet 
kokios tvarkos. Nes yra viena ir tai toji geo- 
metrijos (tvarka), kuri yra žemesnė už tiesą, 
kadangi mažiau įtikinanti, bet ne dėl to, kad 
ji būtų mažiau tikra'". 

Bet dabar kyla klausimas: kaip toji tvarka 
gali būti tikra, jei ji nėra įtikinanti? Kaip ga- 
lime pasitikėti tikrove, kuri remiasi iš neįrodo- 
mų principų išeinančiais įrodymais? 


Atsakymą randame viename “Pansees" frag- 
mente: “Mes pažįstame tiesą ne tiktai protu, 
bet taip pat ir širdimi. Šituo pastaruoju būdu 
pažįstame pirmuosius principus, ir veltui pro- 
tavimas, kuris ten nedalyvauja, mėgina prieš 
juos kovoti. Pironistai, kurie teturi tik šį vie- 
ną tikslą, darbuojasi veltui. Žinome, kad ne- 
sapnuojame: koks bebūtų mūsų bejėgiškumas 
tai įrodyti protu, šitas bejėgiškumas parodo 
tiktai mūsų proto silpnumą, bet ne visų mū- 
sų pažinimų netikrumą, kaip jie kad tvirtina. 
Nes pirmųjų principų pažinimas, kaip buvimas 
erdvės, laiko, judesių, skaičių, prilygsta prota- 
vimo keliu pasiektiems pažinimams. Ir protui 
reikia remtis šitais širdies ir instinkto pažini- 


mais ir jais grįsti savo išvedžiojimus. Širdis 
jaučia, kad yra trys erdvės matavimai ir kad 
skaičiai nesibaigia, 0 protas įrodo paskui, jog 
nėra dviejų kvadratinių skaičių, kurių vienas 
būtų antrojo duplikatas. Principai yra pajau- 
čiami, o prielaidos padaromos, ir visa tai su 
tikrumu, nors ir skirtingais keliais“.(282) Ki- 
taip sakant, pirmųjų principų formalinis tikru- 
mas priklauso ne teorinei, bet praktinei sri- 
čiai, kuri turi savo pagrindą širdyje, o ne pro- 
te. 


Širdies pranašumas prieš protą taip pat ma- 
tomas, nagrinėjant juodviejų objektus. Protas 
tesidomi gamtiniu bei racionaliniu pasauliu. Jo 
pagrindinis tikslas yra suvokti ir įrodinėti iš 
principų išplaukiančias išvadas, arba suvesti i- 
dėjų įvairybę į principų uniją. Bet visais ši- 
tais atvejais jis lieka natūralinėje plotmėje. Tuo 
tarpu širdis pajėgia įsiveržti į antgamtinį pa- 
saulį. Dievas, nuslepiąs protui ne tik savo va- 
lią, bet ir egzistenciją, leidžiasi atpažinti šir- 
džiai: “Tai yra širdis, kuri jaučia Dievą, o ne 
protas. Štai kas yra tikėjimas: ne protas, bet 
širdis pajaučia Dievą“.(278) Dievas iškelia šir- 
dį viršum jos prigimtinių galių. Būdama prin- 
cipų suvokimo natūralia galia, širdis pasidaro 
visų būčių Principo pažinimo antgamtine pajė- 
ga. Štai kodėl paskališkoje pažinimo dialekti- 
koje širdis atstovauja rojiniam žmogui, o pro- 
tas — puolusiajam. 


Kaip matome, paskališkoji “širdis" yra už 
pojūčių bei proto pasaulių besirandančioji tre- 
čioji žmogiškojo pažinimo galia. Jai yra duo- 
dami dažnai ir kiti vardai. Paskalis kartais ją 
vadina instinktu, nes jos spręsmai spontaniški 
ir tikslūs. Kadangi josios objektas yra subti- 
lus, tai ji nusipelno nuovokos (Vesprit de fi- 
nesse) vardo. Ji turi daug bendro ir su spręs- 
mu. Bet paprastai šitoji galia vadinama “širdi- 
mi" bei “jausmu", nes ji leidžiasi sunkiai į- 
rodoma bei nusakoma, nepaisant josios akivaiz- 
diškumo. 


Žiūrint iš istorijos filosofijos taško, galime 
surasti tam tikrą analogiją tarp Paskalio “šir- 
dies" ir Newmano “samprotavimo pojūčio“ (il- 
lative sense), ir tai dėl trijų dalykų. Visų pir- 
ma, vienas ir kitas turi kaip objektą neįrodo- 
mybę, t.y. tokį dalyką, kuris dėl visiško aiš- 
kumo arba per didelio komplikuotumo yra ne- 
prieinamas nei pojūčiams, nei protui. Kaip pa- 
vyzdį galime paimti neįrodomus, bet perdėm 
akivaizdžius pirmuosius principus bei idėjų pa- 
saulį. Tačiau kaip vieną, taip ir kitą širdis bei 
samprotavimo pojūtis suvokia instinktyviu tiks- 
lumu. Antra, abu turi tą patį tikslą — papil- 
dyti formalinę logiką bei geometriją ir pranok- 

ti argumentų raidę, kad pasiekus tiesą. Trečia, 
abiejų yra tas pats metodas — ateiti metodui 
į pagalbą. Norint sveikai samprotauti, neužten- 
ka vien tik metodo, bet dar reikia anos vidi- 
nės galios, gyvojo organon, kurio pagalba atski- 
riame tiesą nuo klaidos. 

Be to, “širdis? turi pranašumo su ana paži- 
nimo galia, kurią Kantas ir Hegelis vadina pro- 
tu (Vernunft). Kantui protas reikalauja uni- 
jos realizavimo tarp empirinio ir racionalinio 
pasaulių. Hegeliui protas atlieka kitą funkciją: 
suvokdamas dialektinio judesio triadą, įvykdo 
kraštutinybių — teigimo ir neigimo sintezę. 
Paskaliui širdis jieško “dviejų viena nuo kitos 
tolstančių begalybių“ susilietimo taško, kurio 
tačiau niekad nesuranda. Bet jau tas pats rei- 
kalavimo faktas duoda žmogaus gyvenimui ir 
net visai istorinei evoliucijai prasmę. Galima 

net sakyti, kad begalybių sujungimo negalimy- 
bė padaro žmogų žmogumi. Štai kodėl paska- 
liškoji dialektika įgauna tragišką atspalvį ir 
skiriasi nuo hegeliškosios, kur kraštutinybių u- 
nija lieka galimybės plotmėje. 


Išnašos: 

PASIPRIEšŠINKIME KULTŪRINIAM 
NUOSMUŪKIUI 


JUOZAS GIRNIUS 


3. Insinuacijos beginant neliestus dalykus 


a. Insinuacijos — įprastinė demagoginės 
kovos priemonė. — 60-ties balsas prieš mūsų 
kultūrinį lygį smukdančias jėgas pasiekė vie- 
šumą ir sukėlė “sąjūdį". Tačiau didele dalimi 
šis "sąjūdis" liko paprasta masės psichologijos 
iliustracija, kaip pasakoj apie griūvantį dangų. 
Tie, kurie pasijunta įžeisti išgirdę diletanto ar 
grafomano žodžius, tuoj šoko kelti paniką: 
"niekinama liaudis, niekinama tauta!". Susijau- 
dino ir kiti išgirdę, kad 60 žmonių arogantiš- 
kai išniekino “visus": jei niekinama liaudis ir 
tauta, tai iš tiesų niekinami visi! Ir juo augo 
pasipiktinimas, juo 60-ties pareiškimas darėsi 
siaubingesnis netaktas, nelemtesnis nusikaltimas. 
Žinoma, pats 60-ties pareiškimas liko toks, koks 
buvo. Bet kas gali po kiek laiko jį tiksliai at- 
siminti, kartą laikrašty akimi permetus? Gali- 
ma drąsiai pasitikėti žmonių užmirštimi, tik rei- 
kia vengti citatų ir drąsiai nusikaltėlius smerkti. 
Šiuo keliu ir vyko “sąjūdis prie 60-ties balsą, 
pastarąjį iškreipiant taip, kaip kam patogiau at- 
rodė. Net ir kai kurie dėl jo pasisakiusieji, at- 
rodo, savo informaciją sėmė ne iš jo paties, o 
pakeliui prisiklausė apie jo baisybes ir prisijun- 
gė nuo “priešo baisaus" ginti laisvę ir lygybę, 
patriotizmą ir idealizmą, ginti visus nepultuo- 
sius, nuo veikėjų idealistų ligi “eilinio žmo- 
gaus“. Iš tiesų, kai kurie straipsniai, puolę 60- 
ties pareiškimą, juo piktinosi taip, lyg 60 pa- 
sirašiusiųjų savo balsą būtų kėlę ne prieš kul- 
tūrinį nuosmūkį, o patys jo reikalavę... 

Tai gudri taktika: jei išgirsti ką nors 
«au. nemalonaus, nesiginki pats, bet stoki ginti 
kitų (“liaudies", “tautos" etc.). Nepatogų klau- 
simą paliki nuošaliai ir su šventu pasipiktini- 
mo jausmu ginki visiems brangius dalykus, ne- 
svarbu, kad jie iš tiesų nebuvo neigti ar iš 
viso liesti. Tai labai efektyvi kovos priemonė: 
jei žmonės ir bus girdėję antrąją šali, vistiek 
bus pakankamai primiršę reikalą, kad galėtu- 
mei juos “sumaišyti? ir pagaliau privesti prie 
nuobodulio (“nusibodo jau tas ginčas!'). Nieko 
daugiau ir nereikia: nepageidaujamasai balsas 
nustelbiamas ginčo maišaty, ir savaime laimi 
tie, kurie norėjo jį nustelbti. Turint tokį „pati- 
kimą sąjungininką kaip nuobodulį, laimėjimas 
visada yra tikras. 


Šia masės psichologija manevruota ir mū- 
suoju atveju. Pirmiausia labai gudriai 60-ties 
pareiškimo akivaizdoj buvo įsižeidžiama ne sa- 
vo pačių, o “visų kitų“ vardu. Toliau lygiai 
gudriai buvo vengiama svarstyti 60-ties pareiš- 
kime keltuosius klausimus: per mažą spaudos 
dėmesį mūsų kultūriniam gyvenimui ir per di- 
delį partinį interesą net kultūrinių laimėjimų 
atžvilgiu, reikalą išlaikyti vertybių gradaciją 
vertinimuose ir kritikos uždavinį patikėti kom- 
petentingesniems asmenims. Nebuvo įmanoma 
atvirai ginti nuosmūkio apraiškas. Reikėjo 60- 
ties pareiškime rasti kitokių “nusikaltimų", kad 
būtų galima imtis ginti “visus" ir visiems bran- 
gius dalykus. Tuo būdu “sąjūdy" prieš 60-ties 
pareiškimą iškilo tokie kilnūs šūkiai, kad tasai, 
kuris neskaitė paties pareiškimo, galėjo tik ste- 
bėtis, kaip mūsų tarpe galėjo atsirasti net 60 
tokių baisių reakcionierių, tokių akiplėšų, be- 
veik tokių išgamų... 

Insinuacijų, savavališkų prasimanymų ir 
savų "išvadų", versmės yra dvi, bet jos abi 
lygiai yra būdingos nuosmūkio liudytojos. Vie- 
nu atveju insinuacijų versmė yra intelektuali- 
nis nepajėgumas klausimus suvokti, nepaslanku- 
mas kito nuomonę lojaliai suprasti, neišsilais- 
vinimas iš savo “požiūrio", viską imant savo 
“šviesoj. Sakysime, “ Naujienų"? redakt., pas- 
kutiniais metais sirgęs rūpesčiu, kad naujieji 
ateiviai niekina senuosius, ir 60-ties pareiškime 
visų pirma įžiūrėjo "naujųjų"? kaltinimą, kad 
“senieji lietuviai neturį kultūros". Antru atve- 
ju insinuacijas gimdo paprasta demagoginė va- 
lia, sąmoningas leidimasis į svetimos minties 
iškreipimą. Iš šalies neįmanoma spręsti, kuriuo 
atveju turime reikalo su kuria insinuacijų vers- 
me, juo labiau, kad dažnai abi šios insinuacijų 
versmės suteka į vieną šaltinį. 


b. “Liaudžiai tarnyba“? ir cenzūros baimė. 
— Pati niekingiausioji ir plačiausiai skleistoji 
insinuacija buvo ta, kad 60 pasirašiusiųjų save 
iškėlė vieninteliais pajėgiais ir padoriais, o “vi- 
sus kitus" ir “eilinį lietuvį“ arogantiškai išnie- 
kino. Brutaliausiai ją suformulavo “ Naujienose" 
J. Sula: “eiliniam lietuviui atsišaukėliai drau- 
džia ne tik savą nuomonę reikšti, bet ir ją, 
kaip tokią, turėti". Iš kur toks kaltinimas iš- 
trauktas? Nežinia, nes kaltintojas pagrindo ne- 

nurodo. Jei būtų jis nurodęs, iš kurio sakinio 
pasidarė tokią išvadą, skaitytojas būtų galėjęs 
ir pats spręsti, ar tokia išvada buvo teisėta ar 
ne. Patogiau buvo tokio “pagrindo" nenurodyti. 
Galimas dalykas, kad J. Sula savo išvadą pa- 
darė iš to, kad pareiškimas kėlė reikalą iš kri- 
tiko reikalauti kompetencijos. Taip spėju iš to, 
kad kitas “Naujienų" slapukas K.Šleiva savo 
feljetone drožė, jog “ne autoritetai turi gailu- 
tinį kultūrinės veiklos ir darbų vertinimo žodį, 
bet visuomenė“, nes “ji geriausiai atskiria, kur 
yra kūrybos šlamštas“. Tai vis dėlto du skir- 
tingi dalykai — drausti kam nors turėti savo 
nuomonę ir reikalauti kompetentingesnės kriti- 
kos. Šiuodu dalyku galima tapačiais laikyti tik 
tuo atveju, jei apskritai būtų imamasi paneigti 
kritiką ir ją pakeisti “visuomenės" sprendimu, 
atseit težiūrėti to, kiek kas rinkoj turi pasl- 
sekimo. 


Žmonės yra visi lygūs kaip Žmonės, 
bet ši principinė visų lygybė nepadaro vi- 
sų lygiais specialistais visose srityse. Tačiau 69- 
ties reikalavimas kultūrinės kūrybos kritiką pa- 
tikėti labiau dalyką išmanantiems žmonėms tuoj 
sukėlė audrą, kad neigiama lygybė ir niekina- 
ma liaudis. Tyčiojimąsi iš “elito" pradėjo “Nau- 
jienų" redaktorius, o toliau jį tęsė kiti to dien- 
raščio bendradarbiai, šaukdami apie “genijų 
maištą", “bajorišką galvoseną", “baudžiavos me- 
to išrūgas"“. Kaip “Naujienų" redaktorius skel- 
bė, 60 pasirašiusiųjų niekinę Amerikos lietuvių 
spaudą “už tai, kad ji stengiasi, kiek pajėgda- 
ma, tarnauti liaudžiai, paprastiems žmonėms, o 
ne "elitui" *. 


60-ties pareiškimas nekėlė kultūros filosofi- 
jai priklausančio klausimo, kas kultūrą kuria — 
lygiai “visi? ar atskiri individai. Jei toks klau- 
simas būtų keliamas, sutikčiau su M. Žitkute, 
rašiusia tose pačiose “Naujienose", kad “kūry- 
ba yra kraštutiniai individualus asmenybės pa- 
sireiškimas". Laikau, kad ta pati autorė pakan- 
kamai atsakė “Naujienų? redaktoriui, ironiškai 
pastebėdama: “nedaug betrūksta, kad mes su- 
gebėsim demokratiškai piešti paveikslus, rašyti 
dramas, eilėraščius ir simfonijas". Kondensuo- 
tai šį "lygybės" santykį su kultūra “Dirvoj" 
(1958 nr. 73) nusakė V. Kavolis: “Kultūros 
tiktai paskleidimas gali būti demokratinis, kad 
visi galėtų jos geriausiais vaisiais naudotis. Nei 
kūryboje, nei jos vertinime nėra ir negali būti 
nieko demokratiško“. 

Tarnauti liaudžiai anaiptol dar nereikalau- 
ja piktintis augštesnio kultūrinio lygio reikala- 
vimu. Priešingai, kvietimas kovoti už augštes- 
nį lygį drauge yra kvietimas kovoti ir už ge- 
resnę “liaudžiai tarnybą“. Bloga tokia “liaudžiai 
tarnyba“, kur liaudis randama verta tik suro- 

gatų. Kada 60-ties pareiškimas kreipėsi prieš 
prastų gaminių neatsakingą rekomendavimą ver- 
tingais kūriniais ir kada “Naujienų? redakto- 
rius atsakė prisiekinėjimu apie “liaudžiai tarna- 
vimą", atsiduriame prieš anekdotinę išvadą: 
liaudžiai tinka ir grafomanija! Be abejo, to ne- 
manė “Naujienų" redaktorius, nes tokia pažiū- 
ra reikštų liaudies įžeidimą, o ne jai tarnavi- 
mą. Ir “liaudis? verta autentiškų meno kūrinių. 
Žinoma, visuomenėj yra įvairūs sluogsniai ne 
ik socialine padėtimi, bet ir kultūriniu lygiu. 
Tačiau ir pačio žemiausio kultūrinio lygio sluogs- 
niai yra verti būti augščiau keliami, ne že- 
miau smukdomi. Jokiu atveju nėra pagrindo ne- 
liečiamų kanonu dogmatizuoti primityvų skonį. 
Beje, primityvus skonis gali būti sutinkamas ne 
tik liaudyje, bet ir šviesuoliuose. Labai natūra- 
liai kiekvienas lieka primityvaus skonio toje sri- 
tyje, kuriai jis yra likęs svetimas. Tarp visų 
balsų, pasirodžiusių “nuosmūkine" tema, savo 
atviru nuoširdumu jaudino vieno šviesaus tei- 
sininko pasisakymas (“Naujienose"), kaip mo- 
dernusis menas baisisi tiems, “kurie užaugome 
Lietuvos kaime ir, vėliau išėję iš jo, bendra- 
vom su giminėm kaimiečiais“'. 

60-ties pareiškimas kėlė reikalą mūsų spau- 
dai laikytis tam tikrų principų. Nors tie prin- 
cipai yra savaime implikuoti spaudos paskirty 
ir jos etikoj, buvo šokta šaukti apie laisvės nei- 
gimą, apie cenzūros reikalavimą. Ir šiuo atve- 
ju pirmasis laisvės ginti išėjo “Naujienų"' re- 
daktorius, 60-ties kreipimesi radęs “labai aiškių 
tokios “autoritarinės" galvosenos žymių", nes 
“įsakoma redaktoriams, kaip jie “privalo? ir 
kaip “neprivalo" redaguoti laikraščius". Be abe- 
jo, redaktorius neapsiėjo 60-ties pareiškimo sa- 
vaip nesutirštinęs. 60 pasirašiusiųjų nesiėmė ne 
savo laikraščiams leisti “įsakymų"'. Nebuvo nie- 
ko "įsakoma", o tik pasakoma, kad, pasirašiu- 
siųjų nuomone, diletantizmo klausimas netektų 
savo aktualumo, jei viešąją opiniją formuojan- 
ti spauda “atsakingiau laikytųsi kultūrinio gy- 
venimo atžvilgiu ir vadovautųsi...principais" 
(toliau jie formuluojami). Kur čia pagrindas 
rasti “labai aiškias autoritetinės galvosenos žy- 
mes? Negi toj kaltėj, kad nebuvo atsiklausta 
autoritetų ir be jų žinios pasisakyta? “Naujie- 
nų“ redaktorius iš tikrųjų nusiskundė, kam “su 
redaktoriais visai nematyta reikalo pasikalbėti?. 
Todėl “Naujienų" redaktorius „savo straipsnį 
prieš 60-tį baigė patetišku užtikrinimu: “JAV 
— laisva šalis ir spaudos cenzūros čia nėra. 
Nėra ir nebus!". Už šį užtikrinimą laikytis prieš 
"“diktatorinius pasikėsinimus prieš kūrybinę lais- 
vę" tuoj padėkojo dailininkų vardu M. Šilei- 
kis. Iš “ Naujienų" cenzūros panika vėliau pa- 
siekė ir “Draugą", kurio politikas J. Varnas di- 
letantų vardu (jo paties pasisakymu) pareiškė, 

kad kreipimasis prieš diletantizmą yra “šauki- 
masis cenzūros“. 


Patetinę retoriką palikus nucošaliai, cenzū- 
ros gali ilgėtis tik viena kuri srovė, nepasiti- 
kinti savimi pačia ir, be to, nerespektuojanti 
kitų laisvės. Tuo tarpu 60 pasirašiusiųjų yra iš 
visų Mūsų visuomenės srovių, ir dauguma to- 
kių, kuriems greičiau būtų galima prikišti in- 
dividualizmą, o ne norą užgniaužti laisvą min- 
ties reiškimą. Kad rimtesnių straipsnių reikala- 
vimas lygus cenzūros reikalavimui, kaip tose pa- 
čiose “Naujienose pastebėjo M. Žičkutė, “juo- 
kinga ir diskutuoti tokiu klausimu“. Ta autorė 
toliau labai teisingai pasakė: jei ir sunku ras- 
ti gerų bendradarbių, tai bent “išdrįskime pa- 
žiūrėti jai (tai problemai — mano pastaba) tie- 


siai į akis, o ne, spausdindami neišmanėlių siraips 
nius, dangstykimės spaudos laisvės principais“. 
Dorai pasielgė “Naujienų redaktorius, įdėda- 
mas į savo paties laikraštį šį blaivų atsakymą 
jam pačiam ir visiems kitiems, kėlusiems cen- 
zūros paniką. 

Laisvėj visa galima, niekas nieko nedrau- 
džia. Bet užtat ir yra pareiga kovoti, kad lais- 
vė nebūtų išniekinama, ją piktnaudojant skleis- 
ti tamsai. Kiekvieno redaktoriaus valia turėti 
toki laikraštį, kokio jis nori. Bet kada esame 
kviečiami lietuviškuosius laikraščius skaityti ir 
jiems rašyti, taip pat esame laisvi jų norėti 
tokių, kad nereiktų iš gėdos rausti. 

c. Patriotizmas, realizmas ir “gubos? — 
Ką tik paliestasai insinuacijų spiečius sukosi 

apie “liaudį. Nemenkesnis insinuacijų sūkurys 
užvirė ir “tautos? vardu, visų pirma nuo 60 
pasirašiusiųjų beginant “tautinį meną". Šiai po- 
lemikai vadovavo “Naujienų" J. Pr.(onskus?) 
ir tie dailininkai, kurie save vadina “realistais"'. 
Prieš imantis pasisakyti dėl šio insinuacijų 
rato, tenka padaryti dar vieną pastabą. Kadan- 
gi mūsuose sunkiai įsivaizduojama, kad būtų 
imamasi kokį nors klausimą iškelti be asmeni- 
nio užkulisio, tai ir pasirodžius 60-ties pareiš- 
kimui vienoje korespondencijoj skaičiau žmones 
besiklausinėjant: “kas čia su kuo vėl supyko, 
kad prisireikė tokių viešų diskusijų". Kadangi 
buvo žinoma įtampa dailininkų tarpe, tai ir bu- 
vo nuspręsta, kad tai visa tėra dailininkų vi- 
daus barnis (“Vienybės bendradarbis V. Meš- 
kauskas dar konkrečiau paaiškino: “kai kurių 
mūsų dailininkų noras į bendruomenės seimo 
proga rengiamą parodą neįsileisti kitų dailinin- 
kų“). Šią versiją uoliai palaikė ir patys daili- 
ninkai “realistai". Vos spėjo “ Naujienų" redak- 
torius pasisakyti prieš 60-ties kreipimąsi, tuoj 
su viešomis jam padėkomis atskubėjo Z. Kol- 
ba ir M. Šileikis. O savo polemikoj “ Drauge" 
A. Rūkštelė nedailininkus išjungė kaip pasira- 
šiusius pareiškimą “kuriuo nors nesusipratimo 
keliu". Žodžiu A. Rūkštelė garsinosi, kad 60- 
ties pareiškimas buvęs tik prieš jį nukreiptas. 
Be reikalo A. Rūkštelė taip save pervertina tik 
dėl to, kad 60-ties kreipimasis nerimto rašymo 
pavyzdžiu nurodė jo straipsnį apie Picasso. Pa- 
našių straipsnių pakankamai yra buvę ir kito- 
se srityse, ir kitų autorių. Užsimintasis straips- 
nis akis specialiai dūrė tik tuo, kad jam spaus- 
dinti nebuvo jokio reikalo, todėl nė to įprasti- 
nio pasiteisinimo, kad “nebuvo kas parašo, o 
reikėjo dėti". Jei nebuvo gauta rimto straips- 
nio apie Picasso, be straipsnio apie jį laikraš- 
tis tikrai galėjo apsieiti. Kaip ne dėl vieno to 
nelaimingo straipsnio, taip ir ne dėl vienų dai- 
lininkų 60 asmenų paskelbė savo pareiškimą. 
Nuosmūkinių jėgų veikla pakankamai intensy- 
vi ir kitur, visų pirma literatūros kritikoj. 
Grįžtame atgal prie 60-ties pareiškimo in- 
sinuacinių iškraipymų. J. Pr. “Naujienose" (1958 
IX. 8) taip perteikia 60 pasirašiusiųjų mintis: 
“Tame manifeste svarbiausia buvo reikalauja- 
ma: 1. kad visos lietuvių kultūrinio pasireiš- 
kimo sritys, ypatingai literatūra ir spauda, iš- 
pažintų tik vieną dieną — moderninį tapybos 
meną ir tik jį vieną garbintų; 2. kad lietuviai 
menininkai liautųsi smūtkelius, rugių gubas ir 
tėvynės ilgesio sukeltus vaizdus piešę, o derin- 
tųsi į “tikrąjį meną", kokį skelbia modernistai, 
ir 3. kad visi vieninteliu meno tėvu pripažintų 
Picasso ir jo apaštalus modernistus“. Pasakiau, 
kad griįžtame prie insinuacinių iškraipymų. Iš 
tikrųjų cituotasis J. Pr. 60-ties pareiškimo per- 

teikimas yra daugiau, negu jo iškreipimas. Tai 
yra tikras vulgarios demagogijos pavyzdys, kiau- 
rai melagingas. Juo liūdniau jis liudytų mūsų 
spaudos nuosmūkį, jei už J. Pr. slėptųsi ne 
šiaip koks slapukas, o “Naujienų' redakcijoj 
dirbąs rašytojų draugijos ir žurnalistų sąjun- 
gos narys. 

60-ties pareiškimzs visiškai neliečia “rea- 
lizmo" ir “modernizmo" klausimo dailėj, nes 
apskritai 60-ties pareiškimas nėra susietas su jo- 
kia atskira kryptimi. Pasirašiusieji priklauso į- 
vairioms kryptims ne tik pasaulėžiūros, bet ir 
kūrybinio kelio prasme. Juos visus pasirašyti 
pareiškimą sutelkė ne srovinė giminystė, o tik 
bendras rūpestis mūsų kultūriniu lygiu. O 
lygis nepriklauso nuo krypties bei srovės. 


Berods, niekam neatėjo mintin 60-ties krei- 
pimesi jieškoti vienos krypties gynimo literatū- 
roj matant tame pat sąraše labai skirtingus var- 
dus. Iš dailininkų gi iš tiesų kvietimą pasiprie- 
šinti kultūriniam nuosmūkiui pasirašė “moder- 
nistai", o priešais pasirodė “realistai". Imu abu 
šiuos epitetus kabutėse, nes abu jie mūsų šio 
meto spaudoj yra įgiję specifinę prasmę, mažai 
ką bendro beturinčią su tų terminų normalia 
prasme. 


Realizmas buvo poromantinės epochos ap- 
raiška pereito amžiaus vidury. Kaip visos is- 
torinės apraiškos, taip ir realizmas turėjo savo 
istorinę prasmę (buvo “modernizmas"' priešais 
romantizmą). Kitas klausimas, kiek jis mūsų 
dienomis gali turėti prasmės. To klausimo ne- 
liečiu, nes jo nelietė ir 60-ties pareiškimas. Man 
norisi tik pareikšti abejonę, ar teisingai rea- 
lizmo vardą savinasi tie mūsiškiai dailininkai, 
kurie keikiasi “modernizmu"'. Man atrodytų, kad 
didesne teise kai kurie jų aktyvistai galėtų va- 
dintis komerciniais sentimentalistais ta prasme, 
kuria jiems yra būdinga ne grūmimasis su ta- 
pybos ir žmogaus joje išraiškos problemomis, 
o piešimas peizažų ir portretų, skirtų “patikti"'. 
O tai, kas “patinka", visada turi tuos pačius 
bruožus: truputis švelnumo, truputis giedros, 
truputis melancholijos, žodžiu, melodrama dažais. 
Tai visada “sujaudina" tą, kuris turi pinigų į- 
sigyti maloniam “gamtos kampeliui" ar sau pa- 
čiam  drobėj solidžiai  “įsiamžinti'. Tačiau 
nuo šio sentimentalizmo labai toli ligi tikrojo 
realizmo, kuris buvo kietas, o ne sentimenta- 
lus. Antra vertus, bent dalis ir iš tų, kurie va- 
dinasi “realistais", yra formuoti ir porealisti- 
nių meno krypčių, pvz. impresionizmo. Vargiai 
jie patys sutiktų su J. Pronskumi (“Naujienos' 
958.VII.2 ir VII.9), kuris drauge su kažkokiu 
kanadiečių “realistu"" modernistinėmis “mozonė- 
mis" vadino kūrinius ir tokių kūrėjų, kaip Cė- 
zanne, Van Gogh, Brague, Chagall, Rouault. 


Dar daugiau painiavos su “modernisto" ter- 
minu, kuris apskritai neturi konkrečios prasmės. 
Vienų lūpose jis reiškia tuos, kurie pirmose ei- 
lėse kovoja už laiko problemas. Antrų lūpo- 
se jis yra keiksmažodis tiems, kurie. laužo “tra- 
dicijas“. Mūsų šiandieninėje polemikoj “moder- 
nistais" vadinami tie dailininkai, kurie yra su- 
sitelkę į Lietuvių dailės institutą. Tačiau fak- 
tiškai institutininkai nesudaro jokios atskiros 
"mokyklos". Tiesa, beveik visi jie ne tik kaip 
žmonės, bet ir kaip dailininkai gyvena mūsų 
amžiuje, atseit daugiau ar mažiau atstovauja 
mūsų amžiaus (bent jo pradžios) meno kryp- 
tims. Tačiau daugelio jų “modernizmas“ yra 
labai nuosaikus. Bet jei mūsų dailininkuose bū- 
tų ir radikalesnio modernizmo, kas būtų bloga? 
Nieko. Kiekvieno laiko menas stovi prieš tam 
tikras problemas, anksčiau nekeltas, ir jieško 
jų sprendimo. Tai visai natūralu. Nėra mene 
kaž kokių amžinų “kanonų" kūrybai, nes patys 
visi kanonai yra taip pat sukuriami. Kūrėjas 
visada jieško naujų kelių ir tuo pačiu kuria 
naujus kanonus. Jei to nebūtų, tai nebūtų nė 
kūrybos. Užtat kūryba ir nėra išmokstama. Ga- 
lima išmokti ir dailės amato, bet išmokimas 
piešti peizažus ar portretus dar nepadaro daili- 
ninko kūrėju. 

“Realistų" ir “modernistų"' terminai šian- 
dieninėj mūsų spaudos polemikoj greičiau tėra 
sukti šūkiai visuomenei klaidinti: žiūrėkite, 
“realistai"", esame su jumis, su visuomene, o 
anie, va, “modernistai" jus niekina, nusigręžia 
nuo visuomenės! Čia, šioj demagogijoj, ir at- 
siranda reikalas kalbėti apie nuosmūkį. Nebū- 
tų nieko blogo, jei mūsų mene stipriai grum- 
tųsi dvi skirtingos, bet lygiai gyvastingos meno 
kryptys. Galėtų viena jų būti ir realizmas ar 
kas tik nori. Bet bėda yra ta, kad niekuo ne- 
dėtas istorinis terminas yra vartojamas ne tiek 
skirtingai meno sampratai išreikšti, kiek už- 
slėpti steriliam konservatyvizmui, susirūpinu- 
siam paklausos rinka. A. Rūkštelė “Drauge" 
(958.VIII.30) nuoširdžiai džiaugėsi, kaip sekasi 
rasti “šiltą ir gausią auditoriją", ir įtikinėjo, 
kad rūpestį dėl mūsų kultūrinio lygio padikta- 
vęs tik “silpnojo žmogaus tragizmas", “baimė 
nepatekti į istoriją“. Labai sveika dar gyvam 
jaustis įrašytam į istoriją, ne tik pardavusiam 
paveikslų. Niekam negalima pavydėti geros savi- 
jautos, bet lieka teisė abejoti, ar gera savijauta 
jau liudija ir gerus kūrinius sukūrus. Kartais 
taip, kartais ne. Sunku už istoriją atsakyti, bet 
dabar, ne “istorijoj"", atrodo, kad kai kuriais at- 
vejais labiau kova vyksta ne tarp “moderniz- 
mo“ ir “realizmo", o “tarp kūrėjų ir nekūry- 
bingų, bet karingų individų“ (“Tėviškės Žibu- 
Tiai'> 1956. 14-26). 


"Modernizmas" yra neblogas baubes, bet 
ne visus jau jis taip baugina. Daug plačiau 
žmones jaudino kita insinuacija: “modernistai'? 
neigia tautinį meną, o su jais drauge tą patį 
daro ir 60 pasirašiusiųjų! J. Pr. “Naujienose" 
(1958.VI.21) informavo, kad 60-ties pareiškimo 
autorius “griežčiausiai uždraudęs tautinį meną 
iš šeimos aplinkos nešti į viešumą". O Z. Kol- 
ba padėkoj “Naujienų redaktoriui pasirašiu- 
siuosius kaltino iškeitus “tautinį stilių į inter- 
nacionalinį". Taigi, viskas labai paprasta: “re- 
alistai" kuria tautinį meną ir tautiniu stilių- 
mi, o “modernistai' draudžia tautinį meną ir 
propaguoja internacionalinį stilių! 

Kuo gi tačiau "realistų" paveikslai priklau- 
so “tautiniam menui“? ir kuo gi “modernistų" 
kūriniai jam nepriklauso? Griežtai imant, nė- 
ra nei tautinio, nei internacionalinio stiliaus, 
nes visų pirma tėra paties individualaus kūrė- 
jo stilius. Kiek tačiau atskiras kūrėjas yra iš- 
augęs iš savo tautos, tiek ji atsispindi ir jo 
kūryboje. Antra vertus, kiek visų tautų meni- 
ninkai (bent dabarty) yra savitarpio kontak- 
te, tuo pačiu laiku jie visi stovi prieš tas pa- 
čias tapybos problemas. Todėl įvairios meno 
kryptys nėra ribotos viena kuria tauta, o la- 
biau yra būdingos atskiroms istorinėms epo- 
choms. Aišku iš to visų pirma tai, kad tauti- 
no meno negalima tapatinti su jokia atskira 
meno kryptimi. Realizmas šiuo atžvilgiu netu- 
ri jokios išskirtinės teisės jaustis labiau “tau- 
tišku" už kitas kryptis. Sutapatinti tautinį 
meną su kuria atskira meno kryptimi būtų ly- 
gu tautą aprėžti vienu kuriuo istoriniu jos lai- 
kotarpiu. Ir mūsų tautinio meno negalima ta- 
patinti tik su tuo sentimentaliu realizmu, ku- 
riam atstovavo A. Žmuidzinavičius ir jo ben- 
dralaikių dauguma. Priešingai, net to meto pa- 
jėgiausi ir tuo pačiu reprezentatyviausi daili- 


ninkai K. Šklėrius ir J. Vienožinskis nebuvo 
realistai, nekalbant apie individualųjį MK. 
Čiurlionį. Tie kūrėjai yra tautiškiausi, kurie 


yra pajėgiausi, nes tik jie, išsakydami save, iš- 
sako ir pačią tautą. 

Kaip tautinio meno negalima tapatinti su 
viena kuria meno kryptimi ir tik ją vieną va- 
dinti tautine, taip lygiai jo negalima tapatinti 
nė su vad. tautine tematika. Kūrėjas yra lais- 
vas rinktis bet kokią tematiką, ir kiekvienoj 
tematikoj jis galės būti lygiai “tautiškas", jei 
tik bus pajėgus talentas. Yra primityvus ne- 
susipratimas meninį grožį matuoti grožiu to, 
kas vaizduojama. Ne modelio ir ne aptiktojo 
gamtos kampelio gražumas padaro paveikslą 
gražų. Toks pat primityvus nesusipratimas yra 
ir ta meno tautiškumo samprata, kuri kūry- 
bos tautiškumą imasi matuoti “tautiniais siu- 
žetais?. Prieš tokį primityvų tautiškumo įsi- 

vaizdavimą kreipėsi 60-ties pareiškimas, pasmer- 
kęs kūrybinio impotentiškumo dangstymą ape- 
liavimu į patriotinius jausmus tėviškės gubo- 
mis. Ak, tos gubos! Nevienas piktinosi, kad 
šios vargšės gubos įnešusios “asmeniškumo"". 
Be pagrindo piktinosi tie, kurie manė A. Rūkš- 
telę ar kurį kitą tik dabar gubas atradus. Gu- 
bos yra jau sena tipinga mūsų dailininkų puoš- 
mena žiūrovams papirkti. Dar prieš I pasau- 
linį karą gubas piešė A. Žmuidzinavičius, J. 
Šileika ir kt. Pačios gubos nieko dėtos, kaip ir 
bet kuris kitas dalykas. Galima ir gubas pieš- 
ti. Metropolitano muziejuje New Yorke yra P. 
Brueghelio gubos. Ir kokios puikios gubos! O 
kaip galingai daugely Van Gogho paveikslų ban- 
guoja javų laukai! Ir mūsiškiai dailininkai gali 
rinkti gubas, laukus ir ką tik nori. Bet kas 
bebūtų renkamasi, visur galioja ta pati tiesa: 
tol nebus meno kūrinio, kol nebus jame iš- 
reikšta paties kūrėjo individualybė. Kol liks 
tik gubos nupieštos, be nieko daugiau, būtent 
be savęs pačio, tol ir bus nupiešti tik šiaudai, 
visam pasauly tie patys, neturį teisės nei į tau- 
tiškumą, nei į meniškumą, nes be kūrybinio 
individualumo nėra nei vieno, nei antro. 60- 
ties kreipimasis turėjo teisės perspėti prieš 
dangstymąsi “apeliavimu į patriotinius jaus- 
mus". Nėra ko demagogiškai ginti patriotizmą. 
Niekas patriotizmo nesmerkė, niekas jo ne- 
smerkia. Bet spekuliacija patriotizmu yra iš 
tiesų smerktina. 


Trečioji J. Pr. insinuacija, kad 60 pasira- 
šiusiųjų reikalavo Picasso pripažinti “vieninte- 
liu meno tėvu“, nėra verta nė atsakyti. 60- 
ties pareiškimas nei Picasso augštino, nei jį 
niekino. Pareiškime Picasso buvo paliestas tik 
tiek, kiek nerimto rašymo pavyzdžiu buvo pri- 
simintas apie jį straipsnis. Ką kuris iš 60 pa- 
sirašiusiųjų galvoja apie Picasso, nežinau. Man 
pačiam jis nėra joks aistros objektas — nei 
garbinti, nei niekinti. Kiekvienu tačiau atveju 
mūsų šimtmečio mene Picasso yra tokio povei- 
kio figūra, kad tenka jį rimtai imti. O meni- 
ninką rimtai imti reiškia net ir tuo atveju, 
kai su juo kovoji, jį vertinti meno, o ne ku- 
riuo kitu požiūriu. Picasso savo poveikį mene 
laimėjo kūryba, o ne komunizmu. Užtat ir bu- 
vo nerimta jo meną niekinti šneka apie komu- 
nistinį satanizmą. Juk, savo menine kryptimi 
komunistui Picasso yra giminingas ir katalikas 
Rouault, žymiausias mūsų amžiaus religinio me- 
no atstovas. Ar ir jį tenka kaltinti šėtoninio ko- 
munizmo skleidimu? Nereikia daryti juokų, ne- 
norint pačiam pasidaryti pajuokos objektu. 

d. “Gerbiami mėgėjai“? ir “pikti kenkėjai“. 
— Pirmieji du insinuacijų sūkuriai (demokra- 
tinių principų niekinimas ir tautinio meno nei- 

gimas) sukosi apie tai, ko 60-ties pareiškimas 
apskritai nelietė. Trečiasis insinuacijų sūkurys 
pagaliau prieina tą klausimą, kuris buvo 60- 
ties pareiškimo pagrindas. Tai grėsmė mūsų 
kultūriniam lygiui vėl slinkti į “primityvų mė- 
gėjiškumą". Kas norėjo 60-ties kreipimąsi 10- 
jaliai suprasti, tas ir suprato. Bet kam šis krei- 
pimasis dūrė į širdį, tas puolė isterikon. “Nau- 
jienų" Skaitytojas 60-ties kreipimąsi rado “spio- 
vimu į veidą visai gyvajai lietuviškai veiklai 
šioje šalyje“ ir “grubiu paniekinimu šimtų ir 
tūkstančių mūsų kuklių patriotų—kultūrinin- 
kų, kurie, lyg darbščios skruzdės, tyliai dirbo 
ir dirba šviesų tautinį kultūrinį darbą“. O J. 
Sula išaiškino, kad “nuo dabar dainuos, lenciū- 
gėlį šoks, sales pritūps anie 60 “kultūros apaš- 
talų", c visi kiti lietuviai — po velnių, nesi- 
maišykite Dievo pašauktiesiems po kojomis!''. 
žinoma, jei šie du ir kiti panašūs “kuklūs pa- 
triotai — kultūrininkai“' (kuklūs, turbūt, dėl 
to, kad slapukauja) būių galėję ramiau per- 
žvelgti 60 pasirašiusiųjų sąrašą, būtų pastebėję, 
kad kreipimąsi pasirašė ir tokie asmenys, ku- 
rie patys veda chorus, vadovauja dramos mėgė- 
jams ir pan. Tai būtų vertę atidžiau ir patį 
pareiškimą perskaityti. 

Kultūrinė mėgėjų saviveikla choruose, dra- 
mos mėgėjų ar tautinių šokių būreliuose etc. 
yra prasminga. Niekas jos neneigė. 60-ties pa- 
reiškimas visiškai jos ir nelietė. Gal būt, ne- 
vieną isterinis šokas ištiko radus 60-ties pareiš- 
kime sakinį: “kultūrinė kūryba yra sritis, ku- 
rioj mėgėjiškumui viešumoj vietos nėra". Bet 
tenka šį sakinį taip skaityti, kaip jis parašy- 
tas. Būtent, šis sakinys kalba apie kultūrinę 
kūrybą, o ne apie kultūrinę veiklą apskritai. 
Chorai, dramos mėgėjų būreliai, tautinių šokių 
grupės priklauso kultūrinei veiklai, bet vis dėl- 
to netenka jų laikyti kultūrine kūryba. Žino- 
ma, ir jų atveju galioja principas neiti viešu- 
mon su kitu titulu, kaip su tuo, kuris teisė- 
tai priklauso, būtent su mėgėjų titulu. 

60-ties pareiškimas kreipėsi ne prieš mėgė- 
jų saviveiklą, o prieš diletantų spaudoj įsipi- 
lietinimą specialistais, prieš kūrybinių impoten- 
tų vedamą įžūlią autoreklamą. Daug nesusipra- 
timo poileminiame sąmyšy kėlė diletanto sąvo- 
ka. Tiesa, ši sąvoka, kaip ir daugelis kitų, nė- 
ra vienaprasmė. Bendrąja neutralia prasme di- 
letantas yra kurios nors srities paprastas mė- 
gėjas. Šia prasme visi esame diletantai. Dar 
daugiau: visi esame ir visiški neišmanėliai, pro- 
fanai daugely, labai daugely sričių. Nieko čia 
negalime kito, kaip, nepasitenkindami viena iš- 
karpa — savo specialybe, stengtis save pra- 
plėsti bent mėgėjiniu domesiu ir kitoms sri- 
tims. Nėra nieko blogo kurią nors sritį mėgti. 
Priešingai, mėgėjinis atvirumas gali būti tik 


sV. ROKAS 


(vitražo eskizas) 


giriamas. Be reikalo buvo siundomi 60-ties pa- 
reiškimu įsižeisti visi, kurie dalyvauja choruose, 
vaidina ar tautinius šokius šoka, užpildo kon- 
certų ir vaidinimų sales, lanko dailės parodas. 
Toks siundymas tebuvo sulų ir varnų bei jų 
draugų paprasta demagogija. 


Peikiamojo atspalvio diletanto žodis įgyja 
specialesne prasme, būtent tuo atveju, kai te- 
sama mėgėju, o viešumon išeinama žinovu ar 
kūrėju, pirmuoju atveju stokojant nusimany- 
mo, antruoju — kūrybinio pajėgumo. Šiuos at- 
vejus turėjo minty 60-ties kvietimas pasiprie- 
šinti mūsų kultūrinio lygio smukdymui. Mėgti 
iš tiesų dar nereiškia nei pakankamai žinoti, 
nei pajėgti. Kada, tai pamiršus, išeinama vai- 
dinti specialisto ar kūrėjo, tada iš “gerbiamo 
mėgėjo" virstama “piktu kenkėjų“. Tai šitie 
žodžiai daugelį papiktino. Ir vis dėlto šie žo- 
džiai yra teisingi, nežiūrint viso jų kietumo. 
Ramiau pagalvokime: ar būtų rimta, jei žmo- 
gus paskaitytų pora populiarizacijos veikalų 
ir jau pasijustų tos mokslo srities mokslinin- 
ku? Tik pas mus kažkodėl įsivaizduojama kri- 
tikai nereikiant pasirengimo, pakankant “mėgi- 
mo". Prisimenama kelios sąvokos iš gimnazi- 
jos (tegu ir iš universiteto!) ir imamasi “ug- 
dytis" į literatūros kritiką. Kada ir skaityto- 
juose nuo seno laikosi pažiūra, jog literatūros 
kūriniui vertinti pakanka “patikimo" ar “nepa- 
tikimo" kriterijaus, tai ir diletantiškiausia kri- 
tika neatrodo juokinga (apsipratimas nustelbia 
juoką). Antra vertus, kada tokia diletantiška 
kritika nebėra atsitiktinis kuriozas, o “kultū- 
ros priedų“ normalus reiškinys, nebegalima 
tik juoktis. Žinoma, tam, kuris daugiau nusi- 
mano ir mato, ko tokia kriika yra verta, ji 
nieko nepakenks. Lygiai tokia kritika nieko ne- 
reikš ir “istorijai", ateities sprendimui. Bet da- 
barty neišmanėliška kritika kenkia įvairiais at- 
žvilgiais. Kritikos uždavinys — būti tarpinin- 
ke tarp kūrėjo ir visuomenės. Viešumoj pasi- 
rodęs kūrinys turi teisės būti kompetentingai į- 
vertintas. Jei tokio įvertinimo nesusilaukiama, 
kūrėjas turi jaustis lyg tuštumai savo kūrinį 
paskelbęs. Diletantas kritikas su savuoju “pa- 
tikimo" ir “nepatikimo" kriteriju gali tik kū- 
rini suniekinti, jei nepatiko, ar tik išgirti, jei 
patiko. Bet jis niekada nepajėgs skaitytoją kū- 
riniu sudominti. Ką čia daug kalbėti apie su- 
dominimą, jei neretai pas mus kritika baigia- 
ma perspėjimu ir geros knygos neskaityti... 
Toks pat piktybinis atvejis yra ir tada, kai ga- 
na kuklios vertės knyga reklamai išaugštinama 
vos ne epochiniu laimėjimu. Tai išaugštintai 
knygai padedama rinkon išeiti, bet užtat apskri- 
tai knygai užkertamas kelias į skaitytojus: ir 
paprastą skaitytoją galima tik kartą, tik kitą, 

o ne visą laiką apgaudinėti. Buvo atėjęs lai- 
kas viešai pasisakyti, kad tai nėra normalu. 
Panašiai ir kitose srityse. 


Viešam reiškimuisi spaudoje reikia būti spe- 
cialistu, ne tik mėgėju, apie dalyką nusimany- 
ti, ne tik jį “mėgti". Antraip visuomenė tik 
suvedžiojama, ne šviečiama. Bet net ir tuo at- 
veju, kur klausimas eina apie žiniomis išsilavini- 
mą, nepakanka tik “formalių titulų“ (diplomų). 
Reliatyviai kūrybinio talento reikalauja ir kri- 
tika. Todėl net ir šioje srity vistiek pirminiu 
dalyku lieka prigimtinė jėga. Dar labiau tai 
galioja, kur klausimas eina apie kūrybą tik- 
rąja to žodžio prasme. Čia nieko nereiškia, ne 
tik mėgti, bet ir “žinoti", čia reikia pačiam 
pajėgti. Kas čia nepajėgia, yra ne tik diletan- 
tas, bet ir impotentas (grafomanas, teplomanas 
etc.). Impotentas yra dar graudesnė figūra už 
diletantą. Jis nėra kaltas, kam gimė ne su ta- 
lentu, o tik su nelaiminga manija. Galima jį 
užjausti ir taktiškai palikti sau pačiam. Taip 
normaliai ir yra. V. Alantas “Dirvoj" ramino, 
kad ir anksčiau buvo J. Piliponis ar broliai 
Tomdykai. Buvo ir romanistė Rūtelionienė, ir 
dramaturgas J. Labužėlis, ir daug kitų. Bet 
kadangi jie buvo imami tuo, kuo buvo, niekas 
klausimo nekėlė. Ir be V. Alanto tai žinojo 
60 pasirašiusiųjų: “niekur ir niekada netrūks- 
ta diletantų, bet normaliose sąlygose jie nesu- 
daro problemos“. Nebuvo pas mus anksčiau 
šio klausimo, nes, nežiūrint tomdykų ar labu- 
žėlių buvimo, grafomaniniai veikalai nebuvo 
premijuojami (jury komisijai vadovaujant pa- 
čiam rašytojų draugijos pirmininkui). Bet ir 
tada rūpintasi neleisti sąmyšiui plėstis. Pra- 
pliupus Rūtelionienės, Gilbonio ir brolių Tom- 
dykų gamybai, “Literatūros Naujienos“ (1934. 
nr. 4) reagavo kietu straipsniu, įvardintu “Li- 
teratūros žudikai". Niekas tada nešoko kaltin- 
ti “arogancija ir panieka kitaip manančiam 
bei kitaip veikiančiam" (B. Markaitis, S.J., 
Laiškai Lietuviams, 1958 nr. 9). Tomdykai, la- 
bužėliai, rūtelionienės tada nebuvo laikomi tik 
skirtingos krypties rašytojais: jie apskritai 
nebuvo laikomi rašytojais. Dabar gi viešoji o- 
pinija pasirodė iš tiesų jau tiek dezorientuo- 
ta, kad lygiomis jai eina ir autentiški kūrėjai 
ir neabejotini impotentai. Tai, va, šis viso vie- 
nan katilan maišymas ir buvo pagrindas 60- 
čiai pakelti balsą prieš tolesnę dezorientaciją. 
Kilusi reakcija paliudijo, kad nebebuvo ko il- 
giau belaukti. 


Beveik choru visi “diletanto" gynėjai įti- 
kinėjo, kad kūrėjai išsivystą iš diletantų. Ši 
"mėgėjo" metamorfozės į kūrėją teorija man 
neatrodo solidi. Ten, kur klausimas eina apie 
intelektualinį pasirengimą, galima sutikti, kad 

per studijas specialistu išaugama iš “diletan- 
to". Tik šiuo atveju faktiškai ir nėra reikalo 
bestudijuojantį žmogų vadinti diletantu, nes, 
kol jis nepasiruošęs, tol jis ir neina viešumon 
reikštis. Tačiau visiškai klaidinga tikėti, kad 
kūrėjui reikia pereiti per “mėgėjo" stadiją. Ži- 
noma, reikia darbo talentui išplėtoti. Bet ir 
tol, kol jis nėra savo talento pakankamai iš- 
plėtojęs, negalima pajėgų žmogų vadinti nei 
impotentu, nei diletantu. Svarbiausia: jei kas 
stokos talento, jo sau neįdiegs jokiu darbu, te- 
gu ir pačiu atkakliausiu. Nei uoliausios studi- 
jos, nei geriausia mokykla negali talento su- 
teikti, kam prigimtis jo nesuteikė. Ne diplo- 
mas liudija kūrybinį pajėgumą. Teisingai dau- 
gelis nurodinėjo, kiek daug kūrėjų nebuvo dak- 
taruoti ir diplomuoti. Bet buvo nesusipratimas 
tai laikyti argumentu prieš 60-ties pareiškimą, 
nes šis pastarasis niekur neteigė, kad kūrėju 
reikštis reikia daktaro laipsnio ar bent diplo- 
mo. Priešingai, kaip pastebėjo vienas iš pasi- 
rašiusiųjų, A. Rūkas, klausimas buvo skirti di- 
plomuotus amatininkus nuo nediplomuotų kū- 
rėjų. Kas nepajėgus, tas ir mokykloj gali iš- 
mokti tik amato, o ne kūrėju išaugti. Kai pra- 
eity karalių ir didikų dvarai buvo rinka poe- 
zijai, nemaža užsiiminėjo ir eilių amatu, rimuo- 
dami panegirikas. Šiandien grafomanija nebėra 
amatas, o tik mėgėjinis užsiėmimas. Bet por- 
tretams ir peizažams rinka tebėra, nors foto- 
grafija ir išaugo konkurentu. Nieko čia bai- 
saus: duoną pelnyti nėra gėdos jokiu darbu. 
Bet jau kitas klausimas, kai verslinėj reklamoj 
amatiniai gaminiai keliami kūrybiniais laimėji- 
mais, kai viešai giriamasi komplimentais šeimi- 
ninkių laikrašty kaip “ pasauliniu" pripažinimu; 
kai profesinės sąjungos imamos traktuoti kū- 
rėjų sambūriais ir kai biografijose tokių sąjun- 
gų narystė žymima lyg koks oficialus liudiji- 
mas esant kūrėju. Toks amato pakėlimas į kū- 
rybą ir amatininkų lygiomis ėmimas su kūrė- 
jais nėra galimas toleruoti, visvien, ar jis vyks- 
ta iš paprastos neišmonės ar iš sąmoningo suk- 
tumo. Abiem atvejais pagrindinė atsakomybė 
tenka spaudai, nes ji vykdo šį “viso vienan ka- 
tilan maišymą". Viešai vyksta šis maišymas, 
todėl ir 60 pasirašiusiųjų turėjo teisės taip pat 
viešai prieš jį pasisakyti. 

Daugeliu atvejų jeremiados apie lietuviš- 
kosios kultūrinės veiklos paneigimą 60-ties pa- 
reiškime tebuvo vaidyba sukelti triukšmui dėl 
to, kas nebuvo pulta, ir tuo būdu nukreipti dė- 
mesiį nuo sau nemalonių dalykų. Bet tikiu, kad 
J. Kreivėnas nuoširdžiai prašė pasirašiusiųjų: 
"fronte iš pozicijų nevarinėkite žmonių, nes per 
siauri kadrai“ (“Draugas"“, 1958.VI.21). Žino- 
ma, kad daugiau darbo mūsų laukia, negu tu- 


rime darbininkų. Tiek visuomeninėj, tiek kultū- 
rinėj veikloj yra pakankamai uždavinių visiems 
ir visų pajėgoms. 60-ties pareiškimas nesiėmė 
nieko iš lietuviškojo baro varyti. Jis tik pri- 
minė: “nėra patriotinės pareigos imtis kūrybi- 
nių uždavinių, kuriems neturima jėgų. Yra pa- 
kankamai būdų atlikti savo patriotines parei- 
gas, nesiimant žeminti mūsų meno lygio“. Vi- 
siems yra darbo, tik bet kurį darbą reikia tin- 
kamai atlikti. Tačiau bet kurį darbą galima 
tik tada tinkamai atlikti, kai nepervertinama 
savo jėgų. Geros valios ar nuoširdaus patrio- 
tizmo nepakanka. Netinkamai atliktas darbas 
virsta reikalui kenkimu ir tuo atveju, kai žmo- 
gus yra sąžiningai stengęsis “krutėti". Sakysi- 
me, iš patriotinės pareigos, o ne iš ambicijos 
pasiimama vadovauti naujai kuriamai instituci- 
jai, bet nepajėgiama uždavinio atlikti, ir visa 
patriotinė auka lieka tik pakenkusi reikalui, 
nes bergždžiai užtęsusi negrąžinamą laiką. To- 
dėl vis dėlto reikia žiūrėti savo pajėgų ir “ne- 
šokti augščiau bambos“ net iš tokio kilnaus 
jausmo, kaip patriotizmas. Galima savo patrio- 
tizmą įkūnyti ir pasirinkus uždavinius pagal 
savo pajėgas. Tas pats žmogus, kuris pirminin- 


kaudamas morališkai sužlugdo garbingą orga- 
nizaciją, gali būti buvęs neblogas jos reikalų 
vedėjas taktiško ir išmanančio pirmininko prie- 
žiūroj. Tas pats žmogus, kuris yra geras repor- 
teris, pasidaro kenksmingu atsisėdęs į redakto- 
riaus kėdę, reikalaujančią daugiau išmanymo 
ir nusimanymo. Tas pats, kuris save pajuokai 
išstato grafomaniniais bandymais, galėtų pozi- 
tyviai pasireikšti paprastu laikraštiniu darbu, 
pvz. pedagoginiais straipsniais. Tas pats, kuris 
pajėgia sėkmingai chorui vadovauti, be reika- 
lo įsigeidžia ir simfoniniam orkestrui diriguoti, 
nes, kaip visais panašiais atvejais, vietoj gar- 
bės susilaukiama tik gėdos, ir ne tik sau, bet 
ir visiems, pačiai tautai. 

Palieku nuošaliai “Naujienų" redaktorių. Savo po- 
žiūriu jis teisingai nurodė, kad Amerikos lietuvių spau- 
da padarė pažangos per 50 metų. Bet jis nesuvokė, kad 
60-ties kreipimasis kultūrinio lygio klausimą kėlė anks- 
tesn'ais normaliais matais, o matuodamas tuo, kokia 
Amerikos lietuvių spauda buvo prieš 50 metų. Įsivaizduo- 
jame ją iš dar užsilaikiusių atstovų". 


(bus daugiau) 

VILNIAUS MIESTIEčIŲ SAVIVALDOS ORGANIZACIJA 


IR MIESTO VIDAUS SANTYKIAI 


(Iš studijos rankraštyje “Senasis Vilnius“) 


A-SŠA-BO0KT2 


Kaip visų magdeburginių miestų, taip ir 
Vilniaus miestiečių bendruomenės bei magis- 
trato priešaky buvo vaitas. Tai augščiausias 
miestiečių savivaldos pareigūnas, miesto repre- 
zentantas bei miestiečių augščiausiojo teismo 
pirmininkas. Magdeburginiame mieste vaitas bu- 
vo maždaug tai, kas pavietuose buvo seniūnas. 
Tai suvereno, didžiojo kunigaikščio (privačių 
asmenų  magdeburginiuose miestuose savinin- 
ko) atstovas. Priešingai visiems kitiems miesto 
pareigūnams, jis ne renkamas, bet skiriamas. 
Ta aplinkybė leido vaitui būti visiškai nepri- 
klausomam nuo magistrato bei miestiečių bend- 
ruomens. Neretai Vilniaus vaitu būdavo pa- 
skiriamas ne vilnietis, net pašalinis asmuo, kar- 
tais net ne miestietis, bet bajoras. Skiriamas 
jis paprastai būdavo iki gyvos galvos, tačiau 
kartais iki mirties tame poste neišbūdavo, at- 
sistatydindavo. Yra žinoma, kad didysis kuni- 
gaikštis grasino vaitams atimsiąs urėdą, tačiau, 
kad tai būtų buvę įvykdyta, tokio atsitikimo 
nėra žinoma. Kai kurie miestai vaitystes iš val- 
dovo išpirkdavo ir vaitus toliau patys rinkdavo 
iš savo tarpo. Betgi Vilniaus miestiečiai savo 
vaito parinkimui ilgai neturėjo jokos įtakos. 
Tik 1610 m. Vilnius gavo privilegiją, kad mi- 
rus vaitui Chaleckiui, dėl kurio, kaip bajoro, 
buvo buvę daug nesusipratimų, naujas visada 
bus skiriamas iš 4 magistrato parinktųjų kandi- 
datų, magistrato narių. Po to Vilnius dėjo di- 
delių pastangų, kad šitos jo teisės parinkti kan- 
didatus nebūtų atšauktos. Jam tai pasisekė. Kad 
bajorai nebūtų skiriami vaitais, jam pasisekė 
išgauti net kelias specialias seimų konstituci- 
jas. Tuo būdu tokia tvarka išliko iki pat 
XVIII a. pabaigos. 


Vaitas, kaip minėta, yra miesto oficialus 
reprezentanias, valdovo atstovas ir miesto augš- 
čiausio teismo pirmininkas. Vadinamąjį vaito 
teismą sudarė jis pats kaip pirmininkas ir ke- 
li (Vilniuje du) teisėjai — posėdininkai. Ma- 
žesnes bylas, kuriose ginčo objektas neprašoka 
10 kapų skatikų, vaitas sprendė vienas, be po- 
sėdininkų, vadinamajame namų teisme. Jis pats 

pagal privilegijas galėjo būti teisiamas tik pa- 
ties valdovo. 

Literatūroje yra pareikšta nuomonė, kad 
Vilnius pirmaisiais savo magdeburginio gyveni- 
mo dešimtmečiais vaito neturėjęs, kad miestas 
Jogailos privilegija buvęs paliktas pilies seniū- 
no valdžioje. Šitai nuomonei susidaryti davė 
pagrindo 1387 m. Jogailos privilegija, kalban- 
ti apie magdeburginių įstatymų suteikimą ir 
miestiečių pilies sargybos prievolės atšaukimą. 
Mat, ten tarp kitko yra sakoma, kad miestas 
turįs likti seniūno valdžioje. Tačiau kalbamasis 
dokumentas toli gražu nėra magdeburginė pri- 
vilegija, be to, kalbamųjų jos žodžių ryšys su 
kontekstu nėra aiškus, o svarbiausia vaito bu- 
vimą Vilniuje prieš 1432 m. Zigmanto I pri- 
vilegiją, kurioje jis pirmą kartą įsakmiai pami- 
nimas, mums įrodo vaito paminėjimai anksty- 
vesniuose Vytauto laikų dokumentuose (pirmą 
kartą 1414 m.). Taigi prileisti, kad vaito insti- 
tucija Vilniaus magdeburgijoje bus atsiradusi 
tik 1432 m., nėra jokio pagrindo. 

Kiekviename magdeburginiame mieste vai- 
tas yra neatskiriamas elementas. Be abejo, nuo 
pat pradžių jis turėjo būti ir Vilniuje. Jei spe- 
cialios magdeburginės privilegijos Jogaila Vil- 
niui ir nebūtų davęs, tai žinomojo jo 1387 m. 
akto žodžiai, kad miestas turi likti seniūno val- 
džioje, dar neįrodo, kad vaito nebūtų buvę. Juk 
ir vėliau miestai tam tikrais atžvilgiais priklau- 
sė vaivadoms arba seniūnams, tačiau tai ne- 
kliudė vaitams eiti savo funkcijas. 


Vaitas mieste buvo pirmasis pareigūnas, 
tačiau didžiausios reikšmės turėjo ne jis su sa- 
vo teismo posėdininkais, bet miesto taryba. Tai 
neribotos kompetencijos miestiečių savivaldos 
organas. Ji leido paaiškinančius bei papildinan- 
čius Magdeburgo teisę "statutus" ir miestiečių 
gyvenimą tvarkančius nutarimus — potvarkius, 
jai priklausė visa eilė teisminių bylų, adminis- 
tracija, policija, miesto finansai, miestiečų pre- 
kybinių bei ūkinių sąlygų tvarkymas ir t.t. 

Legislatyvinės tarybos funkcijos 
plačios. Jos ribojosi protarpiais 


nebuvo 
pasikartojan- 


čiais naujais "statutais", vad. “vilkierais", (vok. 
Willkuer), kurie papildydavo bei paaiškindavo 
magdeburginius įstatymus, tvarkydavo atskirų 
magistrato organų funkcijonavimą, jų santykia- 
vimą su miestiečių bendruomenės - nariais, jų 
pajamas ir pan. 

Greta minėtų dviejų vaito teismų mieste 
veikė dar tarybos teismas. Jam pirmiausia pri- 
klausė visos profesinių bendruomenių (cechų) 
bylos, spręstos cechų vyresniųjų, apeliacine tvar- 
ka, o svarbesniaisiais atvejais ir kaip pirmajai 
instancijai. Toliau tarybos teismui priklausė vi- 
sos bylos, susijusios su jos policinėmis funkci- 
jomis bei su socialine veikla — našlių ir naš- 
laičių globa, elgetomis bei prieglaudomis. Jai, 
žinoma, priklausė ir bylos, susijusios su įvai- 
riais ekscesais ar gatvių triukšmais. Vaito ir 
tarybos teismai buvo visiškai atskiri, tačiau 
ypatingais atvejais atsiklausdavo vienas kito 
nuomonės. 3 

Tarybos teisme, be tiesioginių jo narių - 
burmistrų ir teisėjų, buvo dar visa eilė žemes- 
nių pareigūnų, tvarkančių techniškus reikalus. 
Iš jų minėtini raštininkai, vedę kanceliariją, 
prokuratoriai, ėję šalių gynėjų funkcijas, pa- 
vaiskiai, atitikę pavietų vaznius — tekūnus, 
(mutatis mutandis — teismo anstoliai), prisie- 
kusieji tarnai, kurie vykdė areštus ir bylos me- 
tu saugojo nusikaltėlius posėdžių salėje, skutė- 
jas, buvęs ekspertu bylose dėl sužeidimų, šau- 
kūnas, viešai miesto aikštėje skelbęs sprendi- 
mus ir kvietęs kaltinamuosius atvykti į rotušę, 
ties bei fizines bausmes pagal teismo sprendi- 
mus. 

Dėl administracinių tarybos funkcijų ten- 
ka pasakyti, kad šiuo atžvilgiu mieste jai vis- 
kas priklausė. Ji rūpinosi ir miesto saugumu 
nuo priešų (miesto fortifikacijomis, ginklų bei 
municijos atsargomis, miestiečių kariniu apmo- 
kymu), ir prekybinėmis patalpomis (krautuvė- 
mis, rinka), tiltais, gatvių grindiniu, vanden- 
tiekiu, priešgaisrine apsauga, o taip pat žiūrė- 
jo tvarkos, ramybės ir saugumo mieste. Tary- 
ba, be to, reguliavo miesto amatininkų bei 
pirklių verslus, kontroliavo bei tvarkė tiek ce- 
chų, tiek pirklių bendruomenės veikimą, spren- 
dė jų tarpe kylančius konfliktus, tvirtino są- 
matas, tvirtino kasmet renkamą cechų vadovy- 
bę, o į pirklių bendruomenės posėdžius siųs- 
davo po du savo atstovus. 

Tarybą sudarė 12 burmistrų ir 24 tarėjai. 
Iš jų betgi nuolat funkcijonavo tik 2 burmis- 
trai ir 4 tarėjai, kurie keisdavosi kasmet, o ki- 
ti dalyvaudavo tik tarybos plenumo posėdžiuo- 
se. Veikiantiesiems burmistrams ir tarėjams 
buvo priskirti 4 raštininkai. Be to, jų dispo- 


zicijoje buvo 11, vėliau 6 "prisiekusieji tarnai“, 
dėl uniformos spalvos vad. žaliaisiais, kurių pa- 
grindinė pareiga buvo įvairiausių mokesčių iš- 
rinkimas. Be to, dar buvo trimitininkas, vie- 
šai skelbęs tarybos nutarimus, ir miesto sargai, 
kurių XVI a. pradžioje buvo 24, o XVII a. 
viduryje buvus 12, ir vienas dešimtininkas. Ne- 
ramiais laikais šitiems sargams pagalbon bū- 
davo pakviečiami miestiečiai, o epidemijų me- 
tu ištuštėjusiame mieste būdavo suorganizuo- 
jamos specialios sargybinės grupės, turėjusios 
apsaugoti miestą ir jame paliktą pasitraukusių- 
jų turtą. 


Kada Vilniuje miesto taryba atsirado ir 
kokios sudėties buvo iš pradžių, mes tiksliai 
nežinome. Yra nuomonių, kad iš pradžių jos 
nebuvę, kad ji atsiradusi tik XV a. viduryje 
ar net gale. Tačiau tai yra tik neapdairus spė- 
jimas. Jei, kaip matėme, sakoma, kad iš pradžių 
nebuvo nei vaito nei tarybos, tai kokią gi mag- 
deburginę savivaldą galima be jų įsivaizduoti? 
Jei mums nėra likę šaltinių, kuriuose taryba ar- 
ba jos nariai įsakmiai būtų minimi, tai iš to 
dar neseka, kad jos iš viso nebūtų buvę. Ko- 
kia ji buvo bei kokios sudėties, mes iš tikrų- 
jų nežinome, tačiau jos negalėjo nebūti. Tary- 
ba ir vaitas yra neatskiriamos miestų magde- 
burginės santvarkos dalys, tad ir Vilniuje tos 
dvi institucijos turėjo atsirasti kartu su mag- 
deburginės santvarkos įvedimu. Vaito funkcijas 
dar galėjo eiti kuris nors didžiojo kunigaikš- 
čio pilies pareigūnas, bet tarybos niekas pakeis- 
ti negalėjo. 

Į tarybą, kuri buvo papildoma kooptaci- 
cijos keliu, paprastai patekdavo turtingesnieji 
miestiečiai, daugiausia pirkliai, dažnai giminės, 
kelių ar keliolikos šeimų nariai, miesto patri- 
cijai. Ir kai 1568 m. Zigmantas Augustas ma- 
gistrato narius paskelbė bajorais, jis tuo pačiu 
nobilitavo turtingąsias miestiečių šeimas. Pa- 


gal tą privilegiją visi magistrato nariai — vai- 
tai, burmistrai, tarėjai, posėdininkai ir rašti- 
ninkai — gavo bajoriškas teises, lygias su vi- 


sų didžiosios Lietuvos kunigaikštijos bajorų 
teisėmis. Tokias pačias teises gausią ir jų pa- 
likuonys, jei jie nesiversią nevertais verslais, 
bet būsią kariai arba mokslo žmonės. Jie ga- 
lėsią naudotis ir herbais, jei kuri nors šeima 
juos adoptuosianti, galėsią gauti visas dvasines 
ir pasaulines dignitorijas, o taip pat galėsią bū- 
ti pilnateisiais žemių savininkais. Tiesa, šita 
privilegija gyvenimiškos reikšmės, berods, ne- 
turėjo, nes bajorai šitokių naujų bajorų į savo 
tarpą nepriėmė, žiūrėjo į juos su panieka, tad 
įsilieti į bajorišką visuomenę miesto patrici- 
jams nebuvo lengva, ir daugumas jų senoviš- 
kai liko miestiečiais. Vis dėlto ši privilegija ro- 

do miesto patricijato pretenzijas išsiskirti iš vi- 
sos mestiečių masės. Be abejo, šitos pretenzi- 
jos ne tik dabar teatsirado, o tai negalėjo ne- 
iššaukti vargingesniųjų miestiečių sluogsnių ne- 
pasitenkinimo bei antagonizmo, kuris, XVI amž. 
primajam ketvirčiui baigiantis, buvo privedęs 
net prie atviro konflikto. 


Magistrato ir plačiųjų masių konflikto 
smulkmenų mes nežinome, tačiau žinome, kad 
1524 m. miestiečių skundas pasiekė net patį 
valdovą Zigmantą II ir kad magistratas buvo 
kaltinamas apsileidimu ir, kaip rodo Zigmanto 
II aktas, maištaują miestiečiai, taip sakant, sa- 
vavališkai buvo išrinkę kažkokių savo atstovų 
magistrato veikimui kontroliuoti ir kad Zig- 
mantas II juos buvo net patvirtinęs. 

Didysis kunigaikštis perspėjo magistratą 
su “liaudimi" gyventi taikoje ir kartu sumi- 
nėjo, matyti, skunde nurodytus magistrato ap- 
sileidimus: 

1) kad neišperkąs iš vaivados kai kurių 
privilegijų; 

2) kad miesto neparuošęs gaisro atvejui. 
Miestas neturįs odinių kibirų, kirvių, kablių ir 
kt. O už tai, kad trukdąs miestiečiams skųstis, 
Zigmantas II pagrąsino 100 kapų skatikų bau- 
da. 


Be abejo, tai buvo magistrato pralaimėji- 
mas. Tačiau neilgam. 


1526 m. magistratas atsigriebė, jam pasi- 
sekė valdovą patraukti savo pusėn. Anoji pri- 
vilegija buvo atšaukta. Magistratas, esą, pareiš- 
kiąs, kad jis naujųjų liaudies pateiktų nuo- 
statų niekad nesilaikęs, o visada elgęsis pagal 
privilegijas ir papročius. Naujieji pareigūnai 
buvo panaikinti, o palikti galioje visi senieji 
magdeburginės santvarkos dėsniai bei senieji 
organai. Zigmantas II sakosi buvęs davęs pri- 
vilegijų, pakeičiančių magdeburgines teises, ta- 
čiau apsigalvojęs matąs, kad senosios privilegi- 
jos buvusios geros, kad miestas jomis naudo- 
damasis kilęs, augęs ir klestėjęs, tad vėl grąži- 
nąs senąją padėtį, magistratą paliekąs veikti 
pagal senuosius papročius ir senąsias privilegi 
jas. 


Tačiau tai nebuvo galutinis magistrato pz- 
tricijų laimėjimas. Kova tęsėsi toliau. Vėl daug 
kartų tai viena, tai kita pusė kreipėsi į valdo- 
vą, kuris pagaliau ginčijamiesiems klausimamas 
išaiškinti paskyrė specialią komisiją, sudarytą 
iš abiejų pusių pasiūlytų kandidatų, kurios iš- 
spręstieji ginčijami klausimai buvo patvirtinti 
specialia 1536 m. privilegija, kartu paties val- 
dovo autoritetu sutvarkiusia ir tuos klausimus, 
dėl kurių komisija negalėjo susitarti. 

Šioje savotiškų priežasčių iššauktoje privi- 
legijoje randame aptartus pagrindinius Vil- 
niaus miesto savivaldybinės organizacijos bruo- 
žus, kurie jau nekeisti išliko iki magdeburgi- 
nių teisių atšaukimo rusų laikais. Dėl to bus 
pravartu su šios privilegijos turiniu susipažin- 
ti kiek smulkiau. 


Privilegija pradedama sutaikinimo formu- 
le, pageidavimu, kad visi senieji ginčai ir bet 
kokie vienos ar kitos pusės pareiškimai būtų 
pamiršti. Jie niekam negalį kenkti, ir toliau vi- 
si turį taikoje gyventi. Toliau sakoma, kad 
miesto taryboje, kaip anksčiau kad buvę, tu- 
rį būti 24 tarėjai ir 12 burmistrų. Pusė jų tu- 
rį būti katalikai, o kita pusė rytų bažnyčios 
tikintieji, nes magdeburginės teisės, esą, abe- 
jiems suteiktos. Kasmet turį funkcijonuoti 4 ta- 
rėjai ir 2 burmistrai. Savo pareigų metais jie 
turį gauti algą — burmistrai po 2, o tarėjai 
po 10 kapų skatikų. Piniginiams miesto reika- 
lams tvarkyti turį būti 4 administratoriai. Iš 
jų 2 turį būti tarybos renkami iš savo tarpo, o 
2 taip pat tarybos paskiriami iš 10 miestiečių 
bendruomenės išrinktų kandidatų. Kasmet jie 
turį duoti savo veiklos apyskaitą, kurios turį 
išklausyti bent 2 paskirti tarėjai. Jei norį, ga- 
lį dalyvauti ir visi kiti tarybos nariai. Be to, 
apyskaitos išklausyti iš kiekvieno cecho taryba 
turi parinkti po vieną meisterį ir 6 tikrinto- 
jus iš 18. kandidatų, išrinktų pirklių bendruo- 
menės. Šitie cechų ir pirklių atstovai turį pri- 
siekti, kad niekam neišduos iš apyskaitos pa- 
tirtų miesto paslapčių bei žinių apie jo turtus. 
Miesto iždas turįs būti saugomas rotušėje, o ten 
sukrautas parakas ir kiti daiktai turį būti iš- 
gabenti. Iždas ir privilegijos turį būti saugomos 
po 4 raktais, kurių po 2 turį būti pas kiekvie- 
ną tais metais pareigas einantį burmistrą. Iž- 
do sumos turį būti surašytos į specialias kny- 
gas ir gali būti naudojamos tik viešiems reika- 
lams ir su visų žinia. Taryba su burmistrais 
turį posėdžiauti vienoje salėje, o vaitas su po- 
sėdininkais kitoje, kad negalėtų vieni antriems 
daryti įtakos. Kad taryba negalėtų sutrukdyti 
sprendimų vykdymo, -posėdininkai turį turėti 
savo atskirą antspaudą. Nuo nuosavų paveldimų 
krautuvių miestiečiai neturį mokėti jokio mokes- 
čio. Jie turį mokėti tik namo mokestį ir nuo 
priekrautuvio, jei toks yra. Jei kas priekrautu- 
vį kitam išnuomojąs, tai nuomininkas turįs mo- 
kėti po 15 skatikų per metus. Cechams leidžia- 
ma pasistatyti savus nuosavus namus, o mies- 
tui valgyklą ir jau laikomai alinei patalpas. 

Tiek buvo išspręsta minėtosios komisijos, o. 
Zigmantas II tai patvirtino. Toliau seka eilė 
klausimų, paties valdovo autoritetu sutvarky- 


tų. 


Čia nustatoma, kad kiekvienais metais ce- 
chų vyresnieji turį prisiekti naujai funkcijas 
pradedantiems burmistrams, burmistrai ir finan- 
siniai administratoriai turį būti teisiami, jei 
dėl jų apsileidimo miestui susidarytų nuosto- 
lių; burmistrais, tarėjais ir posėdininkais atei- 
tyje neturį būti artimi giminės — tėvai su sū- 
numis ir broliai. Tokie artimi giminaičiai bet- 
gi galį būti vienas taryboje, o antras posėdinin- 
kų tarpe. Be to, burmistrais turį būti renka- 
mi pagal vertumą, bet ne pagal užimamąją vie- 
tą arba eilę. Toliau, aptarus eilę ūkinių mies- 
to reikalų, sakoma, kad tarybos posėdžiai turį 
vykti kas ketvirtadienį ir kad neatvykusieji na- 
riai turį mokėti baudą. Miesto siųsti pas val- 
dovą delegatai negalį rūpintis savo asmeniškais 
reikalais tol, kol nebaigia savo misijos, nėra 
atleisti ir gyvena miesto sąskaita. Toliau seka 
vėl visa eilė ūkinių bei teisminių reikalų. Be 
to, nustatoma, kad miestiečiai negalį būti ka- 
linami su kriminaliniais nusikaltėliais, kad kas 
nors į miestiečių teisę, kaip ir seniau, galįs bū- 
ti priimamas tik kam nors laidavus, o kas pa- 
norės iš miestiečių teisės išeiti, turįs savo tur- 
tą perleisti tik miestiečiams, kad mieste na- 
mai turį būti statomi vienoje linijoje palei gat- 
vę — “pagal virvę“, nors įvairiai sustatyti se- 
nieji galį likti; kad visi turtiniai aktai turį 
būti sudaromi tik magistrate, o visi kiti netu- 
rį jokios galios; pagaliau dar nustatoma, kad 
taryba be bendruomenės žinios negalinti uždė- 
ti jokių naujų mokesčių, juridinės galios turin- 
čių nutarimų skelbti ir t.t. 


Šitos privilegijos aptarta magistrato orga- 
nizacija, kaip sakyta, iš pagrindų jau niekad 
nebuvo pakeista ir išliko tol, kol veikė magde- 
burginės teisės. 

Be magistrato organizacijos ir miestiečių 
savitarpio ginčus tvarkančių nuostatų, šioje pri- 
vilegijoje dar matome ir kitokių ano meto 
Vilniaus miesto bei magistrato rūpesčių atgar- 
sių. Taip minėtieji nuostatai apie sąlygas mies- 
tiečių perėjimo iš magistrato į kitų bendruo- 
menių jurisdikcijas, o taip pat nuostatas apie 
turtinių pasikeitimų privalomus įrašus į magis- 
trato knygas, yra atgarsiai magistrato kovos su 
miestiečių turto perėjimu į bajorų rankas. 

Kova su miestiečių turto, ypač namų per- 
ėjimu i bajorų rankas, buvo prasidėjusi jau Ka- 
zimiero ir Aleksandro laikais. Tai buvo iš tik- 
rųjų opus klausimas. Vilniuje, kaip sostinėje, 
bajorai ir didžiūnai natūraliai stengėsi įsigyti 
turto bei namų, o jų įsigiję nė negalvojo mo- 
kėti bet kokių mokesčių magistratui. Tuo 
tarpu magistratui tai buvo grynas nuostolis, ir 
suprantama, kad jis su tuo reiškiniu stengėsi 
kovoti. Priversti bajorus mokėti miestietiškus 


Bažnyčia Rūdininkų gatvėje Vilniuje 


mokesčius buvo nelengva. Dėl to tai magistra- 
tas iš pradžių bandė kovoti su bajorijos verži- 
musi į miestą. Jau iš Aleksandro 1492 m. bu- 
vo išgauta privilegija, įsakanti miestiečiams be 
valdovo leidimo neparduoti namų bajorams, 
grasinant 20 rublių (2000 skatikų) bauda par- 
davėjams ir pirkėjams. 

Tačiau suprantama, kad tai buvo negyve- 
nimiškas draudimas, ir natūralaus proceso jis 
negalėjo sulaikyti. Pirkimo pardavimo aktų ir 
toliau būdavo sudaroma nemažai, dažnai slap- 


„tai, magistratui apie tai nieko nežinant. Be to, 


nemažai namų pereidavo iš miestiečių į bajo- 
rų rankas per vedybas, miestietėms ištekant už 
bajorų.  Didžiūnai nesunkiai galėdavo gauti 

valdovo leidimą vieną ar kitą namą pirkti. Tuo 
būdu miestiečių namų dalis vistiek perėjo ba- 
jorams. Tada magistratas pradėjo rūpintis, kad 
nežūtų jo pajamos — mokesčiai iš tų namų. 

1536 m. minėtos privilegijos nuostatas dėl 
turtinių pasikeitimų priverstinės registracijos 
magistrato knygose, be abejo, yra vaisius ma- 
gistrato pastangų suvaržyti bajorų įsikūrimą 
mieste, o 1539 m. Zigmantas II paskelbė įsa- 
kymą visiems, kas Vilniaus mieste turįs mies- 
tietiškų namų, mokėti lygius mokesčius bei pri- 
siimti kitas lygias naštas, nors tokie namų sa- 
vininkai ir nebūtų miestiečiai, asmeniškai ne- 
priklausytų magistrato jurisdikcijai. Kartu ;|- 
sakmiai pabrėžiama, kad tokių namų bei skly- 
pų savininkai būtinai išmūrytų per savo skly- 
pus miesto sutvirtinimų sieną, jei ji tėn numa- 
tyta. 


Kitame tų pačių 1539 m. akte, kartodamas 
įsakymą dėl visiems nekilnojamo turto savinin- 
kams privalomų vienodų mokesčių bei kitokių 
naštų, Zigmantas II skelbia, kad miestiečiai, ku- 
rie turi dvarų krašte, negalį veržtis iš magis- 
trato jurisdikcijos, nebent jis pats ką atleistų. 
Už tai grasinama miestietiškųjų teisių atėmi- 
mu ir namų bei folvarkų konfiskavimu. Visi, 
kas mieste gyveną ir turį savų namų, turį 
priklausyti magistratui. Taip pat ir pilyje dirbą 
amatininkai, nebent jie neturėtų turto ir gau- 
tų pastovią algą. Tą patį 1552 pakartojo Zig- 
mantas Augustas. 


Vadinasi, magistratas gynė savo teises tvar- 
kyti visą miesto gyvenimą ir sulaukė paramos 
iš valdovų. Vėlesniais, bajorijos viešpatavimo 
laikais, jam jau prasčiau sekėsi. Bajorija pasi- 
darė nebesuvaldoma, nes pati viską sprendė. 
Tačiau tenka dar pabrėžti, kad ir kalbamai- 
siais laikais magistratas vis dėlto nebuvo pil- 
nas viso miesto šeimininkas, nes ne visas mies- 
tas priklausė magistrato jurisdikcijai ir ne vi- 
si miestiečiai naudojosi magdeburginėmis teisė- 
mis. Mūsų laikais tai būtų sunkiai supranta- 
mas viduramžinių visuomeninių santykių pa- 
gimdytas reiškinys, išlikęs gana ilgai. Kaip 
valstybėje buvo eilė visuomeninių korporacijų, 
gyvenančių pagal savas teises, taip ir mieste 
buvo eilė miestietiškų bendruomenių, gyvenu- 
sių panašioje santvarkoje, bet šalia magistra- 
tinės bendruomenės. 


Iš tokių magistratui nepriklausomų juris- 
dikcijų pirmiausia yra minėtinos vyskupo ir 
pilies jurisdikcijos. Jų atsiradimas lengvai su- 

prantamas. Dar prieš Magdeburgo teisių suteiki- 
mą Jogaila įkūrė Vilniaus vyskupiją ir vysku- 
pui bei kapitulai dovanojo ne tik dvarų kraš- 
te, bet ir namų bei sklypų pačiame Vilniuje 
ir jo priemiesčiuose. Dvasininkai anais laikais 
sudarė atskirą visuomeninę klasę, turinčią sa- 
vas privilegijas, gyvenančią pagal savą teisę. 
Suprantama, kad šita atskira klasė, atskiras 
luomas, o taip pat jo valdiniai ir turtai nega- 
lėjo patekti magistrato valdžion bei jurisdikci- 
jon. Tuo būdu visi miesto gyventojai, kurie 
vyskupo ir kapitulos sklypuose turėjo pasista- 
te namus, arba, būdami su jais surišti verslu, 
gyveno jų namuose, priklausė vad. vyskupinei 
jurisdikcijai. 

Be abejo, vyskupo bei kapitulos namai 
bei sklypai koncentravosi katedros apylinkėje. 
Jau 1387 m. Jogaila dovanojo katedrai vieną 
didelį ir 4 mažus namus pilies rajone, o be to, 
keletą sklypų ir daržų palei pilį. Laikui bė- 
gant, vyskupo ir kapitulos sklypai didėjo, tad 
ir jurisdikcijos sienos plėtėsi. Plėtėsi beveik pa- 
stoviai. Parduodama buvo retai, o perkama ir 
testamentiniais užrašais gaunama nuolat. Su- 
prantama, kad vyskupo ir kapitulos sklypai bei 
namai nesudarė vieno uždaro kvartalo, bet bu- 
vo išmėtyti po visą miestą. Vis dėlto jie suda- 
rė vieną jurisdikcinį vienetą. Jų administravi- 
mas buvo padalintas net į kelias mažesnes ju- 
risdikcijas — atskirus miesto rajonėlius. Jų bu- 
vo keturi: 1) Vad. Manvydinė jurisdikcija, ku- 
ri dar dalinosi į Manvydinę apie Skapo gatvę 
ir Manvydinę priepilio jurisdikciją. 2) Altari- 
jos jurisdikcija užupy, už Bernardinų tilto. 3) 
Šereikiškio jurisdikcija — dalis Maironio parko 
(senojo Botanikos sodo) ir sklypai už seno- 
sios Vilnios palei Trijų Kryžių kalną. 4) Zig- 
mantas Augustas, plėsdamas pilies rūmų pasta- 
tus, dalį kapitulos sklypų prie pilies su 23 na- 
mais iškeitė į nemažis plotus Antakalny. Tuo 
būdu ten buvo įkurta vyskupinė Antakalnio ju- 
risdikcija. XVII a. ši jurisdikcija buvo parduo- 
ta Sapiegoms, kurie ten pasistatė rūmus (da- 
bar ligoninė) ir įrengė parką. 


Kaip jau minėta, kapitula ir vyskupas dar 
turėjo daugybę namų bei sklypų, palaidai iš- 
blaškytų mieste, kurie taip pat priklausė vys- 
kupinei jurisdikcijai, iš magistrato valdžios bu- 
vo išskirti. 


(Bus daugiau) 

KOSTO OSTRAUSKO “KANARĖLĖ" 


“Kanarėlė"", 
Leidžia Lie- 
JAV. 84 


Kosto Ostrausko 
3-jų veiksmų drama. 
tuvių Studentų Santara, 


pusl, kaina nepažymėta. 
Recenzentas Coppelius, 1957 m. 
Aidų Nr. 2 rašydamas apie Kosto 


Ostrausko 3 veiksmų dramos “Ka- 
narėlė" premjerą Čikagoje, priminc, 
kad šis pastatymas žiūrovuose ir 
vietinėje spaudoje iššaukė įvairių 
ir gana kontraversiškų atsiliepimų. 


Dabar, Studentų Santaros pastan- 
gomis, šiai dramai pasirodžius at- 
skiru leidiniu, iš pačių pirmųjų 


recenzijų spaudoje atrodo, kad vei- 
kalas bus nemažiau kontraversiškai 
interpretuojamas bei vertinamas. 

Prieš porą dešimtmečių ameri- 
kiečių rašytojas Ernest Hemingway, 
dabar Nobelio premijos laureatas, pa- 
sakė, jog viena iš svarbiausių ge- 
ro meno kūrinio savybių yra ta, 
kad kūrinys yra lyg ledo kalnas, 
kurio tik vienas aštuntadalis tesima- 
to paviršiuje. Sakyčiau, kad tai yra 
pati pirmoji tokio įvairaus “Kanarė- 
lės" supratimo priežastis, antroje ei- 
lėje paminint neįprastą lietuvių li- 
teratūroje siužetą bei veikėjus. 

Dramos turinys visai kuklus, 
nesudėtingas. Veiksmas sukoncent- 
ruotas aplink vieną pagrindinį įvy- 
kį, tiesiog klasiškai, niekur į šalis 
neiškrypsta. Veikėjai — trys griež- 
tai skirtingų charakterių elgetos ir 
juos dažnai aplankanti silpnaprotė 
mergina. Veiksmo vieta — '“vargin- 
gos, baigiančios pūti, į žemę su- 
smegusios pirtelės vidus“. 

Aklasis Juozupas, iš visos elge- 
tų trijulės žmonių labiausiai mė- 
giamas, kai kurių net šventuoju lai- 
komas, vieną vasaros pavakarę pa- 
vagia kanarėlę ir parsineša pirte- 
lėn. Kanarėlė nuo pat vaikystės bu- 
vo Juozupo svajonė, laimės, gėrio ir 
grožio simbolis. 


JUOZUPAS. Atmenu, dar be kel- 
nių dvare bėgiojau.  Pasišaukė 
kartą ponas - geras buvo - nu- 
sivedė mane snargliuotą į palo- 
cius ir sako: “Žiūrėk, vaike.'' Vai, 
tu sviete! Gieda ir baltus grūde- 
lius lyg kruopos lesa. “Tai kana- 
rėlė", sako. “Ar matei kada?" O 
man tik kvapą užėmė... Tyliu kaip 
mietas, ir ašaras ryju... Geltona, 
smulki ir lengva lyg pūkas, o 
giesmė tarytum medus pievų sal- 
di. “Nematei, ką?" sako ponas. 
“Tai ir nematysi daugiau". Ir nu- 
sijuokė". (40) 


Jokūbas, visą laiką Juozupui pa- 
vydėjęs geresnio pasisekimo Žžmonė- 
se, bei jų pagarbos, sugalvoja jam 
atsikeršyti ir iškrėsti pokštą. Juozu- 
pui miegant, jis įkalba apygirtį Ro- 
ką laikinai atiduoti kanarėlę . silp- 
naprotei Aneliukei, o jos vieton įsi- 
leisti narvelin jos sugautą žvirblį. 
Rytojaus rytą, beskubėdama su ka- 


narėle atgal, Aneliukė suklumpa, 
parpuola, ir paukštis iš jos rankų 
išskrenda... 


Tačiau nė Jokūbas neturi laimės 
savo piktu juoku pasidžiaugti; tą 
rytą Juozupas pabunda visai apkur- 
tęs. Kankinamas neramių sapnų, 
per naktį jis yra nusprendęs grą- 
žinti kanarėlę ten, iš kur pač- 
męs. Tik jam niekad nebus lemta 
žinoti, kad kanarėlės vietoje narve- 
lyje jis neša žvirblį. Įvykio paveik- 
tas, net storžievis Jokūbas pasida- 
ro geraširdis ir dosnus, o pajutęs 
savo kaltės nepakeliamą sunkumą, 
jis kniūpsčias krinta į lovą. Rokas, 
iki to laiko bekompromisinis savo- 
sios parapijos patrijotas, pasineša ki- 
ton parapijon, žadėdamas nebesu- 
grįžti. Aneliukė, parymusi prie lan- 
go, pusbalsiu liūdnai ir ilgesingai 
dainuoja: 


KŪRYBOS PASAULY 


Skrenda paukščiai debesėliais... 
Skrenda paukščiai... 
Skrenda... (84) 


Kaip matome, išorinio veiksmo 
“Kanarėlėje" tikrai šykštu, tačiau 
vidinė įtampa, stipriai užsimezgusi 
pirmojo veiksmo pabaigoje, auga vis 
didėjančiu greitumu, kol atomazgo- 
je sprogsta, kiekvieno veikėjo gyve- 
nimą išmušdama iš normalių vė- 
žių. Dėl šių priežasčių, o taipgi 
dėl savo gilaus subtilumo, pastaty- 
mo Čikagoje metu “Kanarėlė" bu- 
vo pavadinta kamerine drama. 

“Kanarėlės" charakteriai įdo- 
mūs, originalūs ir tikri. Su kiekvie- 
nu sakinių Jokūbas atskleidžia da- 
li savo egoizmo, šykštumo, pavydo, 
kerštingumo. Jis kraštutinis materi- 
alistas. Kanarėlės giesmei jo sieloje 
vietos kaip ir nėra. 


JOKŪBAS. Tai kas? Ir višta gie- 
da. (43) 


Rokas jau pirmuose puslapiuose 
paperka skaitytoją savo paprastumu, 
geraširdiškumuų, artimo supratimu 
ir meile. Skaitytojas jam atleidžia 
jo didelį silpnavališkumą, žmonių 
apgaudinėjimą medine koja, tuojau 
suprasdamas, kad ta medinė koja 
yra jo dalis, taip jo įsikalbėta, taip 
įtikėta, kad jis ir tą koją nusič- 
męs šlubuoja. Rokas net supykti rim- 
tai negali. Štai, nors ir pačiu dra- 
matiškiausiu momentu, nervams taip 
įtemptiems esant, kad net geras nu- 


sikeikimas būtų atleistinas, Rokas 
Aneliukei tepasako: 
ROKAS (trypdamas). Kad tave, 
vaikeli, kur devynios... (76) 


Ir tas vienas žodis “vaikeli" apie 
Roką pasako daugiau, negu ištisi dia- 
logai. Tačiau geriausiai jį charakte- 
rizuoja monologas, kuriame jis išpa- 


žįsta lokalinį patriotizmą  savajai 
parapijai. 
ROKAS (numojęs ranka). E, nei 


tu Žinai... Man regis, jeigu staiga 
ateitų kad ir pats klebonas iš ki- 
tos parapijos, tartų “garbė Jėzui 
Kristui" ir sakytų: “Eime, Rokai, 
eime, meldžiamasai, į mano para- 
piją. Pas mus ubagai terbų ne- 
pavelka". Neičiau. Kaip mane gy- 
vą matot, nepakrutėčiau! “Kad 

locka'', tarčiau. “Tebūnie, klebo- 

nėli, kaip Dievas davė. Man ir čia 

gerai: vešli žemė, žmonės dos- 
nūs ir geri... Tik šlovink Vieš- 
patį ir eik laukais". (Juozupui). 

Tai, va, aš ir sakau: tu nesikrimsk, 

Juozupčli. Nieks čia  nepadyvis, 

nieks ir nesibars. (Žiūrėdamas į 

kanarėlę). Juk toks geltonas 

paukštis, šitaip gieda... (38) 

Akląji Juozupa skaitytojui pri- 
statyti autorius sumaniai leidžia R-- 
kui ir Jokūbui. šie jį nupiešia, žiū- 
rėdami iš dviejų skirtingų taškų. 
Dar Juozupui nepasirodžius, skaity- 
tojas jau yra užintriguotas. 

Juozupas — švelnios sielos sva- 
jotojas, jieškotojas, idealistas, dra- 
mos pabaigoje savotiškas revoliucio- 
nierius. 

JUOZUPAS. žinoki, Rokai... ir tu, 

Jokūbai... Težino ir visa parapija: 

kanarėlės giesmę Viešpats kož- 

nam skyrė, tik ne visi išgirst ja 
gali — yra žmonių ne vien tik 
duonos kąasniu nenorinčių dalin- 
tis... (Su nežymia šypsena). Aš 
nevogiau, oi, ne — tik praradau 
kantrybę.  (Palūkėjęs). “Tebūnie 
nuodėmė tam, kurs ją narvan už- 
darė". Ten ir nesu. (Paieškojęs 

ranka Aneliukės). Eime. (79) 

Juozupo lūpomis čia nusakoma 
ir pagrindinė “Kanarėlės“ idėja. 

Būdamas idealistas, Juozupas ta- 
čiau supranta, kad jis irgi padarė 
klaidą, pasiimdamas Kanarėlę sau. 
Kanarėlė ne jam vienam priklauso. 
“Tau čia ne vieta... — aš ne gas- 
padorius". (68). Ir jis dėl to kan- 
kinasi. Jo taip tragiškame apkurti- 
me galima įžiūrėti net savotišką 
atpildą už jo jieškojimą, savotišką 
palaimą: jo ausys niekada nebegir- 
dės gobšaus materialistiško pasau- 
lio; jose amžinai skambės kartą iš- 
girsta ir pasilikusi kanarėlės gies- 
mė. 

Kontrastišku silpnaprotės Aneliu- 
kės personažu autorius parodo, kad 
į grožį, į laimę veržiasi pati žmo- 
gaus prigimtis, kad grožį suprasti, 
ji pajusti ir išgyventi kartais tega- 
lima širdimi, siela. Aneliukės pasą- 
moniniai kliedėjimai, daina apie li- 
nelį, nuskamba vaikystės, prarasto- 
jo rojaus aidu. 


“Kanarėlės"' veikėjai nėra sche- 
matiški ar šabloniški. Visi jie gyvi 
ir tikri. Autorius sugebėjo kiekvie- 
ną savo sukurtą personažą privers- 
ti gyventi savitu gyvenimu ir minty- 
ti savo, 0 ne autoriaus mintimis. 
Kiekvieno veikėjo kalba savotiškai 
skirtinga ir spalvinga. Veikėjų lū- 
pomis autorius paberia daug vaiz- 
dingų, rečiau vartojamų žodžių, 
posakių, gana dažnai nevengdamas 
nė barbarizmų, nors šiaip žodžiuo- 
se jis labai taupus ir raiklus. 

Kosto Ostrausko stiprybė yra ir 


dialogų dinamiškumas. 
JOKŪEAS. O kaži kur jau jis taip 
regėjo ? 
ROKAS. Nežinau, tur būt, baž- 
nyčioj... 


JOKŪBAS. Rieti. Juozupas aklas. 
(Rodydamas į puodą). Imk. Vie- 
ną. 

ROKAS (greitai berdamas žodžius). 
Dievas tau atlygins šimteriopai! 
JOKŪBAS. O kur jis taip ilgai? 
ROKAS. Kas, ar Dievas? 


JOKŪBAS. Blūdijįj — Juozupas. 
(20) 

Arba ši pynė. į 
JOKŪBAS. O žinai, Rokai, kad aš 


girtas. 
ROKAS. Eik jau. 
JOKŪBAS. Ale sakau. 


ANELIUKĖ. Pelčerio poniai pa- 
vogė. 
ROKAS (nuduodamas didžiai nu- 


stebusį). Ajajajai!.. 

JOKŪBAS. Ir kas galės tikėt, kad 

keli gurkšniai... (Persvarstęs). Ži- 

nia, ne lašas. 

ROKAS. Regis, seniai buvai raga- 

vęs. 

ANELIUKĖ. Su visu narveliu nuo 

palangės paukštį nusinešė. (24). 

Kaip recenzentų buvo teisingai 

pastebėta, “Kanarėlė" yra simboli- 
ne-psichologinė drama, svarstanti lai- 
mės, grožio, gėrio problemas. Ma- 
nyti (kaip mano dr. P. Celiešius 
"Draugo" 1958 m. spalio 4, kad 
“Kanarėlė"  “...pavaizduoja  kraštu- 
tinę menkos lietuviškos buities Lie- 
tuvoje realybę: ubagiškiausių uba- 


ANTANO šKĖMOS 


Antanas škėma: BALTA DRO- 
BULĖ. Romanas. Nidos Knygų Klu- 
bo leidinys Nr. 23. Londonas. 1958 
m 292. p Kainas 1 dolk 


Antanas škėma iškilo į 
mūsų dramaturgų eiles. šalia to, 
jisai reiškiasi ir grožinėje prozoje. 
Pagaliau dar viena jo literatūrinės 
veiklos sritis — lyrinio pobūdžio kū- 
riniai prozoje. 


pirmas 


Kaip beletristas, Antanas škėma 
jau yra išleidęs novelių rinkinį 
“Nuodėguliai ir kibirkštys" ir paskui 
kitą novelių knygą — “Šventąją In- 
g3". “Balta Drobulė"“ yra paskuti- 
nis jo veikalas šioje srityje. 

Romanas yra jau susilaukęs ke- 
leto atsiliepimų. Dar prieš išspausdi- 
nant, Henrikas Nagys rašė, kad nau- 
jų dviejų A. škėmos prozos kny- 
gų (“Celestos" ir šio romano) pa- 
sirodymas “bus ne tik aiškus įna- 


gų gyvenimą", kad ši drama “per- 
teikia iškraipytą lietuviškos buites 
vaizdą" yra visiškas veikalo nesu- 
pratimas. Galvoti, jog “žiūrovas 
gaus įspūdžio, kad toks nepapras- 
tai skurdus lietuvio ubago gyveni- 
mas yra visų būdingas gyvenimas", 
yra visiškas to paties žiūrovo nu- 
vertinimas. Iš šitokių teigimų iš- 
plaukianti išvada, kad “Kanarėlė' 
netinka rodyti tremtinių gyvenamo- 
sios vietos scenoje“, yra ne tik kad 
nebejuokinga, bet tiesiog absurdiškai 
tragiška. “Kanarėlė" nėra nei bui- 
tinė nei socialinė drama. Nei vieta, 
nei laikas “Kanarėlės" nesąlygoja. 
O tokia buitis pasirinkta todėl, kad 


ji labiausiai tiko veikalo idėjai iš- 
ryškinti. 
Dargi norėtųsi pabrėžti, kad 


“Kanarėlė" yra šviesus veikalas, nes 
atskleidžia pačius šviesiausius žmo- 
gaus siclos užkampius; grožio, lai- 
mės ir gčrio svajonę ir ilgėsį. Tie, 
kurie pažino Kostą Ostrauską tik 
iš kelių  frangmentinių gabaliukų 
periodinėje spaudoje, jo debiutu tik- 
rai  apsidžiaugs. “Kanarėlė" tiek 
sceninių, tiek literatūriniu  atžvil- 
giu yra vertingas kūrinys. 

Dail. Vytauto Virkau meninis lei- 
dinio apipavidalinimas gana patrauk- 
lus, tačiau knygos formatas tikrai ne- 
praktiškas. Kada didžiosios lietuviš- 
kų knygų leidyklos tremtyje pagaliau 
susiprato ir pradėjo savų leidinių 
formatus standartizuoti, norėtųsi, 
kad ir atsitiktiniai leidėjai (šiuo at- 
veju Lietuvių Studentų Santara) 
prie jų derintųsi. Ypač, kad šis lei- 
dinys nusipelno vietos kiekvieno lie- 
tuvio bibliotekoje. 

Titus Alga 


“BALTA. DROBULE" 


šas mūsų naujon prozon, bet ir tik- 
ras žingsnis šviež2snės tematikos ir 
novatoriškų eksperimentų link 
("Dirva", 1958 m. birželio 9 d.). 
Rankraštyje šis romanas buvo vadi- 
namas berods “Keltuvu". Knygai iš- 
ėjus, “Laiškai Lietuviams" trumpa 
drūtai bakstelėjo autoriui: “Tikimės, 
kad jis pasipriešins (nuosmūkiui - 


A.R.) ir daugiau panašių veikalų 
nerašys ar bent nespausdins" (Nr.7). 

“Balta Drobulė" struktūros at- 
žvilgiu yra dviaugštė, ar gal net ir 
triaugštė. Viena, plotmė — Antano 
Garšvos gyvenimas New Yorke. 
Antra — jo užrašai, iš kurių at- 


sispindi jo praeitis. Tačiau yra kele- 
tas praeities momentų ir šalia už- 
rašų. Tai ir galėtų sudaryti tre- 
čią augštą. Literatūroje šis meto- 
das apskritai nėra kokia naujiena. 
Jis pažįstamas ir mūsų raštuose. 
Seniau gražų tokio dvilypio pasako- 


+ 


jimo pavyzdį galėtume rasti Igno 
Šeiniaus “Kuprelyje", o paskesniu lai- 
ku jį vykusiai panaudojo B. Pūke- 
levičiūtė savo romane. 


Antanas škėma išsiskiria tuo, kad 
jis yra modernistas, mūsų beletris- 
tikoje dabar gal net vienintelis, kai 
jau neturime Jurgio Savickio, kai 
Petras Tarulis seniai tapo realistinio 
pasakojimo šalininku. Gretimai škė- 
mos beliktų gal A. Landsbergis, nors 
ir daug klasiškesnis. Reikia pripa- 
žinti, kad Antano škėmos psicholo- 
giniame priėejime, jo žvelgime į pa- 
saulį modernistinis perpūtimas jau- 
čiamas stipriai. Jis yra kiek eklek- 
tinis: sudėtas iš surrealizmo, Kafkos, 
egzistencialistų ir kitų naujesnių 
vėjų. Imant pasaulinės literatūros 
mastu, kai kurios iš šių apraiškų 
jau spėjo nueiti ir į istorijos lapus, 
sakysime, toksai surrealizmas, su ku- 
riuo Andrė Breton piktino klasikus 
jau prieš trisdešimt metų. 


Tačiau greta modernistinių vietų 
“Baltoje Drobulėje“ randame beveik 
ištisus skyrius, parašytus realistinių 
stiliumi, kartais beveik žurnalis- 
tine maniera. Iš čia plaukia knygos 
nevienodumas nuotaikos ir stiliaus 
prasme. Yra bandymų literatūroje, 
kai sąmoningai mėginami panaudoti 
įvairūs literatūriniai stiliai, betgi 
visumoje jie turėtų palikti vieną, 
sulydintą < įspūdį. Apie šį veikalą 
to pasakyti negalėtume. Kai kur jau- 
čiama, kai tiesiog valingai, mecha- 
niškai šokama iš vienos  techni- 
kos į kitą, iš vienos nuotaikos į ki- 
tą, priešingą. Tai gal yra literatū- 
riniai kontrastai, tačiau A. Škėma 
čia neišvengė savotiškos pozos, net- 
gi teatrališko mosto. Atrodo, tyčia 
po patetiškos scenos ar vaizdo svie- 
džiamas ciniškas ir vulgarus paveiks- 
las, lyg nugąsdinti “geros valios žmo- 
nėms". Kadangi tokių scenų ir pa- 
veikslų autorius ypač nešykšti, tai 
jos virsta savotišku metodu, tam tik- 
Tu sąmoningu nusistatymu, ar įpra- 
timu. Ryškiausias tokio įpratimo, 
tampančio tiesiog štampu, pavyzdys 
yra seksualinės scenos, kurių auto- 
riaus šioj knygoj itin prikaišiota. Tad 
po keliasdešimt puslapių iš anksto 
žinai, kas atsitiks panašioje situa- 
cijoje sekančiuose puslapiuose. Reikia 
pasakyti, kad panašia liga daug kas 
serga ir dabartinėje amerikiečių li- 


teratūroje, net ir žymiau išrekla- 
muoti autoriai. “New York Times" 
recenzentas, apžvelgdamas paskuti- 


nį John O'Haros “From the Terrace" 
romaną, panašų nusidėvėjimą pava- 
dino “boring absurdity"“ (N.Y.Times 
Book Review, Nov. 23). 

šis nuobodulys ir pasikartojimai 


kitos rūšies scenų yra stambi 'Bal- 
tos Drobulės" spraga. Sakysime, be- 


veik jokių pajvairinimų nėra kel- 
tuvo scenose. Nebent tai galima bū- 
tų aiškinti knygos ritmo reikalu. Bet 
ir tada lauktinas įvairesnis ritminis 
įspūdis. 

Antanui škėmai metodu yra virtu- 
sios ir tam tikros literatūrinės prie- 
monės. Viena iš jų yra aparatas iš 
kultūros istorijos, iš muzikos, meno, 
siekiant net urvinio žmogaus dailę, 
iš tautosakos, 


) raudų, Yra užsimi- 
nimų iš Krėvės ir kitų. Pasitai- 
ko vietų, kurios nuskamba herba- 


čiauskiškai. Tokias išvykas jis gau- 
Slai panaudoja stilistinėmis priemonė- 


mis, kaip: “Maža moteriškaitė 
pilka suknele, pilkšvais plaukais, 
pilkom akim ir Baldovinetti madonos 
veidu" (44 p.). šitokis metodas, 


nors jis mums naujas, kitur jau pla- 
čiai žinomas. Sakysime, jį seniai ran- 
dame Jean Giraudoux raštuose. 


“Baltos Dobulės" pagrinde auto- 
rius pastatė Antaną Garšvą, vesda- 
mas jį į išprotėjimą, kuriuo ir bai- 
giama knyga. Čia nebandysime ana- 
lizuoti šio personažo, jo pasaulio ir 
jo laikysenos gyvenimo akivaizdoje. 
Yra veikale visos priežastys, visi pra- 
eities motyvai, kurie vėliau ar anks- 
čiau turi Garšvą nugramzdinti, ta- 
čiau mums čia rūpi paties privedi- 
mo literatūrinis išvystymas. Pasilie- 
ka įspūdis, kad Antanas Vienuolis 
savo “Inteligentų palatoje" kažkaip 
natūraliau ir meistriškiau susidoro- 
jo su šia problema. Skirtumas gal 


tasai, kad Antanas škėma nesilai- 
ko chronologinės įvykių eigos. 
Tad ir jo personažą  galutinoji 
krizė ištinka tenai, kur nebūti- 
nai galėtume jos laukti. Tektų 


pažymėti, kad skyrių, net ir pačios 
knygos užbaigimas, žiūrint iš tech- 
niško taško, nėra autoriaus stiprybė. 


Visus galus galan suvedus, kaip sa- 
kė kadaise Stasys Anglickis viename 
savo eilėraštyj, belieka tarti, kad 
Antano škėmos romanas yra nevie- 
nodas literatūriniu požiūriu ir savo 
pasakojimo tempu, kuris panašus į 
tai, ką amerikiečiai kritikai linkę 
vadinti “pedestrian". Yra ir ryškių 
ištryškimų. Vienas iš jų — tai še- 
devriškas tėvo aprašymas. Gražus 
plaukimo lenktynių vaizdas Palango- 


je. Puikiai aprašyta motina. Pas- 
kui yra smulkesnių proplėšų, 
žaibiško ryškumo ir taiklumo. 


Antanas škėma ypač taiklus trum- 
puose apibūdinimuose,  išplėštuo- 
se iš modernaus pasaulio, iš naujo- 
viško žmogaus, kartais ciniškuose, 


"kartais ironiškuose, kartais suvestuo- 


se iš kažkokių surrealistinių neti- 
kčtumų ir kontrastų. 


Aug. Raginis 


IGNAS 


S E I NI U. S 
(1889 — 1959. I. 15) 
ATSIŲSTA  PAMINšTI 
Marius Katiliškis: IšEJUSIEMS 
NEGRĮ]žTI. Išleido "Terra, Čikaga, 
1958. 5837 p. 


Somerset W. Maugham: DAžŽY- 
TAS VUALIS. Romanas. Iš anglų 
kalbos, autoriui leidus, vertė Stepas 
Zobarskas. Išleido “Lietuvių Dienos", 
9204 S. Broadway, Los Angeles 3, 
Calif. Dail. P. Lapės viršelis, 312 p. 
Kaina 3 dol. Romane sprendžiama 
gydytojo šcimos problema. Veikalas 
parašytas stipria literatūrine forma. 

LIETUVA OKUPACIJOJE. Prane- 
šimai Pasaulio Lietuvių Bendruome- 
nės Seimui apie okupuotos Lietuvos 
kaikurias sritis. Paruošė PLB Sei- 
mo organizacinis komitetas. New 
Yorkas, 1958; 127 p. Nurinyje: dr. 
A. Trimako, Vyt. Vaitiekūno, Juozo 
Audėno, Jono Aisčio, A. Rimvydo 
ir dr. St. Bačkio straipsniai. 


PLB SEIMO VADOVAS. 64 p. 

FIRST LITHUANIAN INTER- 
NATIONAL ART EXHIBITION, 
August 28 - Septembar 21, 1958. 34 
p. P 

Baltimorės lietuvių tautiško 
knygyno auksinis jubiliejus (1908 — 
1958), 12 p. 

IDVASINTA NEREALYBĖ NUGALI TIKROVĘ 


Zuzanos Arlauskaitės-Mikšienės 50 
metų lietuviško teatrinio darbo su- 
kakčiai paminėti “Stiklinio žvėry- 
nėlio"" spektaklis Detroite. 


Penkiasdešimt darbščiųjų, ištver- 
mingų metų įvairių pavidalų (nuo 
klojiminės iki meninės bei išeiviš- 
kos) lietuviškos scenos! "Tokios iš- 
didžios sukakties mūsuose dar niekas 
nėra minėjęs ir vargu ar kas greit 
paminės. Tačiau spalio 25 d. Det- 
roito Ukrainiečių salėje įvyko Ten- 
nessee Williams verstinės pjesės 'Stik 
linis žverynėlis" spektaklis, po kurio 
(palyginus, labai kukliai) buvo pa- 
gerbta taip retos penkiasdešimtme- 
čio sukakties kaltininkė Zuzana Ar- 
lauskaitė-Mikšienė. 


Jau Amerikoje, su Detroito Sce- 
nos Mėgėjų sambūrių, solenizantė 
yra suorganizavusi bei surežisavusi 
net dvidešimt premjerų. Jų tarpe, 


lietuvių dramaturgų veikalus: S. 
Čiurlionienės komediją  “Pinigėlius" 
ir dramą “Aušros sūnus“, P. Vai- 
čiūno komedijas “Tuščios pastangos" 
bei “Naujieji žmonės", K. Binkio 
pjesę “Atžalyną", J. Grušo dramą 
“Tėvą, pagal K. Inčiūrą dramą — 
“Vincą. Kudirką", V. Alanto naujus 
scenos veikalus; “Visuomenės veikė- 
jai", “Šiapus uždangos“, bei 'Są- 
mokslas prieš savuosius" ir J. Straz- 
do dramą “Sugrįžo". 


Kaikuriuose tuose pastatymuose 
Z. Arlauskaitė-Mikšienė ir pati yra 
vaidinusi. 


Jubiliejiniam spektakliui jinai pa- 
sirinko kūrybingo amerikiečio auto- 
riaus pjesę “Stiklinis  žvėrynėlis" 
(Glass Menagerie), kiek anksčiau 
lietuviškame vertime , V. Valiuko 
režisūroje, jau statytą Čikagoje 
(“Stiklinis žvėrynas" pavadinimu). 


AKADEMINIO SKAUTŲ SAĄJŪDŽIO JAUNIMO 
LITERATŪROS KONKURSAS 


Konkurso laimėtojams bus į- 
teiktos šios premijos: 

1. ASS jaunimo literatūros pre- 
mija už geriausią prozos kūrinį — 
$150.00. 

2. ASS jaunimo literatūros pre- 
mija už geriausią poezijos kūrinį — 
$150.00. 

Prozos kūrinys gali būti apysa- 
ka, feljetonas, trumpa novelė, ar ki- 
tas prozos darbas, savo esme pri- 
klausąs grožinei literatūrai, ir ne- 
trumpesnis, kaip 2000 žodžių, bei 
neilgesnis, kaip 83000 žodžių. 

Poezijos kūrinys gali būti eilė- 
raščių grupė arba poema, epinio, 


lyrinio ar jumoristinio žanro, ne- 
trumpesnis kaip 200 žodžių ir ne- 
ilgesnis, kaip 1500 žodžių. 

Premijuoti kūriniai bus visų 
pirma išspausdinti “Mūsų Vyčio" 
žurnale. 


Konkurse gali dalyvauti visi lie- 
tuviai, bet kokių (išskyrus komu- 
nistines) pažiūrų, ir priklausą bet 
kokiems lietuviško jaunimo susigru- 
pavimams, o taip pat ir tie, kurie 
visiškai nedalyvauja lietuviškose or- 
ganizacijose, bet jaučia lojalumą 

Lietuvai ir jos kultūrai. Amžiaus 
riba — iki 30 metų. 

Konkurso temų pasirinkimas 
yra laisvas. Nenustatoma jokių ide- 
ologinių rėmų, išskyrus tai, kad 
konkursui pasiųsti rašiniai privalo 
sudaryti įnašą į lietuvių literatū- 
rą. Pagrindiniai reikalavimai yra 
augštas meninis lygis, ir ištikimybė 
autoriaus išpažįstamiems meniniams 
ir moraliniams principams. 

Rašiniai turi būti pasirašyti sla- 
pyvardžių, o atskirame voke turi 
būti pateikta autoriaus pavardė, 
vardas, adresas ir gimimo data. 

Rašinius prašoma siųsti šiuo 
adresu: R. šilbajoris, 108 East Col- 
lege Street. Apartment 3, Oberlin, 
Ohio, 

Rašiniai gauti vėliau, negu 1959 
m. balandžio 30 d. nebus jury ko- 
misijos vertinami. Tie, kurie nori 
gauti savo rašinius atgal, turi at- 
siųsti pakankamai pašto ženklų 
persiuntimo išlaidoms padengti. 

Jury komisiją sudaro: M. Ka- 
tiliškis, A. Landsbergis, H. Radaus- 
kas ir R. šilbajoris. 


Tennesse Williams (tikroji pavar- 
dė Thomas Lanier Williams) pager- 
sėjo didelio pasisekimo sulaukusiais 
scenos veikalais: “Glass Menagerie", 
“Battle of Angels", “The Rose Tatt“, 
“Summer and Smoke", “A Street- 
car Named Desire", “Cat on a Hot 
Tin Roof" bei romantine komedija 
“You touched me". Yra išleidęs ei- 
lšraščių rinkinį “In the Winter of 
Cities", ir kt. Dramaturgas savo te- 
momis rišasi su Amerikos pietų-va- 
karų būtimi ir aplinka, jo kūryboje 
vyrauja pietietiški motyvai. 

“Glass Menagerie", pirmas auto- 
riaus veikalas statytas New Yorko 
Brodvėjuje, jam 1945 metais atnešė 
nemenką  atžymėjimą  — Critic's 
Circle apdovanojimą. Galima primin- 
ti, jog Amandos Wingfiels - moti- 
nos - vaidmenyje išskirtinus charak- 
terius yra sukūrusios Amerikos di- 


džiosios aktorės: Helen Hayes ir 
Laurette Taylor. 

Pjesėje “Stiklinis žvėrynėlis" dvi 
moterys - duktė ir motina - jas- 


menina būtybes, paskendusias nere- 
alybės sapnuose ir menkavertiškumo 
jausmo parblokštas, bet svajojančias 
apie atjautimą ir meilę. Jų vyras - 
tėvas yra pabėgęs į laisvąjį jūrei- 
vio gyvenimą, tą pačią tikrovę pa- 
sirinko ir sūnus - brolis, kuris žiū- 
rovams atgaivina netolimą praeitį. 
Veikalas atmosferinis, subtilių nuo- 
taikų ir specifinių amerikinių nuos- 
talginių spalvų. 

Jei čikaginis pastatymas, atnešęs, 
tarp kitko, ir atžymėtinų aktoriš- 
kų laimėjimų, bandė priartėti au- 
toriaus užmanymui, Detroito spek- 
taklyje režisierė veikalą priartino 
dabarties savojo žiūrovo altitūdėms 
ir jo kiek susiaurėjusiems pojūčiams. 
Išleidusi iš teksto amerikinius “spe- 
cifiškumus", paliko tik tai, kas su- 
prantama bei jaudina bet kurį pub- 
likos atstovą (ir, laimei, Tennessee 
Williams pjesės lyrinį elementą). Ga- 
lėjo atrodyti, jog toks suprofanin- 
tas (ankstyvesnį terminą panaudo- 
jant, - “sulietuvintas") veikalas “už- 
muš" autorių ir žiauriai suniveliuos 
pjesės turinį ir josios poetiškumą. 

Tačiau įvyko nelauktas stebuk- 
las: žiūrovai veikalu jautriai pasi- 
džiaugė! Retai teko bet kur pas- 
taruoju metu stebėti tokį auditori- 
jos pjesės eiga susižavėjimą ir taip 
nuoširdų reagavimą. Nepakenkė net 
ir “per dailus“ miesčioniškos bui- 
ties scenovaizdis (žiūrovo skoniui jis 
gal buvo artimesnis?) nei kitokie nuo 
autoriaus tikslų nukrypimai. 

Pertraukos metu bandžiau suvok- 
ti, kodėl ne tik kitiems, bet ir man 
pačiam įdomu sekti šį sceninį veiks- 
mą? Ir, berods, radau, tikresnį at- 
sakymą: todėl, kad buvo kažkokia 
tikra teisybė, mums, lietuviams, šian- 
dien ypatingai brangi, aktuali ir jau- 


dinanti. Dvasinės krizės poveikiuo- 
se jieškome į kankinančias proble- 
mas atsakymo, jaučiame, kad žūs- 


ta ne tik mūsų pačių sielos, bet 
ir ateinančių išeivijoje generacijų 
mums būtinas dvasinis gyvenimas. 
O “Stikliniame žvėrynėlyje" (tegul 


mums specialiai ir pritaikytam) in- 
stinktyviai suradome savuosius stik- 
linius žvėrelius, užtikome savąjį į 
sapnus kelią, nusišypsojome iš drą- 
sių į nesugrąžinamą praeitį eks- 
kursijų. Ne be to, kad paveikė ne 
vien veikalo originali konstrukcija, 
bet ir rafinuotas jo poetiškumas. 
Antras tos teisybės poreiškis bu- 
vo interpretacijoje. Z. Arlauskaitė- 
Mikšienė, pati taurios realistinės 
mokyklos atstovė, tikrovės pajauti- 
ma skiepija ir teatrinį darbą su ja 
keliantiems. Todėl scenoje būna mo- 
mentų, kada išnyksta forminis nu- 
davimas -bei vaidybinės pastangos, o 
užvaldo "naturalus gyvenimas" 
verčiąs žiūrovą užmiršti, jog seka 
tik vaidinimą, o ne tikrovę. 
Paminėtų abiejų “teisybių" įta- 
koje žiūrovas gavo pažinti rašyto- 
ją Tennessee Williams ir jo kūrinį. 
Tegu ir “suprastintoje" versijoje, bet 
vistik paveikusi mintis ir sujaudinu- 
si širdis. Dėl to drįstu pakartoti 
viešai pareikštą teigimą, jog spek- 
taklis davė žiūrovams progą ne tik 
daug naujo "pamatyti" gyvenamame 


krašte, bet ir kad autoriaus dėka, 
savyje pjesės personažų jautimus, 
užmiršimo sapnų klajones ir nuo 


tikrovės pabėgimo slaptas tendenci- 
jas. 

Pastatymo atžvilgiu režisierės dar- 
bas, dėl “vietos sąlygų" ir dėl pje- 
sės žiūrovams taikymo, nebuvo į- 
mantrus ar išmaningas, bet siekė iš- 
laikyti autoriaus pjesės techniškąją 
konstrukciją. Šviesos keitimo kiek 
užtrunkąs procesas buvo naudingas, 
nes publikai buvo duota proga iš- 
gyventi pasibaigusio paveikslo temą. 
Laiptų aikštelė (dešinėje nuo žiū- 
rovų) rišo sceną su "išorės pa- 
sauliu" ir sudarė gerą realaus gy- 
venimo (iliuzijos!) angą. Toji aikš- 
telė pasirodė tinkama vieta ir "To- 
mo prisiminimams. 

Mizansceninio išradingumo nebuvo, 
bet sceninių padėčių taškai buvo 
logiški ir aiškūs. Mizanscenų su- 
prastinimas kai kada pasirodė net 
naudingas (pvz. Džimo ir Lauros prie 
vienos žvakės ant grindų pasikal- 
bėjimas). 

Apšvietimas, sudarąs "Tennessee 
Williams pjesei nemenką svarbą, bu- 
vo taip pat “suprastintas", nors ban- 
dyta peržengti mėgėjiškos scenos 
įprastines ribas. 

Ansamblio parinkimas vykęs. Vi- 
si keturi personažai (publika net 
gal nepajuto, kad jie buvo tik 4) 
laikėsi vieno "tono", jautėsi tarpu- 


Zuzana Arlauskaitė-Mikšienė 


savy susigyvenę. Siekdama savosics 
veikalo versijos tikslų. Amanda - 
Z.  Arlauskaitė-Mikšienė vaidmenį 
traktavo, pasitenkindama  neogausio- 
mis spalvomis, nebandydama atskleis- 
ti motinos charakteryje tų svetimų 
auditorijai bruožų, kuriais persona- 
žą apdovanojo autorius. Jos Aman- 
da buvo labiau mylinti ir vaikais 
besirūpinanti “normali" motina ir 
gal kiek prarado nuo tikrovės ati- 
trūkimo ir realybės sapnavimo šy- 
dą. Bet daug kas turėtų iš nusi- 
pelniusios aktorės Zuzanos Arlaus- 
kaitės pasimokyti nemenko sceninės 
teisybės meno! 

Laura - jauna vaidintoja D. Mi- 
kaitė. Minkštas, švelnus balsas, švie- 


sceninis patrauklumas leido patikė- 


ti, jog jinai yra, toji — trupuiį rai- 
ša, drovi, trapių stiklinių  žvėre- 
lių - gražių sapnų savininkė. Dar 
nedidelis sceninis patyrimas, per jau- 
nas amžius ir vaidintojos dvasinė 
būsena neleido jai giliau suprasti per- 
sonažo gilumo bei tragiškumo. Bet 
D. Mikaitė padarė pažangą ir spek- 
taklyje buvo jaukus spindulėlis, tin- 
kamas Lauros pakaitalas. 


Tomas - Vincas Zebertavičius, dau- 
gelio centrinių vaidmenų Detroito 
sambūry pildytojas, buvo geras ten, 
kur jo mintis rodė kelią veiksmui, 
o nusidėjo tuomet, kai veikė mecha- 
niškai ar apsimesdamas. Pasakotojo 
tinkamiausias “kamertonas" - baigia- 
masis papasakojimas, persunktas gi- 
lios nuotaikos (iš visų labiausiai pa- 
vykęs). Tomo realusis, tikrojo gy- 
venimo vaizdas juk taip pat yra sap- 
navimo, ne tik iš smaugiančios tik- 
rovės pabėgimo išdava. Jis yra “šek- 
spyras" ne vien draminių situacijų, 
bet ir lyrinių sonctų vaizduotėje 
kūrėjas. Kai ateina girtas, yra net 
juokingas, bet jo gaila. Kada nusi- 
leidžia motinos valiai, slepia savyje 
"išsigelbėjimo"' viltį. Vaidmenį karto- 
jant per ateinančius vaidinimus, pa- 
tariu pagalvoti ir įsivaizduoti To- 
mą įvairiose veiksmo padėtyse. Ir 
"stiklinio žvėrynėlio" atmosferoje! 

Svečią Džimą vaidino J. Polikai- 
tis. Buvo, kaip recenzentai sako, “sa- 
vo vietoje". Malonus amerikietis, aiš- 
kios dikcijos, laisvų judesių jaunuo- 
lis. Gal tik reikėtų pabrėžti, jog 
yra išmokęs “vadovauti" ir į pas- 
kirą žmogų lyg į minią kalbėti bei 
kiekvieną sutiktą sau palenkti. To- 
ji spalva pabrėžtų charakterį. 


Detroitiečių pastatyme atžymėti- 
nas ne vien veikalo interpretacijos 
savitumas, bet ir drąsa realybę pra- 
skaidrinti įdvasinta ir prasminga ne- 
realybe. 


St. M. 


POKONCERTINIAI MĄSTYMAI 


(Simfoninės muzikos 


Muzika ir dailė yra tos tarptau- 
tinės kalbos, kuriomis lietuvis kūrė- 
jas gali prabilti kiekvienoj svetimoj 
auditorijoj. Nežiūrint kiek tas me- 
nas bus individualus ir tautinis — 
jis ir svetimųjų gali būti pajaus- 
tas, suprastas ir įvertintas. 

Berods mažų tautų meno kūrė- 
jams, nors ir genijaus sparnų pa- 
liestiems, niekad nebuvo lengva į di- 
džiąsias scenas prasiskverbti. Tas lie- 
čia ne tik grožinę literatūrą, bet 
ir tas plačiai suprantamas "kalbas" 
— muziką ir dailę. Ypačiai sunkus 
mažųjų kelias mūsų dienom. Di- 
dieji per dažnai jeigu nepavergia 


koncertas Bostone) 


mažesniųjų tautų minties, tai su- 
geba šalia jų augančių kultūrų ne- 
pastebėti arba net jas ignoruoti. 
Lietuvių meninė kūryba XX am- 
žiaus antrojoj pusėj atsidūrė ypa- 
tingai kritiškoj būklėj. Gerai žinom 


kokiomis “gairėmis" yra nubrėžtas 
tėvynėj likusių poetų, dailininkų 
ir kompozitorių kelias. Ten yra 


cenzūruojama ne tik mūsų meni- 
ninkų kūrybos turinys, bet ir for- 
ma. Vargu tokioj nelaisvėj gali su- 
skambėti meniniu požiūriu vertin- 
gas kūrinys. Bet nors kokia iro- 
nija skambėtų tariama mintis, mū- 
sų kultūrinės kūrybos centras ir 

tose sunkiose sąlygose tebžra pati 
Lietuva. 


Svetur šiuo metu mes turim gau- 
sias gretas savo meno kūrėjų. Bet 
viena mums visiems turėtų būti 
aiškų; nei Anglijoj, nei Australijoj, 
nei Kanadoj, nei Pietų Amerikoj, 
nei čia JAV neatsiras tokių kilnių 
asmenybių, kurios lietuviams meni- 
ninkams padėtų nors truputį gerė- 
lesnes kūrybinio darbo sąlygas susi- 
daryti, kurios pasistengtų, kad ncrs 
kruopščiai atrinktos lietuvių kultū- 
rinės vertybės plačiau pasklisti ir 
su didesniu atsakingumų būtų 
aptartos. Mūsų kontaktai, kokių pa- 
jėgiame sumegzti, dažniausiai lieka 
oficialių komplimentų rėmuose. Ko- 
mercinis pradas, kurio laisvajam pa- 
saulyje dabar labai paisoma, dedant 
ant svarstyklių meno veikalus, yra 
tokis kietas riešutas, kurį mums 
tikrai sunku perkąsti. Mes esame ne 
tik niekam nežinomi, bet liūdniau- 
sia, kad mūsų kūrybinėm pastan- 
gom beveik niekas nesidomi. Vie- 
nas kitas atvejis, kai lietuvis meni- 
ninkas sulaukia svetimų pripažini- 
mo, yra perdaug retos išimtys. 

Tikra ir vienintelė dirva savo kul- 
tūrai ugdyti esam mes patys. Tru- 
putis daugiau rūpesčio, daugiau šir- 
dics ir daugiau medžiaginės para- 
mos — jau būtų gana stipri at- 
rama savam rašytojui, dailininkui ar 
kompozitoriui. Bet, deja, jau prade- 
dam stokoti ir to trupučio. Sotus ir 
šiltas svetimų kraštų gyvenimas kas 
kartą vis giliau mus skandina bevei- 
dėje minioje. Kartais susidaro įspū- 
lis, kad lietuviai, nors buvo geri 
valstybininkai, geri kariai ir geri ar- 
tojai, niekad perdaug nesirūpino sa- 
vo tautos ateiti apdrausti kultūri- 
nšmis vertybėmis. Kas yra sena ir 
vertinga — yra liaudies menas, vi- 
sų mūsų menas. Atskiro lietuvio 
individuali kūryba vis dar tebėra la- 
bai jauna ir vis sunkiai prigyja šal- 
tose brolių ir seserų širdyse. Mei- 
lės stokojam savo menui. Daugiau- 
sia tik meilės, tik tos vidinės šili- 
mos, be kurios galima sušalti, bet 
ne gyventi ir kurti. 

Savo kultūros reprezentacija sve- 
čiose šalyse taip pat yra mūsų va- 
lioj. Kiek ir kaip padarysim — tiek 
ir dvasinio pasitenkinimo iš to turė- 
sim. Todėl, kai einam į svetimus, 
savo tautos ir kultūros vardų, 
turim rodytis tik su tais, kurių yra 
kompetentingiausi ir geriausiai pa- 
siruošę mums atstovauti. 

Atrodo, reta proga buvo mūsų 
kompozitorių simfoninei ir kantati- 
nei muzikai pademonstruoti praėju- 
sią vasarą New Yorke įvykęs Bend- 
ruomenės seimo koncertas. Geras or- 
kestras, garsi salė, kaimynystėj žy- 
miausi JAV laikraščiai. Kaip žinom, 
pradžioj to koncerto rengimo reika- 

las buvo tiesiam kely. Žimonasis mū- 
sų dirigentas Vyt. Marijošius suda- 
r6 jo programą, rimtą ir solidžią, 
planuodamas jį baigti komp. VI. Ja- 
kubėno naujai tam reikalu sukur- 
ta kantata. Bet... įsikišo JAV Liet. 
Bendruomenės valdyba ir tą Vyt. 
Marijošiaus rengiamą koncertą 'nu- 
Gmė". Vietoj to buvo atvežti ketu- 
ri chorai, o prie dirigento pulto pa- 
statyti A. Mikulskis ir J. Steponavi- 
čius (net ne St. Gailevičius, kuris 
keturių chorvedžių tarpe buvo 
kompetentingiausias tokiam ansamb- 
liui diriguoti). 

Nieko negalima tarti prieš chori- 
nio dainavimo meną, mūsų daugu- 
mai pažįstami ir nusipelnę chorų 
vadovai A. Mikulskis ir J. Stepona- 
vičius, tik, neapsakomai gaila, kad 
nei vienas judviejų kaip dirigentas 
tame koncerte egzamino neišlaikė. 
Vienas pasimetė Vl. Jakubėno kan- 
tatos partitūroj, o kitas Br. Bud- 
riūno dainoj. Jeigu koncertas ke- 
liais atvejais dėl dirigentų kaltės 
nesugriuvo, tai tik dėka prityrusio 
orkestro ir nusigandusių, bet ausy- 
lų chorų. Ko Bendruomenės kon- 
certo rengėjai tuo eksperimentu 
siekė? Apgauti svetimus ar savuo- 
sius? New York Times davė atsa- 
kymą, tik kronikos žinute tepami- 
nėdamas tą mūsų kultūrinį pasiro- 


dymą, neminėdamas nei kompozito- 
rių, nei dirigentų, nei solistų pa- 
vardžių, nei vienu žodžiu neužka- 


bindamas atliktų. kūrinių. Argi jie 
tik to ir tebuvo verti? Berods, pa- 
moka buvo per brangi ir per skau- 
di. 

Chorų veiklą, kaip ir kiekvieną 
kitą kūrybinę pastangą, reikia rem- 
ti, bet tokio pobūdžio koncertų ren- 
gėjai, turėdami pakankamai atsar- 
gumo ir atsakomybės jausmo, turė- 
tų kreipti dėmesį ne tik į narsių 
vyrų pretenzijas, bet ir į tokius svar- 
bius dalykus, kaip pasiruošimas, pa- 
tirtis, talentas, sugebėjimas. Jei iš 
Bendruomenės padarytos klaidos bus 
pasimokyta — kitą kartą galesim 
pasakyti, kad šį tą laimėjom. 


Bostono lietuviai, palyginti negau- 
siai mūsų gyvenama sala, visai ne- 
norėdami ką nors pamokyti ar kam 
nors būti pavyzdžiu, simfoninės mu- 
zikos koncertą išdrįso surengti. Tai 
Ealfo Bostono skyriaus ir jo specia- 
liai sudaryto komiteto darbas. Kon- 
certas įvyko pernai lapkričio 16 d. 
3 val. popiet žinomoj Bostono Sim- 
fonijos salėj ir buvo skirtas Lietu- 
vos Nepriklausomybės 40 metų su- 
kakčiai paminėti. 

Koncertas savo pobūdžiu nebuvo 
tokis, kokio mes norėtumėm ir 
lauktumėm. Pirma, jis buvo sudėčti- 
nis, o antra, nors ir gerai grojan- 
tis, bet dar studentų orkestras. No- 


rėdami tą orkestrą gauti, Bostono 
lietuviai pirmąją koncerto dalį, kaip 
tradicinę, turėjo palikti pačiam 
Bostono Universitetui. Toj daly bu- 
vo atlikta L. Beethoveno Egmon- 
to overtiūra, Aarono Coplando Ra- 
mus miestas ir N. Rimskio-Korsako- 
vo Ispanų Capriccio. Kaip matom, 
dalykai plačiai žinomi, nepersunkiai 
pagrojami, savo forma ir turiniu e- 
fektingi. Tos dalies vadovas, nuola- 
tinis Bostono Universiteto Simfoni- 
jos dirigentas Marvin Rabin, minė- 
tus kūrinius diriguodamas, pasirodė 
kaip įgudęs ir gilios kultūros mu- 
zikas. Jo dirigavimas, nors santūrus 
judesiais ir mostais, yra aiškus ir 
tvirtas. Atliekamų veikalų stilius, 
tempai ir dinamika, kiek viso to ga- 
lima išgauti iš studentų orkestro, 
buvo tikri ir vadovo išgyventi. Y- 
pač gražiai, Marvin Rabin diriguo- 
jami, praskambėjo Beethoveno Eg- 
monto overtiūra ir A. Coplando Ra- 
mus miestas. šiame pastarajame vei- 
kale, kaip trūbos solistas, stipriai pa- 
sireiškė W. DeJong. 


Gal nereikia aiškinti, kad pirmo- 
ji koncerto dalis “'neišbandytai"" lie- 
tuvių simfoninei muzikai buvo pavo- 
jinga savo populiarumu ir efektin- 
gumu. Ne vienas į koncertą ėjo 5u 
nemėnkuų rūpesčiu, ypač po to, kai 
Bendruomenė New Yorke savos sim- 
foninės muzikos koncertą taip iškil- 
mingai buvo atsisakiusi rengti. Ta- 
čiau Bostono Simfonijos salėj tas mū- 
sų rūpestis bematant pradėjo nykti. 
Net nesmagu darėsi, kad buvom to- 
kie lengvatikiai. Komp. J. Kačins- 
kas, buv. Vilniaus Filharmonijos ir 
operos dirigentas, kuriam buvo pa- 
vesta lietuviškąją koncerto dalį pa- 
ruošti ir diriguoti, savo uždavinį at- 
liko su jam įgimtu sąžiningumu ir 
rimtumu. Visų pirma jis susipaži- 
no su Bostono Universiteto Simfoni- 
jos orkestru ir parinko tokius mū- 
sų kompozitorių kūrinius, kurie or- 
kestrui nesudarytų per didelių sun- 
kumų. Antra, Marvin Rabin asmeny 
jis rado žmogų, kuris mūsų mu- 
zikai surepetuoti paskyrė daugiau re- 
peticijų, negu buvo numatyta. Paties 
komp. J. Kačinsko išeita dirigavimo 
mokykla ir Vilniuje įgytas patyri- 
mas lėmė kad “neišbandytos"' muzi- 
kos koncerto dalis nepasidavė jau gro 
tiems ir pergrotiems dalykams. O tai 
reiškia, kad šiuo koncertu su savo 
simfonine muzika egzaminą išlaikšm 
ir pasiekėm neabejotino kultūrinio 
laimėjimo. 

Lietuviškąją koncerto dalį suda- 
rė J. Kačinsko Lento simfoniniam 
orkestrui, Jul. Gaidelio IV-sios sim- 
fonijos antroji dalis ir beveik pilna. 
Vl. Jakubėno suita Miško šventė. 
Be to, trys vokaliniai dalykai K. 
V. Banaičio Sako, medžiai naktį 
kalba, J. Kačinsko Laivai palaužtom. 


burėm ir U. Giordano arija iš op. 
Andrea Chenier, kuriuos atliko dra- 
matinis tenoras Stasys Baras, paly- 
dimas orkestro. 


Komp. J. Kačinsko Lento yra su- 
kurtas naujame atematiniame stiliu- 
je, kur esminiu dalyku laikoma ne- 
sikartojimo“ principas. Tame veikale 
nebuvo galima išgirsti nuolat su- 
grįžtančių ir pasikartojančių moty- 
vų. Tačiau kūrinys, nors kompozi- 
torius jį kurdamas ir nesinaudojo 
senomis ir išbandytomis formomis, 
buvo vientisas ir nuo pradžios iki 
galo pasirinktame stiliuje išlaikytas. 
Spalvingas jis yra savo harmonija, 
melodijomis ir instrumentacija, šil- 
tas ir jaukus savo mintimi ir ramia 
nuotaika. Sunku būtų ką nors tam 
darbui prikišti. Orkestras komp. J. 
Kačinsko Lento  pagrojo pagirtinai 
gražiai ir darniai. 


Komp. Jul. Gaidelio IV-sios sim- 
fonijos 2-ji dalis, nors sukurta lai- 
kantis tradicinių simfonijos formų, 
yra sudėtingos harmonijos, kupina 
nuolat besikeičiančių ritmų, savo 
prigimtimi ekspresionistiška. Tai dar- 
bas simfonisto, neabejotinai turinčio 
didelius gabumus. šis J. Gaidelio kū- 
rinys, tai neramios, jieškančios ir 
kenčiančios širdies giesmė, giedama 
savaimingai panaudojamų orkestro 
instrumentų. Tačiau ji yra sunki ir 
komplikuota. Sunki dirigentui per- 
dažnai besikeičiančiais ritmais, la- 
bai nelengva orkestrui savo dinami- 
ka ir reikalaujamais tempais. Bos- 
tono Universiteto simfoniniam orkes- 
trui tas J. Gaidelio darbas buvo sun- 
kiai įveikiamas, todėl dirigentas tu- 
rėjo lėtinti tempus, o nuo to nu- 
kentėjo veikalo charakteris, sumen- 
ko jo daromas įspūdis. Būtų labai 
įdomu kada nors išgirsti visą komp. 
J. Gaidelio IV-ją simfoniją, grojamą 
pajėgaus ir prityrusio orkestro. Ta- 


da, žinoma, būtų galima ir daug 
tikresnę nuomonę apie ją susida- 
ryti. 


Vl. Jakubėno suita Miško šventė 
yra nuosaiki savo modernume, ma- 
loni ir žavi, meistriškai panaudoja- 
ma, lietuviška melodika, imponuojan- 
ti formos valdymu ir kiekvienos kū- 
rinio dalies išbaigimu. V1. Jakubėno 
Miško šventėje girdima lyrizmo ku- 
pina lietuvio širdis, turtinga yra jos 
harmonija, lengvi ir grakštūs ritmai, 
nors orkestravime ir nevengiama 
spalvų tirštumo ir tamsumo. Savo 
pobūdžiu Miško šventė yra artima 
romantinei muzikai. Jos kompozito- 
rius, matyt, gerai pažįsta orkestrą, 
todėl ir studentiška Bostono Univ. 
simfonija jo kūrinį atliko spalvin- 
gai ir be didesnių priekaištų. Pats 


Vl. Jakubėnas iš Chicagos atvyko į 
Bostone surengtą koncertą ir, kiek 
teko patirti, išsivežė gražius įspū- 
džius. 

J. „Kačinskas jautrios sąžinės, 
gero skonio ir turtingo vidaus diri- 
gentas. šiame koncerte, kaip orkes- 
tro vadovas, jis imponavo lengvu, 
laisvu ir aiškiu mostu, imponavo vi- 
liu įsijautimu į atliekamą muziką, 
stengdamasis išryškinti jos būdin- 
guosius bruožus ir iš orkestro išgau- 
ti visus atliekamo kūrinio muziki- 
nės dinamikos atspalvius. Orkestras 
pakluso jo rankom, nestokojo niuan- 
sų, dailiai išbaigtų frazių, piano 
ir pianissimo, forte ir fortissimo. J. 
Kačinskas muzikoj jieško muzikos, 
kas yra itin svarbu dirigavimo me- 
ne, todėl jis nei šaltas, nei sausai 
akademiškas, o tik gilios dvasios ir 
elegantiškų. mostų dirigentas. Jis 
yra didelį darbą padaręs, paruoš- 
damas ir padiriguodamas liet. sim- 
foninės muzikos koncertą Bostono 
Simfonijos salėj. šio miesto lietu- 
viai džiaugiasi, kad J. Kačinskas vėl 
jų tarpe gyvena ir dirba. 


Stasys Baras — šauni ir žavinti 
vokalinė pajėga. Geros valios lietu- 
viai apie tai žinojo daug anksčiau, 
negu jis laimėjo pirmą vietą plačiai 
išgarsintame Chicagoland dainavimo 
konkurse. Visų pirma yra didi Die- 
vo dovana jo galingas, lankstus ir 
nepaprastai gražaus tembro balsas, 
Dievo dovanos yra įgimtas jo mu- 
zikalumas ir kultūringumas. Daug 
dirbęs, nemažas aukas sudėjęs dai- 
navimo meno studijoms, dabar St. 
Baras, kaip dainininkas, yra savo me- 
no aukštumoj. Bostone K.V.Banaičio 
ir J. Kačinsko įdomias, bet voka- 
liškai nelengvas dainas jis dainavo 
taip, kaip jas dainuotų Ben. Gigli 
(tarp kitko, Banaičio dainą orkes- 
trui instrumentavo Vl. Jakubėnas, o 
ne J. Kačinskas, kaip Darbininke pa- 
rašė Iz. Vasyliūnas). Vieną sunkiau- 
sių operinių arijų, U. Giordano 
Andriaus Chenier monologą, St. Ba- 
ras padainavo taip gerai, kaip jis 
yra dainuojamas geriausiose operos 
teatrų scenose. Už savo dainavimą 
Bostono Simfonijos salėj jis susilau- 
kė tokių ovacijų, kokių dabar kon- 
certų salėse jau sunku išgirsti, 
teisingai pastebėjo vienas muzikos 
kritikas amerikietis. Mes, lietuviai, 
turim visomis širdimis linkėt, kad 
šaunusis mūsų tenoras, pagaliau, sa- 
vo balsu ir darbu pasiektų to gar- 
so, kurio tikrai jis yra vertas. 


Malonu Aidų skaitytojams praneš- 
ti, kad didžioji Bostono spaudi mū- 
sų simfoninės muzikos koncertą į- 
vertino palankiai. Ta proga buvo 
prisiminta Lietuva, pagirti kompozi- 
torių darbai, teigiamai įvertinti di- 
rigentas J. Kačinskas ir solistas St. 
Baras. Tai padarė "The Christian 
Science Monitor, The Boston Herald 
ir The Pilot. Tik vienas The Boston 
Daily Globe, kurį skaito gal keli 
tūkstančiai Nauj. Anglijos lietuvių, 
savo kritiko lūpomis tarė, kad J. 
Kačinsko diriguojamos liet. muzikos 
jis negirdėjo, nes turėjo išeiti į ki- 
tą koncertą. Kadangi mes žinom, 
jog tas laikraštis turi ne vieną mu- 
zikinį kritiką, tai mums, ypač bos- 
toniškiams, reikėtų gerokai pagal- 
voti apie to spausdinio pamėgimą... 


Simfoninės muzikos koncertai vi- 
sada išjudindavo mano vaizduotę ir 
sukeldavo įvairių minčių. Kai ku- 
riem individam jie gali būti šalti- 
niai, iš kurių rieškučiomis semia- 
mas įkvėpimas. Mano mintys, be- 
klausant simfoninės muzikos koncer- 
to Bostone, sukosi apie mūsų tau- 
tos dalią, jos kultūrą ir ypačiai jos 
muziką. 


Nelemtų istorinių aplinkybių pri- 
versti, mes neįnešėm savo įnašo į 
klasikinės muzikos kūrybą. Tos pa- 
čios piktos lemties prislėgti, neįsi- 
jungėm į muzikinį romantizmą, im- 
presionizmą, verizmą ir kt. muziki- 
nes sroves. Viena kita tų srovių 
nūdienėj mūsų muzikoj atliepia tik 
vienu kitu daugiau ar mažiau pa- 
vykusiu kūriniu. 

Taigi prieš akis milžiniška dau- 
ba, o mes ryžtamės ją peršokti ir 
savo muzika prabilti gal dar įman- 
triau už Stravinskį, Prokofjevą, Hin- 
demithą ir Bartoką. Pastangos, at- 
rodo, yra tragizmo ženkle, kaip ta- 
me pačiame ženkle dabar gyvena vi- 
sa mūsų tauta... 


žinoma, juokinga būtų norėti, kad 
mūsų kompozitoriai grįžtų į Hayd- 
no ar Mozarto laikus arba, kad pra- 
dėtų komponuoti kaip Schumannas 
ir Čaikovskis. Bet vieno vis dėlto 
galim pageidauti  —tai kad mūsų 
kompozitorių kūryboj  suskambėtų 
lietuviškoji melodija, mintis ir šir- 
dis. Gal mažiau to modernumo 
del modernumo, o daugiau to savo- 
jo lietuviškojo Aš, kuris žavėtų ne 
tik mus pačius, bet sklistų ir į sve- 
timąją aplinką. Bostone įvykęs kon- 
certas duoda vilčių, kad liet. geni- 
jus suras savo kelią ir mūsų mu- 

ziką išves į pasaulį. 
St. S. 

BOSTONO SAMBŪRIS NUGIRDĖ ČIKAGA 
RAUDONUOJU VYNU 


Kiek nejauku prisipažinti, tačiau, 
manau, kiekvienas sutiksime, jog 
savo kaimynų latvių naująją litera- 
tūrą ar dramą mes (reikia spėti, 
kad ir jie mūsiškę) mažiausiai te- 
pažįstame. Nepriklausomoje Lietu- 
voje tokiam pažinimui buvo įsteig- 
tos tarpusavio bendradarbiavimo 
draugijos, kultūriniai klubai, buvo 
išversta literatūrinių ir pastatyta 
dramos veikalų, pasikeista teatro 
gastrolėmis etc., gi šiandien, trem- 
tyje, pasitenkiname tik vienu kitu 
bendro pobūdžio atsitiktiniu straips- 
neliu laikraštyje per kelerius metus. 
O esame bendro likimo broliai, ir 
vien jau tas faktas turėtų skatinti 
į gilesnį vienas kito pažinimą. Kaip 
žingsnis tąja linkme ypač sveikin- 
tinas Bostono Lietuvių Dramos Sam- 
būrio išvertimas iš latvių kalbos ir 
pastatymas jų vieno prakiliausių 
tremties rašytojų Valdemaro Kark- 
linio 3 veiksmų komedijos “Raudo- 
nasis vynas''. 


Nepriklausomoje Latvijoje pasižy- 
mėjęs kaip gabus ir produktingas 
vertėjas (išvertęs per 100 veikalų 
iš prancūzų, vokiečių ir anglų kal- 
bų), bei parašęs porą mažai reikš- 
mingų biografinių knygų, V. Kark- 
linš per trumpą laiką tremtyje da- 
vė keletą brandžių beletristinių vei- 
kalų: “Vienatvės kalnas", “Legenda 
apie septynis laivus", “Laiškas iš tė- 


vynės", “Dievo žemė" ir “Mergelių 
gatvė". V. Karklinš veikalai pasi- 
žymi stipria kompozicija, įdomiais 


ir išbaigtais charakteriais ir puikiai 
valdomu sakiniu. Latvių kritikai 
Valdemarą  Karklinį ypač vertina 
dėl to, kad su kiekvienu kūriniu jis 
ateina visiškai naujas, pagrindinai 
pakeitęs tematiką, veikėjų charak- 
terius, net ir stilių. Visas šias ge- 
rąsias rašytojo savybes beletristi- 
niuose veikaluose turėjome progos 
pastebėti ir jo, rodos, vieninteliame 
draminio žanro kūrinyje “Raudona- 
sis vynas" (Dr. Br. Mickevičiaus ver- 
timas) Bostono Lietuvių Dramos 
Sambūrio pastatytame čikagoje spa- 
lio 25 d. 


Veikale “Raudonasis vynas", kurį, 
gal dėl charakterių stiprumo ir ne- 
komiškumo, gal dėl komedijai įpras- 
to išorinio veiksmo stokos, daugelis 
recenzentų linkę laikyti pjese, spren- 
džiama šeimos problema. Pagrindi- 
nį veikėjų trikampį komedijoje su- 
daro senstelėjęs aktorius ir rašyto- 
jas „Alanas Kevendišas (Henrikas 
Kačinskas), jo prieš dvejus metus 
vesta jauna žmona Karina (Regina 

Norvaišaitė) ir jaunas vyriškis Haris 
Elensonas (Antanas škėma). Suti- 
kęs Kariną traukinyje, Haris ja su- 
sižavi ir atseka į namus. Sužinojęs, 
kad ji vedusi, Haris nori romansą 
čia pat baigti, tačiau, paties vyro 
sulaikytas ir paskatintas, pasidaro 
jos meilužiu. Karina kurį laiką blaš- 
kosi ir, atrodo, pasvyra ją įsimylė- 
jusio Hario pusėn, tačiau lemia- 
muoju momentu apsisprendžia už 
savo vyrą ir liekasi pas jį. 


Komedijoje apstu  nekasdieniškų 
paradoksiškų situacijų, gyvo ir gi- 
laus sąmojaus, žaismingų ir spalvin- 
gų dialogų. Veiksmo fonui išryškin- 
ti ir intrygai pagyvinti autoriaus 
veikalan įvesta ir panašaus pobūdžio 
komedijoms tipiška tarnų pora: tar- 
naitė Aneta (Zita Zarankaitė) ir tar- 
nas Džosefas (Antanas Vileniškis). 
Nors iš veikėjų pavardžių ir kai ku- 
rių užuominų atrodo, kad veiksmas 
vyksta Anglijoje, tačiau nei auto- 
rius nei režisorė (Aleksandra (Gus- 
taitienė) to fakto neryškina, nes jis 
šiandieną įr nėra reikšmingas. 


Trumputėje lietuviško teatro isto- 
rijoje turėjome labai nedaug aktorių, 
kurie nors iš dalies galėtų lygintis 
su Henriku Kačinsku. Todėl dažnai 
graudu, kad šiai savo viršūne pasie- 
kusiai meninei jėgai mes nesugeba- 
me sudaryti sąlygų pilnai pasireikš- 
ti. Iki detalių jieškotas charakteris, 
iki detalių išgyventos situacijos pa- 
darė “Raudonojo vyno'' Alaną vienu 
ryškiausių šio aktoriaus sukurtų 
vaidmenų. Savo nuostabiai tiksliu 
pauzavimuų Henrikas Kačinskas mo- 
kėjo duoti gilios prasmės ir para- 
doksiškiausiems dialogams, gi jo 
spalvinga intonacija net ir paviršu- 
tiniškus posakius padarė šviežiais ir 
gyvais. 


Antanas škėma savo išvaizda 
amanto rolei (ypač turint galvoje, 
kad jo varžovu buvo Henrikas Ka- 
činskas) tiko ne geriau negu jam 
jūrų karininko uniforma antrajame 
veiksme, tačiau jo nuoširdžiai įsisa- 
vintos Hario pažiūros, jo kiek ci- 
niška filosofija šiame nedėkingame 
vaidmenyje darė jį priimtiną ir įti- 
kinantį. Matyti, dėl bendrų repetici- 
jų stokos padaryti keli klaidingi 
įstojimai tekste (ryškiausias jų tre- 
čiojo veiksmo atsisveikinimo sceno- 
je) Antano škėmos buvo išpirkti 
mokėjimu tos scenos rutinos, kuri 
skiria profesionalus nuo mėgėjų, ir 
publikoje mažai kieno buvo tepaste- 
beta. 


Karinos rolėje Regina Norvaišajtė 
pasirodė esanti verta savo profesio- 
nalų partnerių. Jos sukurta naivi, 
trapi, jauna aristokratė moteris bu- 
vo įdomi ir tikra. Ypač pažymėtinas 
jos šiltas ir malonus balso tembras. 
Jos didžiausia silpnybė yra per ma- 
žas reagavimas į tai, ką kiti sceno- 
je kalba. Kada jai pačiai nereikia 
nieko kalbėti, dažnai R. Norvaišaitė 
lyg užmiršta esanti Karina ir tik 
šiaip sau, be jokio įsijautimo, lau- 
kia savo įstojimo, kada ir vėl atgy- 
ja. 


Zita. Zarankaitė tarnaitės Anetos 
rolėje neišvengė mėgėjiško 'pervai- 
dinimo" ir dirbtinumo. Pažymėtina 
jos laisva laikysena scenoje, gera 
balsinė medžiaga bei, ne vieno re- 
cenzento jau anksčiau pripažinti, ko- 
mikės gabumai. 


Priešingai Z. Zarankaitei, jos part- 
nerio Antano Vileniškio atlikta tar- 
no Džosefo rolė dažnokai kentėjo 
nuo kitos mėgėjiškos ydos — 'neda- 
vaidinimo". "Girtinas paskutiniųjų 
dviejų aktorių režisorės norų supra- 
timas ir tikslus jų vykdymas savo 
pajėgumo ribose įgalino juos, per- 
daug neatsiliekant, žengti pirmosios 
trijulės diriguojamu žingsniu. Nely- 
gumus švelnino ir dėkingas luomų 
skirtumas tarp vaizduojamųjų cha- 
rakterių. 


Režisorei Aleksandrai Gustaitienei 
teko nelengvas uždavinys šiuos ne- 
vienodo meninio pajėgumo ir sceni- 
nės patirties vaidintojus sujungti į 
darnų meninį vienetą. Tai jai pavyko 
daug geriau, negu, žinant nelengvas 
pasiruošimo sąlygas, buvo galima ti- 
kėtis. “Raudonasis vynas", kokį jį 
matėme Čikagoje, buvo lengvas, žais- 
mingas, elegantiškas, saikingas išo- 
rinėmis priemonėmis, bet ekspresy- 
vūs vidine dinamika veikalas. Reži- 
sorė A. Gustaitienė puikiai pažino 
savo turimą medžiagą ir mokėjo jš 
jos išgauti viską, kas buvo įmanoma. 


Nors komedija vyko draperijose, 
panaudojant tik keliasdešimt metrų 
raudono šilko, A. Gasiūno gero ap- 
švietimo dėka buvo sudaryta visai 
tinkama veikalui atmosfera ir deko- 
racijų net nebuvo pasigesta. Atvirkš- 
čiai: jų nebuvimas gal net padėjo 
žiūrovui koncentruotis daugiau į pa- 
ti vaidinimą, kuris, kaip jau minė- 
jome, ir yra pagrįstas vidine įtam- 
pa. 


Daug prikalbėta apie Čikagos pub- 
likos reiklumą bei kritikos prieka- 
bingumą. Net tokie pasaulinio gar- 
so meniniai vienetai, kaip Metropolį- 
tan opera į Čikagą gastroliuot va- 
žiuoja labai nenoriai. Atrodo, kad 
paskutiniuoju laiku panašus įspūdis: 


HABEMUS 


Gal niekad pasaulis taip nelau- 
kė naujojo popiežiaus rinkimų, 
kaip po Pijaus XII mirties. Konkla- 
ve, kuri turėjo išrinkti pop. Pijaus 
XII įpėdinį, susirinko didžiausio vi- 
sų dėmesio ir nekantraus laikimo 
ženkle. Konklavės faktas nėra nau- 
jas, bet niekad jis nebuvo tiek ta- 
pęs visų „dėmesio centre; visas pa- 
saulis: religinis, politinis, katalikiš- 
kasis, protestantiškasis, o net ir ki- 
tų tikybų paskutiniais metais, dėl 
Pijaus XII asmeniškų savybių, yra 
atkreipęs dėmesį į dvasines verty- 
bes, į krikščioniškosios moralės ir 
krikščioniškosios doktrinos svarbą, į 
tą augštą vietą, kurią civilizacijos 
istorijoje užima Katalikų Bažnyčia. 
Popiežiaus Pacelli mirtis paliko tuš- 
tumą ne tik paprastų Žžmonelių 
širdyse, bet ir intelektualinėse sfero- 
se, neapakusiose priešišku Bažnyčiai 
nusistatymu ir pajėgiančiose pajus- 
ti tiesioginę ar netiesioginę religi- 
jos įtaką. šią tuštumą turėjo už- 
pildyti asmuo, į kurio asmenybę, 
programą nukrypo milijonai akių ne 
tik besidominčių kas bus būsima- 
sis Pijaus XII įpėdinis, bet ir lau- 
kiančių, kokią kryptį, liniją užims 
jis šv. Petro soste. 


Šį kartą konklavė susirinko ne- 
paprastu metu: pozityvizmo amžiu- 
je, kada atrodo, jog ima viršų 
mokslas ir šalta technika, pajungta 
siekimui ir jieškojimui patogumų, 
malonumų, gyvenimo lengvumo. Bet- 
gi dvasinis popiežiaus autoritetas ir 
svoris, net ir tokiose aplinkybėse, nė 


susiformavo ir apie lietuviškąją Či- 
kagos publiką ir recenzentus, nes 
Bostono Dramos Sambūrio pirminin- 
kas Antanas Gustaitis prieš gastro- 
les savo bičiulių laiškais klausinėjo: 
“Ar jau daug išgaląsta peilių mums 
pjauti?" Tačiau visa ta baimė buvo 
be pagrindo. “Raudonąjį vyną“ pub- 
lika priėmė nepaprastai šiltai, o vie- 
"tos lietuvių dienraščiai augštai įver- 
tino. Belieka tik pasididžiuoti, kad 
Bostono lietuvių scenos menininkai 
tokio įvertinimo pilnai užsitarnavo. 


T. Alga 

PONTIFICEM 


kiek  nesumažėja, priešingai, jis 
įgauna dar didesnės reikšmės. Baž- 
nyčios užduotis mūsų laikais nėra 
sumažėjusi ir popiežiaus asmenybė 
nera antraeilis dalykas. Bažnyčia ir 
popiežius vienas antrą papildo: Baž- 
nyčia savo plačiai apimančia orga- 
nizacija, savo ilgų amžių tradici- 
jomis, 0 popiežius savo sugebėjimu 
duoti Bažnyčios gyvenimui kryptį, 
kuri tam tikru atžvilgiu gali būti 
naujos epochos pradžia. 


Šių samprotavimų šviesoje bu- 
vo suprantamas pasaulinės, 0 ypa- 
čiai italų spaudos bandymas kal- 
kuliuoti apie naująjį Pijaus XII į- 
pėdinį. Visi tie kandidatų rūšiavi- 
mai į uoliuosius ir moderuotus, į 
modernistus ir tradicionalistus, į i- 
talus ir svetimšalius, į galimus ir ne- 
galimus būti išrinktais rodė ne ką 
kita, kaip nuoširdų viešosios opini- 
jos dėmesį neeiliniam įvykiui ir su- 
sirūpinimą būsimuoju popiežium. 
Betgi tarp tų įvairių, ir kartais 
prieštaraujančių, samprotavimų ne- 
buvo tokių, kurie rodytų indiferen- 
tiškuma, arba būtų bandę suma- 
žinti būsimojo popiežiaus reikšmę. 
Daug kas kėlė klausimą: koks bus 
popiežius — politikas ar dvasinin- 
kas, t.y. daugiau kreips dėmesio į 
tarptautinius įvykius, ar apsiribos 
vien dvasiniais - religiniais reikalais. 
Viešoji opinija tačiau vienbalsiai pa- 
brėžė, kad dabartinėse sąlygose bū- 
simasis popiežius turės užsiimti tiek 
religiniais, tiek politiniais ir sociali- 
niais klausimais, kurie išplaukia iš 
jo augšto pašaukimo. Visi linkėjo, 
kad Pijaus XII įpėdinis patenkintų 
visų laukimus. Buvo žinoma, kad 
tarp 51 rinkikų yra asmenų, pil- 
nai susipažinusių su šių laikų vi- 
suomene ir jos sudėtingomis proble- 
momis. Įdomu ir tai, kad net ita- 
lų spauda buvo šį kartą susigyve- 
nusi su mintimi, kad būsimasis po- 
piežius gali būti ir neitalas (nors 
tai būtų buvę prieš 4 amžių tra- 
diciją), nes ir toksai, vos įžengęs 
į popiežiaus sostą, tuo pačiu tam- 
pa Romos vyskupu ir paima šv. 
Petro laivo vairą į savo rankas ne- 
priklausomai nuo savo kilmės ar 
tautybės. 


Viena yra tikra, kad nors po- 
piežiaus rinkimai užtruko 3  die- 
nas, jie vyko visiškoje nepriklauso- 
mybėje nuo katalikiškų kraštų vy- 
riausybių ar tautinių interesų, ku- 
rie kitados, kartais labai negarbin- 
gai, įtaigodavo kardinolus ne tik pa- 
reiškiant prieš tam tikrą asmenį sa- 
vo veto, bet netgi sudrumsčiant ir 
suardant pačią konklavę. šios iš- 
orinės įtakos šiandien yra visiškai 
negalimos. Tuo būdu popiežiaus iš- 
rinkimas mūsų dienose įgauna gry- 
nai religinį charakterį, kuris dėl 
neišvengiamų ir netiesioginių ry- 
šių su pasauliu, vyksta pasaulyje, 
betgi tuoj įgyja moralinį svorį, ne- 
užtemdytą dinastinių interesų, ar 
berivalizuojančių vyriausybių. 


Taigi 1958 m. konklavė įvyko 
su dideliu rimtumu, retu pasaulio dė- 
mesiu ir su absoliutiniu laisvumu 
bei nepriklausomumu. Ir todėl tas, 
kuris pusšimčio iš viso pasaulio su- 
sirinkusių garbingo amžiaus ir gi- 
lios patirties atstovų buvo išrink- 
tas ir įsodintas į Apaštalų Kuni- 
gaikščio sostą, turėjo labiausiai tik- 
ti mūsų ypatingiems laikams. Juo 
buvo išrinktas Venecijos patriarchas 
kardinolas Angelas Juozapas Ron- 
calli. 


Kai 1958 m. spalių 28 d. vaka- 
re kardinolas Roncalli tapo Pijaus 
XII įpėdiniu ir kaip Kristaus Vie- 
tininkas žemėj iš šv. Petro bazili- 
kos balkono suteikė palaiminimą 
Urbi et Orbi (Miestui ir Pasauliui), 
buvo aišku, kad prasideda Bažny- 
čios gyvenime naujas laikotarpis, 
skirtingas nuo Pijaus XII laikų. Jau 
pačiame vardo pasirinkime — Jono 
XXIII — buvo matyti, kad nauja- 
sis popiežius vadovaujasi skirtingais 
nuo kitų motyvais. Tai vardas jo 
tevo, vardas nežymios parapijos baž- 
nyčios, kurioje buvo pakrikštytas, 
bet ypačiai vardas jo Romos kated- 
ros ir vardas dviejų artimų Kris- 
taus bendradarbių: Jono Krikštyto- 
jo ir Jono Evangelisto. Tuo norė- 
jo pabrėžti, kad ir jis nori būti 
Kristaus šauklys, raginąs taisyti 
Viešpaties kelius ir Kristaus meile 
apimti visą žmoniją. Dar vienas mo- 
tyvas: pasirinkęs Jono vardą žinoda- 
mas, kad visi Jonai popiežiaus sos- 
te neilgai gyveno. Pop. Jonas XXIII 
turi 77 metus ir todėl per trumpą 
savo gyvenimą norįs atlikti tai, ką 
Dievo Apvaizda jam yra skyrusi. 


Gimęs 1881 m. lapkričio 25 d. 
šiaurės Italijoje, Bergamo provinci- 
joje Sotto il Monte kaime, smul- 
kaus ūkininko šeimoje. Jo tėvai bu- 
vo pas turtingesniuosius pusininkais; 
pagaliau susitaupę šiek tiek pinigų, 
nusipirko mažą ūkelį, kuriame bu- 
vo daug darbo, pakankamai duonos, 
mažai poilsio. Betgi gausiai Ron- 

calli šeimai — dešimts vaikų, o jų 
trečiasis iš eilės ir pirmas berniu- 
kų Angelo Giuseppe — badauti ne- 
teko, nes visi kibo į žemę, į dar- 
bą. Neteko nė vaikams be darbo bė- 
gioti. Kiek pajėgę, padėjo tėvams. 
Kaimelyje mokyklos nebuvo, tad vai- 
kus mokė Carvico parapijos klebo- 
nas. Pas jį, nuo darbo atitrūkę, 
nubėgdavo ir Roncalli vaikai, bet tai 
nebuvo  sisteminga mokykla. "To- 
dėl žvalus, sveikas ir stambaus su- 
dėjimo Angelo Giuseppe 1890 m. 
spalių mėn. buvo atiduotas į ne- 
toli esančią Celano mokyklą-kolegi- 
ją, kur mokėsi dvejus metus. Aiš- 
ku, kad iš klebono “mokyklos atė- 
jęs į tikrą mokyklą, pirmaisiais me- 
tais sunkiai apvaldė knygą. Kaip ir 
visi kaimiečių vaikai, turėjo prak- 
tišką protą, pažino gamtą ir jos 
slėpinius, bet knygų formulės sun- 
kiai lindo į galvą. Dėl to moky- 
tojai kartais nusiskųsdavo Roncalli 
tevams, kad jų sūnus, nors labai 
švelnus, geras, draugiškas, turįs 
griežtą valią, betgi knygai neturįs 
meilės. Žinoma, tekdavo jaunam 
Roncalli nuo tėvų pabarimų ir prie- 
kaištų, kad tingįs mokytis. Pasa- 
kojama, kad kartą Celano mokyto- 
jas įdavė mažajam Roncalli laišką 
įteikti San Gregorio klebonui (Ron- 
calli šeimos draugui). Laiške kle- 
bonas buvo prašomas smarkiai iš- 
barti vaiką, kam neparengiąs pamo- 
kų. Tas gi nujautė, kas laiške pa- 
rašyta, ir laiškas buvo neįteiktas 
iki šiai dienai. Betgi pamažu sun- 
kumai buvo nugalėti ir Angelo Giu- 
seppe sekmingai baigė Celanos mo- 
kyklą. 


Tėvai pastebėjo, kad jaunasis 
Angelo Giuseppe linksta į dvasinį 
luomą ir todėl 1892 m. pasiuntė jį 
į Bergamo mažąją seminariją, kur 
mokėsi iki 1900. Baigęs filosofiją 
ir, kaip gabus klierikas, gavęs sti- 
pendiją buvo pasiųstas į Romą te- 
ologijos studijoms, kurias baigė 1904 
m. teologijos daktaro laipsniu. Tais 
pat 1904 metais rugpjūčio 10 d. į- 
švęstas: kunigų ir atlaikęs primi- 
cijas prie šv. Petro kapo, grįžo į 
Bergamą, kur vietos vyskupas Ra- 
dini-Tedeschi jį pakvietė asmninių 
sekretorium ir paskyrė seminarijon 
profesorium. Jaunasis kunigas Ron- 
calli savo vyskupui ištikimai tarna- 
vo ligi jo mirties — 1914 m. šven- 
to gyvenimo vyskupo artume daug 
ko išmoko, 0 po vyskupo mirties 
jo atmintį pagerbė rūpestingai pa- 
rengta biografija. 


Pirmojo pasaulinio karo metu 
pašauktas po ginklu, metus ištar- 
navo sanitarijos seržentu, vėliau ka- 
ro kapelionu, pasižymėjęs drąsa, pa- 
siaukojimu, sužeistųjų meile. Ka- 
rui pasibaigus, grįžo į Bergamo se- 

anksčiau buvo dės- 
tęs Bažnyčios istoriją apologetiką 
ir patrologiją, dvasios tėvo parei- 
goms ir jose išbuvo ligi 1921 me- 
tų, kada buvo pašauktas į Romą, 
į Tikėjimu Platinti Kongregaciją. 
Čia per 4 metus atsidėjo misijų 
rėmimo organizavimui ir Laterano 
popiežiškoje seminarijoje dėstė pa- 
trologiją. 1925.IIL19 buvo konse- 
kruotas vyskupu ir pradėjo diploma- 
tinę karjerą, pirmiausia pasiųstas 
apaštališkuoju vizitatorium (nuo 
1930 m. apašt. delegatu) į Bulgari- 
ją, kur išbuvo ligi 1934 m. galo; 
čia išmoko slavų kalbų ir pažino 
Rytų pasaulį. 1935 m. buvo per- 
keltas toms pat pareigoms į Tur- 
kiją, drauge eidamas šv. Sosto at- 
stovo pareigas ir Graikijoje. Sako- 
ma, kad Konstantinopolyje susipaži- 
no su stačiatikių patriarchu ir su 
juo palaikė nuoširdžius draugiškus 
santykius. 1944 m. popiežius Pijus 
XII Roncalli paskyrė nuncijum į Pa- 
ryžių. Atvykęs į Prancūzijos sos- 
tinę 1944.XII.30, jau 1945.11 įteikė 
savo  kredencialus generolui Da 
Gaulle, kuris tuo metu buvo laiki- 
nosios prancūzų vyriausybės galva, 
ir tą pačią dieną, kaip diplomatų 
dekanas, sveikino De Gaulle naujų 
metų proga. 


minariją, kur 


Tasai svarbus nuncijaus postas 
jam buvo pavestas tada, kai Pran- 
cūzija pergyveno kritišką savo isto- 
rijos momentą. Vos karui pasibaigus, 
Prancūzija keitė savo konstitucinę 
santvarką, buvo pradėta nauja poli- 
tine ir socialinė kryptis ir naujų 
žmonių klasė ėmė valdžią į savo 
rankas. Tuo tarpu krašte siautė ko- 
laborantų gaudymo ir baudimo 
karštligė. Net 40 Prancūzijos vys- 
kupų buvo apkaltinti bendradarbia- 
vę su Vichy vyriausybe ir dėl to 
nauja vyriausybė reikalavo juos pa- 
šalinti ir atiduoti teismui Tik nun- 
cijaus Roncalli takto ir diplomatinio 
sugebėjimo dėka išvengta vyskupų 
hekatombos: vos tik 3 vyskupai tu- 
rėjo būti paaukoti, o kiti liko sa- 
vo vietose. Per 8 metus nuncijus 
Roncalli parodė prancūzams savo ne- 
paprastus sugebėjimus, savo patirtį, 
o ypačiai savo širdį. 1953.112 buvo 
pakeltas kardinolu ir paskirtas Ve- 
necijos patriarchu. 


Venecijiečiai sutiko naująjį ga- 
nytoją su džiaugsmo ovacijomis. Vien 
tik miesto tarybos (kuri buvo kai- 
riųjų rankose) rūmų langinės bu- 
vo uždarytos. Miesto tarybos ponai 
norėjo ignoruoti naująjį patriarką. 
Tada Roncalli juokaudamas pranaša- 
vo; “Atidarysime ir tuos langus", kas 
vėliau, pasikeitus vietos politinei si- 
tuacijai, ir įvyko. Roncalli Veneci- 
joje tuoj tapo labai populiarus dčl 
savo paprastumo ir nuoširdumo. Jis 


nevengė, išėjęs į miestą paprasto 
kunigo sutanoje, pakalbėti su gon- 
dolieriais, darbininkais, rinkų parda- 
vėjais, atėjusiomis apsipirkti tarnai- 
tėmis. Savo namuose priimdavo vi- 
sada ir visus įvairiausių pažiūrų 
asmenis, net ir turistus, kurie, tik 
iš smalsumo jį pamatyti, lankyda- 
vosi patriarko rūmuose. Šis Veneci- 
jos patriarko populiarumas buvo 
žinomas, matyt, ir Lietuvoje, nes 
kai pereitais metais lankėsi Romo- 
je "maldininkai" iš Lietuvos, jie pa- 
keliui Venecijoje aplankė ir kardi- 
nolą Roncalli. 


Eūdamas Venecijoje patriarkas, 
Roncalli pirmoje vietoje reiškėsi kaip 
gerasis Piemuo — Ganytojas, paro- 
dęs didelio jautrumo ir supratimo 
socialinėms problemoms, ypačiai re- 
mė kovojančių katalikų visokią i- 
niciatyvą. Vienas artimas patriarko 
bendradarbis taip rašo: 


“Kardinolo Roncalli pasektas ir 
pamiltas pavyzdys yra šv. Pranciš- 
kus Salezas, jo diplomatija yra evan- 
geliškoji meilė, jo galingas ginklas 
— kantrumas su viltimi, kada tiki- 
masi prieš viltį, žinant, kad Die- 
vas negesina net. rūkstančio knato, 
kuris visuomet laukia ant savo na- 
mų slenksčio ne tik ištikimųjų vai- 
kų, bet ir sūnų palaidūnų''. 


Net ir diplomato poste, ir kar- 
dinolo purpure Roncalli nepametė 
savo paprastumo, nuoširdumo, kas 
yra didelių asmenybių pažymys. Su 
savo neturtingais giminėmis palaikė 
artimus ryšius. Į Paryžių buvo nu- 
sigabenęs dvi savo seseris, vieną vi- 
rėja, kitą kambarine. Visą amžių, 
kai tik galėjo, o ypač paskutiniais 
metais iš Venecijos, vis parvažiuo- 
davo atostogų į savo tėviškę, kur 
gyveno dvi seserys ir du broliai, į 
savo kaimą, į kuklaus ūkininko pa- 
stogę. Čia buvo visų laukiamas, 
mylimas, su visais kalbėdavo vietos 
tarme, gausiai sušelpdamas vargšus. 
Kai kartą giminės padarė jam pas- 
tabą dėl per didelio savęs skriau- 
dimo, jis atsakė: “Tai kas man, ki- 
tus šelpiant, dar lieka, yra kur kas 
daugiau, negu turėjo mano tėvas vi- 
są gyvenimą". Jo giminės (turi 35. 
brolvaikius) yra paprasti darbo žmo- 
nės: du brolvaikiai dirba Belgijoje 
Ivoir kasyklose, vienas yra klebo- 
nas mažoje parapijoje Faenzos pro- 
vincijoje, sesers viena duktė vienuo- 
lė misijose (Asmaroje), kita Romoje. 
Du nevedę broliai, abu jau sene- 
liai, dirba kukliame ūkyje. Išrinkus 
kardinolą Roncalli popiežium ir žur- 
nalistams aplankius kuklią naujojo 
popiežiaus tėviškę, giminės ne tiek 
džiaugėsi, kiek gailėjosi, kad jų 
kardinolas daugiau neparvažiuos va- 
saros atostogų namo. Jie ir toliau 
liks paprasti vargo pelės, nes ir pop. 


Jonas XXIII, Kkaipainasv. Bijus 
kuris irgi buvo iš to pat krašto 
vargdienių ir į šv. Petro sostą atė- 
jo taip pat iš Venecijos, yra pabrė- 
žęs, kad garbingiausias jo giminių 
titulas (nes paprastai italų valdžia 
popiežiaus artimiesiems suteikia gra- 
fų ar markyzų titulus) yra “po- 
piežiaus giminės". 

Suminėtos datos, pareigos, užsi- 
emimai dar neduoda tikro vaizdo, 
koks yra iš tikrųjų asmuo, kuris 
išgyveno 77 metus. Visa tai yra tik 
rėmai, kurie išryškina paveikslo iš- 


vidinę, artistinę vertę. Kad supra- 
tus realybę, reikštų kalbėti pla- 
čiau apie Roncalli kunigišką veik- 


lą: Kat. Akcijos organizavimą Ber- 
gamo vyskupijoje, jai vadovavimą, 
pamokslus, konferencijas, religijos 
mokymą, “Studento Namų“ steigi- 
mą po I pasaul.karo tiems, kuriuos 
karas buvo išmetęs iš normalių 
studijų eigos. Reikėtų suminėti jo 
mokslinę veiklą, tyrinėjimus archy- 
vuose, knygų rašymą (šio darbo ne- 
nutraukė nei pirmiau kunigiška tar- 
nyba, nei vėliau diplomatinės parei- 
gos), studijas, kurių išvadoje išleis- 
ti šie veikalai: Il Cardinale Cesare 
Baronio nel centenario della sua mor- 
te (1908), La Misericordia Maggiore 
di Bergamo (1912), In memoria di 
mons. Radini-Tedeschi Vescovo di 
Bergamo (1916), Gli inizi del Semi- 
nario di Bergamo e S. Carlo Borro- 
meo (1939), pagaliau 5 tomų ka- 
pitalinis veikalas Atti della visita 
apostolica di San Carlo Borromeo 
a Bergamo (1936-1952). Reikėtų ap- 
rašyti jo diplomatinio darbo pasek- 
mes, pasisekimus, jo visišką atsida- 
vimą Šv. Sostui, jo išmintį painiuo- 
se diplomatijos vingiuose. Viso to ne- 
pajėgdami šio rašinio rėmuose iš- 
skaičiuoti, vieną tik galime pabrėž- 
ti: Dievo Apvaizdos planuose 77 Ron- 
calli amžiaus metai buvo skirti pa- 
ruošti jį augščiausiam Kristaus Vie- 
tininko postui ir sielų Ganytojo pa- 
reigoms. Net ir kalbų mokėjimu 
Jonas XXIII netoli yra nuo savo 
pirmatako Pijaus XII, nes kalba 10- 
'zynų, italų, prancūzų, vokiečių, 
ispanų, rumunų ir kaikuriomis ki- 
tomis slavų ir rytų kalbomis (sa- 
koma, kad rusų kalbą mokąs). 


Jonas XXIII savyje yra sukau- 
pęs visas tas savybes, kurios yra 


reikalingos popiežiui dabartiniais 
sunkiais ir audringais laikais. Žmo- 
gus, kuris yra įsigijęs vertingos 


praktikos vyskupijos valdyme, moks- 
liniuose tyrinėjimuose, sielovadoje, 
mokytojavime, organizacijose, diplo- 
matinėje tarnyboje, visa tai sukau- 
pus viename asmenyje, dar pridė- 
jus įgimtą gerumą, giliu protu pa- 
remtą stiprią valią, romų charakte- 
z+1į — yra tinkamas paimti Bažny- 


Pop. Jonas XXIII 


čios vairą į savo rankas tada, kai 
audros ir povandeninės uolos gresia 
Petro laivui. 


Gyvendamas Europos rytuose 
tarp provoslavų Bažnyčios narių, 
yra gerai pažinęs tuos skirtumus, 
kurie neleidžia susilieti abiem Baž- 
nyčiom į vieną. Bažnyčių vienybė 
niekuomet nėra nustojusi savo ak- 
tualumo ir yra gyva abiejų konfe- 
sijų tikinčiųjų tarpe. Jono XXIII 
patirtis šioje srityje, reikia manyti, 
prisidės prie abiejų Bažnyčių dar 
didesnio suartėjimo. Tą viltį jis yra 
išreiškęs pirmoje savo kalboje per 
radiją į pasaulį: 


“Kaip Vakarų Bažnyčią, taip 
lygiai, su tokiu pat jausmu, apkabi- 
name ir Rytų Bažnyčią; atveriame 
širdį ir išskečiame rankas visiems 
tiems, kurie yra atsiskyrę nuo šio 
Apaštališko Sosto, kur pats Petras 
yra gyvas savo įpėdiniuose 'iki pa- 
saulio pabaigos' (Mat. 28, 20), ir at- 
lieka įsakymą, duotą jam paties 
Kristaus — visaką surišti ir išrišti 
ant šios žemės (cfr. Mat. 16, 19), 
ir ganyti Viešpaties kaimenę (cfr. 
Jon. 21, 15-17). Karštai trokštame, 
kad jie sugrįžtų į Tėvo namus ir 
todėl kartojame dieviškojo Išganyto- 
jo žodžius :'šventasis Tėve, išlai- 
kyk savo varde, kuriuose man da- 
vei, kad jie būtų viena, kaip ir 
mes' (Jon. 17, 11). Tuo būdu bus 
viena avidė ir vienas ganytojas' (Jon. 


LOT) TOdel! maldaujame; teatei- 
nie visi su pilna ir meilinga valia... 
Jie čia ras ne svetimus, bet savus 
namus"'. 


Ilgas nuncijaus Roncalli darbas 
Paryžiuje, kur galėjo sekti Vakarų 
pasaulio politikos vingius, leido jam 
pažinti viso Vakarų pasaulio aktu- 
aliasias problemas. ši patirtis bus 
naudinga ir sėdint Apaštalų Kuni- 
gaikščio soste, kur suplaukia viso pa- 
saulio rūpesčiai ir ne vien tik dva- 
siniai reikalai. 


Vadinamoji Melachijo pranašystė 
charakterizuoja dabartinį popiežių 
Joną XXIII kaip “Pastor et Nauta" 
(Ganytojas ir Jūreivis). Jei simbo- 
liškai jo pasinaudojimas Venecijos 
kanalų gondolomis galima pavadin- 
ti jūreivyste, tai ganytojo charakte- 
ris, ir be pranašystės, tuoj žymus 
iš pirmųjų Jono XXII žodžių ir 
veiksmų. Vainikavimo metu (1958. 
XI.4) pasakytame pamoksle kalbėjo: 


“Šiose didelių paslapčių ir dre- 
bėjimo dienose, atkreipiant ausis į 
žemės balsus, jei iš vienos pusės 
Mus guodžia ir džiugina tasai bend- 
ras visų džiaugsmas ir entuziazmas, 
su kuriais buvo sutiktas ir sveikin- 
tas Mūsų iškėlimas į augščiausią 
Pontifikatą, tai, iš antros pusės 
Mums kelia rūpesčio ir netikrumo 
tas įvairumas didžiulių uždavinių, 
kurie slėgia Mūsų pečius: tai už- 
daviniai, kuriuos Mums iš visų pu- 
sių ir įvairiais būdais nori priskir- 
ti, kiekvienas jausdamas pareigą tai 
Mums priminti pagal savo ribotus 
horizontus, pagal savo asmeniškus 
nusiteikimus, pagal savo patirtį ir 
pagal tai, kaip supranta individo ir 
kolektyvo gyvenimą. Yra, iš tiesų, 
tokių, kurie laukia iš naujojo po- 
piežiaus, kad jis būtų valstybinin- 
kas, diplomatas, mokslininkas, kolek- 
tyvinio gyvenimo organizatorius, ar- 
ba toks, kuris turėtų atvirą širdį 
visoms moderniojo gyvenimo pažan- 
gos apraiškoms, be jokios išimties. 

Garbingieji Broliai ir mylimieji 
sūnūs, visi šitie dalykai yra šalia 
teisingo sekimui kelio, nes jie apie 
popiežių sukuria vaizdą, kuris nė- 
ra pilnai atsakąs tikrajam idealui. 


naujasis popie- 
yra 


O iš tikrųjų, 
žius, gyvenimo įvykių eigoje, 
tartum Jokūbo sūnus, kuris, suti- 
kęs savo brolius nelaimėje, atve- 
ria jiems savo širdies jausmus ir 
verkdamas sako: “Aš esu jūsų bro- 
lis Juozapas“ (Gim. 45, 5). Nauja- 
sis popiežius, norime dar pabrėžti, 
pirmiausia savyje realizuoja tą spin- 
dintį Gerojo Ganytojo paveikslą, ku- 
ris yra aprašytas šv. Jono Evange- 
listo žodžiais, išėjusiais iš paties die- 
viškojo Išganytojo lūpų (cfr. Jon. 

10, 1-21). Jis yra avidės vartai: “Aš 
esu avių durys" (Jon. 10, T). 


Į šią Jėzaus Kristaus avidę nie- 
kas negali įeiti, nevedamas popie- 
žiaus; 0 žmonės gali tikrai pasiek- 
ti išganymą tik tada, kai jie yra 
su juo vienybėje, nes Romos popie- 
žius yra Kristaus Vietininkas ir at- 
stovauja ant žemės Jo asmeniui. Kaip 
malonu ir saldu prisiminti Gerojo 
Ganytojo vaizdą, kuris mums yra nu- 
pieštas Evangelijoje, su tokia gausy- 
be malonių detalių. 


Garbingieji Broliai ir mylimie- 
ji sūnūs, Mes pakartojame įspėji- 
mą ir pabrėžimą visų laikų Ro- 
mos popiežių, bet ypačiai Mūsų 
pirmatako šv. atminties Pijaus XII, 
ir prie šio tvirtinimo norime ypač 
pasilikti, būtent, Mums ypatingu 
būdu rūpi būti visos kaimenės Ga- 
nytoju. Visos kitos žmogiškosios sa- 
vybės — mokslas, apdairumas ir dip- 
lomatinis taktas, organizaciniai gabu- 
mai — gali būti naudingos tik pa- 
puošimui ir papildymui popiežiaus 
valdymo, bet jokiu būdų negali at- 
stoti ganytojo". 


Pirmosios pop. Jono XXIII kal- 
bos ir pirmieji valdymo žingsniai 
iš tikrųjų rodo, kad jis pirmiausia 
bus Bažnyčios Ganytojas. Kiekvienas 
popiežius, nors turi tas pačias Baž- 
nyčios Galvos prerogatyvas, betgi sa- 
vo asmeniškuų charakteriu duoda tam 
tikrą antspaudą visam savo valdy- 
mo laikotarpiui. Pijus XII buvo vi- 
są gyvenimą diplomatas par excell- 
ence; tai atsispindėjo ir jo pontifi- 
kate, kai santykius su išoriniu pa- 
sauliu rezervavo sau (neskirdamas 
Valstybės Sekretoriaus). Jo kalbos, 
raštai buvo Mokytojo žodis. Kiek- 
viena proga stengėsi duoti krikščio- 
niškos doktrinos, ja nušviesti visus 
moderniškojo gyvenimo klausimus ir 
reikalus. "Tai buvo krikščioniškos 
doktrinos nuolatinis skelbimas. Prie- 
šingai, pop. Jonas XXIII, atrodo, bus 
pirmiausia Tėvas — Ganytojas. Sa- 
vo visose kalbose pabrėžia, kad no- 
rįs ne mokyti, ne kokią nors dok- 
triną dėstyti, bet pasikalbėti su sa- 
vo vaikais paprastu, tarsi prie na- 
mų židinio, būdu, iš širdies į šir- 
dį, kartais su švelniu, familiariu hu- 
moru, kad jo žodis būtų dar šil- 
tesnis, draugiškesnis. Ganytojo savu- 
mai reiškiasi ir jo pirmuose patvar- 
kymuose. Nemėgsta formalumų, ce- 
remonijų. Išvykęs pasivaikščioti, be 
įspėjimo aplanko čia vieną, čia ki- 
tą Vatikano miesto įstaigą, nori su- 
sipažinti su savo valstybės aparatu. 
Kaip Ganytojas, Romos vyskupas 
mėgsta lankytis Romos bažnyčiose 
(sakoma, aplankysiąs visas Romos 
vyskupijos parapines bažnyčias), u- 
niversitetuose, bažnytinėse instituci- 
jose. 

Pijaus XII paskutiniais valdymo 
metais Romos  Kūrijos kardinolų 
skaičius buvo labai sumažėjęs. Kai 
kurie jų jau seneliai, užėmė po 
kelis postus, vadovaudami iškarto 
kelioms Kongregacijoms. Jonas XXIII 
tuoj paskyrė visą eilę naujų kar- 
dinolų, sulaužydamas tradicinį 70 
skaičių (po paskutinio naujų kar- 
dinolų paskyrimo XII 15 konsistori- 
joje kardinolų kolegijoje bus 74), 
ką norėjo padaryti ir jo pirmata- 
kas, pripažindamas reikalą padau- 
ginti kardinolų skaičių, bet nedrį- 
sęs nusikalsti tradicijai. Ganytojo pa- 
reigos vedamas, paskyrė kardinolus 
toms žymesnėms vyskupijoms, ku- 
rios nuo seno turėjo ganytojus kar- 
dinolus. Paskirdamas žymų skaičių 
italų, nepaisė jokios proporcijos, o 
tik norėjo turėti Kūrijoje naujų, 
jaunesnių žmonių. 

Nevyniodamas į diplomatinę va- 
tą savo minčių, nors ir švelnia for- 
ma, pop. Jonas XXIII sugeba pasa- 
kyti, reikalu esant, ir tiesos Žodį. 
Kai, visoms iškilmėms pasibaigus, 
priėmė pasaulinės spaudos atstovus, 
kurie buvo suplaukę į Romą iš vi- 
so pasaulio pop. Pijaus XII mirties 
ir naujojo rinkimų proga, jiems tė- 
viškai pasakė: 

“Spauda yra kažkas baisaus: ji 
galima tam tikru būdu prilyginti 
kariuomenei. Bet ši kariuomenė tu- 
ri tarnauti tiesai. Žurnalisto profe- 
sijoje grožis yra štai kur: plunks- 
na galima išreikšti save; tai pirmas 
pasitenkinimas — matyti savo as- 
mens emanciją; spauda, sakyčiau, 
yra tam tikras Tvėrėjo šviesos at- 
spindys per žmonių generacijas. 
Spaudos užduotis yra labai svarbi 
ir neša su savim didžią atsakomy- 
bę... Paskutines naktis, kada buvo 
sunku užmigti — nors poilsis buvo 
taip reikalingas po nuovargio pra- 


ėjusių taip sunkių dienų, kada 
Mums reikėjo atlikti visuotinio tė- 
viškumo  novicijatą  —  užmetėme 


akį į daugybę laikraščių, tikrai ne 
tam, kad patenkinti žingeidumą, bet 
kad norėjosi žinoti, kaip pasaulis in- 
teresuojasi popiežiumi ir kas yra, 
pavyzdžiui, rašoma apie konklavę. 
Taigi, visuotinis reiškinys: bandyta 
atspėti konklavės paslaptys ir. žino- 
ma, ten nėra nė dviejų eilučių, 
kurios atitiktų tiesai. Nors žurna- 
listų pastangos šiuo klausimu buvo 
labai didelės, bet tyla būtų buvusi 
geriausia byla". 

Tuo būdu popiežius tėviškai pa- 
mokė ir dementavo laikraščių iš- 
vedžiojimus apie konklavės vyksmą 
ir jos paslaptis. 

Tėvo ir Ganytojo balsas pasi- 
girdo ir pirmoje per radiją pasau- 


liui pasakytoje kalboje. Pirmiausia ' 


maldos žodžiais 


kreipėsi į Dievą, 
prašydamas 


pagalbos savo naujose 


Ganytojo pareigose. Pasveikinęs kar- 
dinolus, vyskupus, kunigus, vienuo- 
lius-es ir Kat. Akcijos narius, varg- 
šus Venecijos ir Bergamo tikinčiuo- 
sius, toliau kalbėjo; 

“Bst mūsų mintys ypatingu bū- 
du krypsta į vyskupus, kunigus, vie- 
nuolius ir visus tikinčiuosius, kurie 
gyvena tuose kraštuose, kur katali- 


kų tikėjimas nebeturi jokios lais- 
vės, arba ją turi tik dalinai; kur 
švenčiausios Bažnyčios teisės yra 


drastiškai pamintos, kur teisėti ga- 
nytojai yra arba ištremti, arba ka- 
linami, arba sukliudyti atlikti lais- 
vai, kaip pridera, savo pareigas. Te- 
žino jie visi, kad Mes dalinamės 
su jais jų kančiomis, sielvartais, 
kartumais ir kad meldžiame Vieš- 
patį, visokio gero davėją, kad pa- 
galiau padarytų galą tiems nežmo- 
niškiems persekiojimams, kurie ne 
tik grąso tų tautų ramybei ir ger- 
būviui, bet taip pat yra aiškiai prie- 
šingi moderniai civilizacijai ir Žžmo- 
gaus per ilgus amžius įsigytoms tei- 
sėms"'. 

Taigi pop. Jonas XXIII, pagal 
savo augštą pašaukimą, žada imtis 
esminės religinės misijos: būti Kris- 
taus Vietininku sielų išganymui ir 
Gero Ganytojo tėvišku jausmu rū- 
pintiš;. sielotis visais savo vaikais. 
Mums tenka tik liturginės maldos 
žodžiais palinkėti: 

“Viešpats teišlaiko jį sveiką, te- 
gaivina jį, laimingu tepadaro žemėje 
ir teneišduoda jį į jo priešo ran- 
kas". 

P.S. Tik parašęs šį straipsnį, au- 
torius 1958.XII.8 turėjo laimės būti 
privačioje audiencijoje pas pop. Jo- 
ną XXIII ir buvo sužavėtas jo pap- 
rastumu bei nuoširdumu, tiesiog fa- 
miliariškumu. Tad tai, kas šiame 
straipsny parašyta, paliudijama as- 
meniškų patyrimu. 


J. Vaišnora, 


Ja V 


e Jaunimo žurnalas “Ateitis? lei- 
džia iš Sibiro į laisvąjį pasaulį pa- 
tekusią originalią lietuvių vartoja- 
ma maldaknygę. Maldaknygė, rašy- 
ta ranka ir iliustruota atitinkamais 
piešiniais, atskleidžia lietuvių kan- 
kinių maldos pasaulį. Ji tiks var- 
toti ir čia gyvenantiems lietuviams, 
kurie norės dvasia jungtis su Sibi- 
ran ištremtais broliais. 


e Patersone, N.. J., statoma nauja 
lietuvių šv. Kazimiero parapijos baž- 
rwčia. Projektą lietuviškoje dvasio- 
j4 paruošė arch. J. Mulokas. Staty- 
bai vadovauja klebonas kun. Jonas 
Kinta. 

o Amerikos R. Katalikų kongre- 
sas numatomas liepos 4-5 d. Phi- 
lapelphijoje. 


LIET. PASIUNTINYBĖ PRIE VATIKANO 


Lietuvos Pasiuntinybės prie Va- 
tikano likimas didžiai sujaudino pa- 
saulio lietuvius. Italų spaudoje pasi- 
rodžiusios žinios apie jos uždarymą 
skaudžiai atsiskambėjo ypatingai šio- 
je Atlanto pusėje. "Tebeveikiančios 
Lietuvos pasiuntinybės bei konsula- 
tai yra gyvi jos laisvės simboliai, 
turį gilios reikšmės tiek mums, tiek 
apskritai Vakarų imtynėse su Ry- 
tais. Įvykiai po naujojo popiežiaus 
Jono XXIII išrinkimo iš tikrųjų 
rodo, kad Vatikane persiorientuoja- 
ma Lietuvos ir Lenkijos pasiuntinybių 
atžvilgiu. Laisvojo pasaulio lietuviai 
šaukėsi į Vatikaną telegramomis ir 
laiškais, prašydami ir toliau pri- 
pažinti mūsų ministerį teisštu Lie- 
tuvos atstovu. Pagaliau Vatikano 
dienraštis Osservatore Romano sau- 
sio 5 d. pareiškė, kad Lietuvos ir 
Lenkijos atstovybės nepanaikinamos, 
tik, laikantis tarptautinės teisės 
dėsnių, jų valdytojams dabartinėse 
aplinkybėse teikiamas žemesnio laip- 
snio titulas. 


Pagaliau apie susidariusią padė- 
tį prabilo ir pati pasiuntinybė, ku- 
rios pareiškimą spaudai, išsiųstą 
sausio 15 d., čia ir skelbiame. Pra- 
džioje pareiškimo lietuviškai visuo- 
menei dėkojama už dėmesį Lietu- 
vos Pasiuntinybei prie Vatikano, rū- 
pinantis jos likimu susirinkimuose, 
spaudoje ir siunčiant laiškus bei te- 
legramas į Vatikaną. Toliau taip 
aiškinama padėtis: 


“Pirmieji sunkumai, kuriuos Lie- 
tuvos Pasiuntinybei teko pajusti, iš- 
kilo, kai lapkričio mėnesį buvo gau- 
tas pranešimas, kad nuo lapkričio 
mėn. 20 d. prie šv. Sosto akredituo- 
tų misijų šefai galės prašyti au- 
diencijos pas šv. Tėvą ir įteikti jam 
naujus kredencijalus. Ministeris Gird- 
vainis tuojau ėmėsi žingsnių padė- 
čiai išaiškinti ir tuo tikslu turėjo 
visą eilę pasikalbėjimų su atitin- 
kamais Vatikano augštais pareigūŪ- 
nais. Tuo laiku buvo taip pat pa- 
ruošta plati ir išsami dokumentaci- 
ja apie Lietuvos okupaciją, Lietu- 
vos padėtį tarptautinėje plotmėje ir 
Lietuvos diplomatines bei konsulari- 
nes atstovybes kituose kraštuose, kar- 
tu prašant palikti galioje senus kre- 
dencijalus"'. 


“Padėtis pasunkėjo gruodžio 
mėn. antroje pusėje, kada Pasiunti- 
nybė negavo pakvietimo į popiežiaus 
laikomas Bernelių Mišias. šitas fak- 
tas, kaip jau yra žinoma, buvo iš- 
keltas gausių spaudos agentūrų ir 
tuojau pasklido po pasaulį, sukelda- 
mas gyvą atgarsį ne tiktai lietu- 
viškoje visuomenėje, bet ir pas sve- 
+timšalius. Pasiuntinybės akcija buvo 


energingai tęsiama, raštu ir žodžiu 
panaudojant visus turimus ir tinka- 
mus kontaktus". 


“Pažymėtina, kad nors min. S. 
Girdvainis ir negavo pakvietimo pa- 
reikšti šv. Tėvui Naujųjų Metų 
sveikinimų, Pasiuntinybės ryšiai su 
Valstybės Sekretarijatu nei vienu 
momentų nebuvo nutrūkę ir kad 
tiek ministeris tiek Pasiuntinybės 
sekretorius buvo visuomet atitinka- 
mų Vatikano įstaigų priimami. Pas- 
kutinis min. Girdvainio atsilankymas 
minėtose įstaigose įvyko gruodžio 
mena 2S d) 

"Gi sausio mėn. 3 d. šv. Sostas 
atsiuntė Pasiuntinybei raštą, kuria- 
me buvo pažymėta, jog Pasiuntiny- 
bė liks įrašyta į diplomatinį sąra- 


šą, tačiau turės būti vedama “rei- 
kalų valdytojo"  (gerant des af- 
faires). Sausio mėn. 5 d. “L'Osser- 


vatore Romano" įdėjo straipsnį, ku- 
riame buvo pakartoti svarbiausieji 
minėto rašto punktai, pabrėžiant, 
jog reikalas buvo sutvarkytas einant 
tarptautinės teisės normomis. Į gau- 
tąjį raštą buvo atsakyta sausio mėn. 
T d. pranešant, jog Pasiuntinybė bus 
valdoma įgalioto ministerio Stasio 
Girdvainio ir kad jos diplomatinis 
personalas palieka kaip buvęs". 

“Kadangi naujasis Pasiuntinybės 
reikalų valdytojo titulas yra, einant 
diplomatine praktika, naujadaras, tai 
šiuo momentu dar nėra galima tiks- 
liai apibrėžti jo pobūdžio. Galima 
tiktai pasakyti, kad Pasiuntinybės 
reikalų valdytojas ir Pasiuntinybės 
sekretorius ir toliau turės diploma- 
tinį statusą ir kad jie bus, kaip ir 
anksčiau, įrašyti į diplomatinį są- 
rašą. Dėl įvairių klausimų, kurie 
iškilo ryšy su nauja padėtimi, yra 
aiškinamasi, ir apie tai bus tinkamu 
laiku suteiktos visos informacijos.“ 

“Tenka pridurti, kad S. Girdvai- 
nis lieka įgaliotu ministeriu, nes tai 
yra Lietuvos vyriausybės suteiktas 
asmeninis titulas, kuris nebūtinai ri- 
šasi su einamomis pareigomis. Pilnas 
titulas, todėl, ateityje bus: S. Gird- 
vainis, Įgaliotas Ministeris, Lietuvos 
Pasiuntinybės prie šv. Sosto reika- 
lų valdytojas". 


“Pasiuntinybė, gerai suprasdama 
visuomenės nuotaikas, taip pat no- 
ri pažymėti, jog ji negalėjo šio viso 
reikalo kelti viešumon, kaip dauge- 
lio buvo pageidaujama, nes tai būtų 
buvę priešinga diplomatiniams įpro- 
čiams ir būtų galėję tiktai pasun- 
kinti jau ir šiaip komplikuotą padė- 
tį, apie kurią tegalėjo būti infor- 
muojami visi Lietuvos diplomatiniai 
ir konsulariniai postai. Galima tik- 
tai pridėti, kad visų paminėtų įvy- 


kių metu buvo padaryta absoliučiai 
viskas, kas buvo galima, ir kad visi 
Pasiuntinybės žingsniai turėjo labai 
vertingą min. S. Lozoraičio bei lie- 
tuvių dvasiškijos Romoje nuolatinę 
paramą". 


"Paskutiniu metu spaudoje pasi- 
rodžiusios žinios apie įvairias prie- 
žastis, kurios, esą, privedusios Pa- 
siuntinybę prie sunkios padėties, ne- 
atitinka faktams. Tarp kitko VOsser- 
vatore Romano straipsnyje buvo at- 
siliepta apie min. Girdvainį labai ma- 
loniais žodžiais ir buvo patvirtinta, 
kad jis yra šv. Sostui persona grata". 


"Lenkijos ambasadai prie šv. 
Sosto buvo kilę tokie pat sunkumai 
ir jai buvo dabar pritaikyta ta pa- 
ti procedūra, kaip ir Lietuvos pa- 
siuntinybei"'. 


POPIEŽIUS JONAS XXIII 
APIE TAIKĄ 


Kodėl pagaliau nesantaika bei ne- 
sutarimai nederinami, remiantis tiesa 
ir teisingumu? Kodėl žmonių proti- 
niai sugebėjimai ir tautų turtai daž- 
niausiai nukreipiami ginklų gamy- 
bai, gamybai mirties ir sunaikini- 
mo priemonių, o ne visų, ypač ma- 
žiau pasiturinčių visuomenės klasių. 
gerbuvio kėlimui? Žinoma, kad pas- 
tangos pašalinti nesutarimus sutin- 
ka daug sunkių ir painių kliūčių. 
Tas kliūtis tačiau reikia nugalčti, 
nes nuo to priklauso žmonijos 
ateitis. Reikia stoti į darbą su drą- 
siu pasitikėjimu, remiantis paties 
Dievo šviesa ir pagalba. Pažvelki- 
te į jums patikėtas tautas ir įsi- 
klausykite. Ko jos iš jūsų laukia ir 
ko prašo? Jos prašo ne anų bai- 
sių karo pabūklų, kurie gali iš- 
šaukti visuotinį sunaikinimą, bet pra- 
šo taikos. Tautos trokšta tokios tai- 
kos, kurioje visa žmonija galėtų 
laisvai gyventi, vystytis ir klestėti. 
Jos trokšta teisingumo, kuris sude- 
rintų atskirų visuomenės klasių 
teises bei pareigas; trokšta pagaliau 
ramybės ir santaikos, kuria remia- 
si kiekvienas tikras gerbūvis. 


Jūs žinote, ką apie taiką yra pa- 
sakę didieji žmonijos genijai. “Taika 
yra žmonių santaika tvarkoje“, — 
sako šv. Augustinas. “Yra ramybė 
tvarkoje", —sako šv. Tomas. Ta- 
čiau tarp taikos ir vergijos yra ne- 
peržengiama bedugnė, nes taika yra 
ramybė laisvėje. 


“Negali būti tikros taikos pilie- 
čiams, tautoms ir valstybėms, jei ši 
taika nėra įsigyvenusi jų sielose. Iš- 
viršinė taika yra tik vidinės sielų 
taikos ir ramybės atspindys... Dėl to 
tik religija gali kurti, stiprinti ir ug- 

ĮVYKIAI 


e "Draugo" 70mano konkurso lai- 
mėtojas šiemet yra Juozas švaistas- 
Balčiūnas, kuriam už veikalą “Jo 
sužadėtinė" vasario 1 d. įteikta 1000 
dol. premija. 

Laureatas yra pažįstamas lietuvių 
literatūroje.  Premijuotasis romanas 
yra jo vienuoliktoji knyga. Groži- 
niais raštais reiškiasi nuo 1912 m. 
Jis yra išleidęs šias knygas: Ššilkinė 
suknelė (1927), Naujan gyveniman 
(1928), Meilės vardu (1937). Rašau 
sau (1947), Siela lagamine (1948), 
Paskutinį kartą tave klausiu (1948), 
Aukso kirvis (1952), Petras širvokas 
(1952), Eldorado (1953), Trys žo- 
džiai (1958). 

Juozas Švaistas gimė 1891 m. Ro- 
kiškyje. Baigęs Panevėžio mokytojų 
seminariją, kurį laiką užsiėmė peda- 
goginiu darbu, bet netrukus perėjo 
į karinę sritį. Šiuos mokslus baigė 
Maskvoj, 1917 m. Lietuvoje buvo 
Karo mokyklos lektorius ir “Kario 
redaktorius. Be to, studijavo teisę 
Kauno universitete. Už nuopelnus ka- 
rinėje tarnyboje pakeltas pulkininkų 
leitenantu. 

Į premijos įteikimą atsilankė apie 
1000 svečių, Premijos mecenatas šie- 
met yra Kazys Laurinavičius, jury 


komisija: J. Kaupas, A. Rūta, T. 
žiūraitis, O.P., A. Astašaitis, J. Pi- 
kūnas. 

Dienraštis “Draugas" sėkmingai 


vykdo savo kilnų pasiryžimą, skir- 
damas kasmet tokią stambią premi- 
ją ir jai surasdamas mecenatų. Už 
tai jam priklauso rašančiųjų ir skai- 
tančiųjų padėka. 


e Pasigirdo balsų, skatinančių 
stiprinti organizuotą kultūrinį ben- 
dradarbiavimą su Lietuva. Lietuvių 
delegacija pavergtųjų tautų seime 
savo atsišaukime apie tai rašo: 

“Sovietų. peršami laisviesiems 
lietuviams kultūriniai mainai su Lie- 
tuva nebūtų laisvo pasirinkimo kul- 
tūrinis bendradarbiavimas.Juos tvar- 
kytų ir nustatytų Maskva pagal 
bendras kompartijos direktyvas, nes 
visi santykiai su užsieniais yra Mask- 
vos žinioje. Nei rašytojai, nei meni- 
ninkai okupuotoje Lietuvoje laisvų 
organizacijų neturi. Visas kultūrinis 


dyti taiką. Teatsimena šią tiesą tie, 
kurie atmeta Dievo vardą, kurie ko- 
rie užsispyrusiai stengiasi iš žmo- 
nių širdžių išrauti religiją. Šiais 
sunkiais laikais Mes kartojame Die- 
viškojo Atpirkėjo žodžius ir paža- 
dėjimus: “Palieku jums savo ramy- 
bę, duodu jums savo ramybę'" (Jon. 
14, 27). 

gyvenimas yra griežtai kontroliuo- 
jamas Lietuvos kompartijos, kuri nė- 
ra savarankiška, o tik Sovietų Są- 
jungos kompartijos dalinys. Tad. Or- 
ganizuoti laisvojo pasaulio lietuvių 
kultūriniai mainai su Lietuva faktiš- 
kai būtų santykiavimas su okupan- 
to organizacijomis". 

“Jokio politinio atspalvio neturi 
atskirų tautiečių šalpos ir kultū- 
riniai santykiai su savo artimaisiais 
anoje "geležinės uždangos' pusėje. 
Tai yra giminystės, tautinio solida- 
rumo ir artimo meilės ryšiai. Reikia 
tačiau saugotis sovietinių agentų 
peršamų laisvojo pasaulio lietuviams 
organizuotų ryšių su okupuota Lie- 
tuva. "Tokie ryšiai neišvengiamai 
virstų laisvųjų lietuvių ryšiais su 
Lietuvos okupantu bei jo įstaigomis 
ar organizacijomis, ir pirmiausia tar- 
nautų okupanto ba atvangos siekia- 


mam agresijos padarinių Lietuvoje 
įteisinimui". 
“Lietuva. tebėra tarptautinės 


valstybių bendruomenės narys. Lie- 
tuvos į Sovietų Sąjungą įjungimo 
laisvojo pasaulio valstybės nepripaži- 
no ir nepripažįsta. Eilėje valstybių 
tebeveikia nepriklausomos Lietuvos 
pasiuntinybės ir konsulatai. Tas ne- 
pripažinimas yra stiprus ginklas ko- 
voje dėl Lietuvos suverenumo vykdy- 
mo atstatymo. Laisvųjų lietuvių 
pareiga vengti visko, kas galėtų 
kenkti Lietuvos tarptautinei teisinei 
ir politinei padėčiai ir tiesiogiai ar 
netiesiogiai padėti okupanto užma- 
čioms"'. 


e Alto vykdomasis komitetas (L, 
Šimutis, dr. Grigaitis, M. Vaidyla) 
lankėsi Vašingtone. Valstybės De- 
partamente jiems buvo užtikrinta, 
jog esant sekretorium J.F. Dulles, 
nera pavojaus, kad būtų pripažin- 
tas Lietuvos prijungimas prie Rusi- 
jos. Delegacija dar lankėsi šv. Sos- 
to Delegatūroje dėl Lietuvos pasiun- 
tinybės prie šv. Sosto ir pas kai ku- 
riuos palankius senatorius. 


e Minint Lietuvos kariuomenės 
40 m. sukaktį, Čikagoje atidarytas 
laisvės kovų muziejus. šalia jauni- 
mo centro namų suplanuotas ir so- 
delis, kuriame bus paminklas žuvu- 
siems dėl Lietuvos laisvės. Muziejaus 
ir paminklo statymo komitetas pra- 
šo visuomenę aukų. Jos siunčiamos 
komiteto iždininkui šiuo adresu: J. 
Tumas, 4518 So. Talman Ave., Chi- 
cago 32, Ill. 


e Australijos lietuviai dailininkai 
Kalėdų laikotarpy surengė parodą 
Melbourne. Dalyvavo visos Australi- 
jos mūsų dailininkai, 


e Atžalos teatras Sydnejuje, vie- 
noje iš gražiausių miesto salių. 
gruodžio pradžioje pastatė anglo 
Priestley veikalą “Pavojingas posū- 
kis". Režisavo Dauguvietytė-šniukš- 
tienė. 

e Nepriklausomybės akto signa- 
tarui prof. Steponui Kairiui-Kamins- 
kui suėjo 80 metų amžiaus. Jubi- 
liatas buvo pagerbtas Niujorke sau- 
sio 12 d. Pabaltijo laisvės namuo- 
se. Pagerbimui suruošti iniciatyvos 
ėmėsi gen. konsulas Jonas Budrys. 
Dalyvavo gausus būrys lietuvių orga- 
nizacijų atstovų.  Susilaukta daug 
sveikinimų raštu ir žodžiu. Jubili- 
ato gyvenimą apibūdino V. Sidzi- 
kauskas. Po minėjimo buvo vaišės. 


e Lietuvių Profesorių Draugija 
Amerikoje sumanė spausdinti savo 
narių veikalus. šiemet išeis doc. A. 
Rukuižos paruoštas prof. Povilo Ma- 
tulionio gyvenimas bei veikla. Matu- 
lionis yra senosios kartos veikėjas, 
dirbęs varpininkų" ir “viltininkų" 
gretose. 


e Antroji dainų šventė rengia- 
ma Čikagoje. Laikas dar tiksliai ne- 
nustatytas. 

e Lietuviai ir kitų pavergtų 
tautų žmonės vieša demonstracija 
— pikietavimu — reiškė protestą 
Amerikoje besilankančiam sovietų 
komisarui A. Mikojanui. Gausiausiai 
jis buvo demonstrantų supamas Či- 


kagoje ir Detroite, mažiausiai — 
Niujorke. 
e Dail. Adomas Varnas sulaukė 


80 metų amžiaus. Kilęs jis yra nuo 
Joniškio. Mokėsi Mintaujoje, Petra- 
pilyje, Varšuvoje. Lankė Vakarų Eu- 
ropą. Visą laiką profesoriavo Kauno 
meno mokykloje. Dabar gyvena Či- 
kagoje ir tebekuria. Adomo Varno 
darbais buvo iliustruotas 1955 m. 
"Aidų" kovo mėn. numeris ir pla- 
čiai pateikta žinių apie jo gyveni- 
mą bei kūrybą. 

e Gruodžio 7 d. Montrealyje su- 
vaidinta Balio Sruogos “Milžino pa- 
unksmė" sutraukė apie 400 žiūro- 
vų. Pagrindiniai aktoriai buvo L. 
Barauskas, K. Veselka, J. Akstinas. 
Režisavo Birutė Pukelevičiūtė. 

Prancūzijos Lietuvių Bendruo- 
menės krašto valdyba išrinkta tokia: 
kun. J. Petrošius — pirm., P. Kli- 
Inas, jr. — | vičepirra. ir ižd, Ro 
Bačkis — sekr. Į revizijos komisi- 
ją išrinkta; dr. E. Turauskas, B. 
Venckuvienė, O: Gečaitė. 


o Lietuvių enciklopedijos XVI 
tomas jau išleistas. Apie  treč- 
dalį šio tomo sudaro įvairios lie- 
tuvių organizacijos. šioms medžia- 
ga buvo rinkta plačiu susirašinėji- 
mu, taipgi panaudotos ir spaudos ži- 
nios. 


AIDAI SKIRIA PREMIJA UŽ MOKSLO VEIKALĄ 


1. Kultūros žurnalas “ Aidai", leidžiamas Pranciškonų, skiria premiją už 
lietuvių mokslo veikalą, išspausdintą atskira knyga ar periodinėje 
spaudoje 1957 ir 1958 metais. 

2. Premija, $500 sumoje, skiriama už humanistinių mokslų veikalą 


(teologijos, filosofijos, literatūros mokslų ir meno mokslo, istorijos, 
kalbotyros, geografijos, archeologijos, folkloro, visuomeninių moks- 
lų ir k.), parašytą lietuvių kalba. 

Premija nebus skaldoma tarp atskirų autorių. 


Autoriai arba leidėjai veikalus komisijai atsiunčia ligi 1959 metų 
vasario 1 dienos "Aidų" redakcijos adresu: A. Vaičiulaitis, 304 
Anacostia Rd., S. E., Washington 19, D. C. Pažymėti, kad tai siun- 
čiama premijos komisijai. 


o.  Premijai galima siųsti ir suminčtų mokslų srities rankraščius. 


“AIDŲ" GARBĖS PRENUMERATORIAI 


B. Starkienė, Santa Monica, Calif.; kun. dr. V. Cukuras, Middletown, 
Conn.; Kazys J. Rimkus, Dover, Del.; Vac. Indrulėnas, kun. K. Juršėnas, 
Ant. Kareiva, Vac. Kleiza, Paulius Leonas, VI. Vijeikis, Chicago, III.; 


prel. Ig. Albavičius, Cicero, III.; dr. P. Meškauskas, Lake Forest, III.; 
dr. A. Liskis, La Grange Park, III.; dr. V. Ploplys, Monika Stankaitienė, 
Rockford, III.; Milda Daukantaitė, Jcnas Klimas, E. Chicago, Ind.; Juo- 


zas Vydas, Presgue Isle, Me.; kun. J. Riauba, Custer, Mich.; di. V. Ma- 
jauskas, Dearnon, Mich.; Kaz. škėma, Detroit, Mich.; kun. dr. T. žiū- 
raitis, O.P., Oxford, Mich.; P. Mikalauskas, Omaha, Nebr.; kun. dr. J. 
Starkus, Bayonne, N. J.; kun. V. Karalevičius, Elizabeth, N. J.; dr. J. 
Bagdas, P. Juška, W. Koppas, kun. dr. T. Narbutas, kun. A. Račkauskas, 
Brooklyn, N. Y.; kun. Alf. Gleveckas, Albany, N. Y.; Dr. Juozas Kazic- 
kas, New Rochelle, N. Y.; Domicelė Jonaitienė, Woodhaven, N. Y.; Zig- 
mas Jankus, Izabelė Stanka'tienė, Cleveland, Ohio; Vyt. Brizgys, dr. J. 
Skrinska, Willowick, Ohio, kun. Vyt. Zakaras, Wakita, Okla.; kun. E. 
Paukštis, Chester, Pa.; K. Valaitis, Philadelphia, Pa.; prel. dr. F. Bart- 
kus, Cleburne, Tex.; dr. A. E. šidlauskaitė, Ottawa, Ont.; Domas Jurkus, 
Verdun, Gue.; dr. J. Sungaila, Toronto, Ont., Canada. 


“AIDŲ" RĖMĖJAI 


G. Baltrušaitis, Los Angeles, Calif.; Jonas Buitkus, Bridgeport, Conn.; 
B. Paramskas, Wash.ngton, D. C.; A. Kindurys, Cicero, III.; M. Krasaus- 
kas, kun. J. Lechavičius, S. Rutkauskas, Chicago, III.; V. šilėnas, Ber- 
pin, Ill.; V. Milkintienė, Jonas Rugienius, Detroit, Mich.; kun. J. Pata- 
šius, Great Falls, Mont.; Vyt. Rastonis, Cansas City, Mo.; kun. J. Taut- 
kus, Omaha, Nebr.; kun. M. Čyvas, Amsterdam, N. Y.; kun. Vyt. Piktur- 
na, A. Rylišk's, Brooklyn, N. Y.; Jurgis čiurlys, Laureton, N. V. N. N., 
N. Y.; Steponas Nasvytis, So. Euclid, Ohio; Vyt. Naruševičius, Liūda 
Ozsbergaitė, Toronto, Ont., Canada. Mž as 

“Aidy"" administracija visiems nuoširdžiai dėkoja. 


j — Antanas Vaičiulaitis Administracijos adresas — Aidai 
j a K 680 Bushwick Ave., Brooklyn 21, N. Y. 
Redakcijos nariai— Leonardas Andriekus, Aka 
O.F.M 2 Girnius, Alfonsas Nyka-Niliūnas Dailininko adresas — Telesforas Valius, 

+ 2 > 84 Pine Crest Rd., Toronto, Ont., Canada 

i e i žiūr a — Telesforas Valius o ' 
"A E Redakcijos adresas — Antanas Vaičiulaitis, 
Leid žia— Tėvai Pranciškonai 304 Anacostia Rd. S E., Washington 19, D. C. 

į Ža | sk 
Lietuviai pranciškonai, prieš trejus metus atidarę Kennebunkport, 
Maine, savo gimnaziją (High School), kviečia į ją stoti pradžios mo- 
kyklą rs jaunuolius. Šiais metais pranciškonų gimnazijoje jau. 
veikia trys klasės. Gabūs mokiniai, pristatę savo mokslo pažymėjimus, 
2) persikelti ir 6 kitų gimnazijų. Vietos bendrabutyje yra 100 mokinių. 


“ „Nuo praėjusio rudens mokykla veikia naujose moderniškose patal- 


„pose, "kuriose yra bendzabužis, klasės, žaidimų salė, biblioteka ir tabo- 
ratorija. . : Tai 

Į mokyklą priimami: tik lietuviai ir lietuvių kilmės berniukai. Mo- 
cyklai ir bendrabučiui vadovauja patys lietuviai pranciškonai. Gimna- 
zija t ri visas valdžios mokyklų teises, ir joje išeinamas visas viduri- 


nėms mokykloms nustatytas kursas su lotynų kalba ir lituanistika. 
) p 


lą ir „bendrabutį atlyginimas tik 400 dol. metams. Netur- 
Cu ai gali buti dalios arba ir visiškai nuo mokesčio už 
mokslą atlėic žiam 


—- Pirmenybė os norintiems stoti į lietuvių pranciškonų vie- 


nuoliją jaunuoliams. Vėliau jie vienuolijos lėšomis bus mokomi ir ruo- 


šiami . misijonieriais, kad baPiano. iro išlaisvintai 
Lietuvai. ai 3 


Visi lietuviai tėvai, kurie sielojasi savo vaikų auklėjimu krikščio- 


niškoje ir lietuviškoje dvasioje, prašomi. atkreipti dėmesį į šią gimna- 


ziją. Įstojimo reikalais rašyti rektoriui šiuo adresu: i 
ŠA 
M 
Tėv. Viktoras lakinės O. F. M. 
Franciscan Monastery Kasis io 
Kennebunkport, Maine 

